
MUKA I SMRT ISUSA KRISTA 


«Prošao je svijetom čineći dobro i liječeći sve!» ... Evo 
suštine, vidjeli smo, čitava javnog života Isusa Krista. Njegovo 
propovijedanje, čudesa, kijeposti, sva Njegova djela bila su samo 
izražaj žive i žarke ljubavi. Svaki je Njegov korak bio, može se 
reći, obilježen novim milostima i dobročinstvima, koja su imala 
cilj da pomognu ili utješe ljudsku bijedu. 

Nakon svega toga izgledalo bi da Isus nije mogao imati 
neprijatelja, da su Ga svi bez razlike morali ljubiti, slaviti, 
iskazivati Mu poštovanje i priznanje. 

A ipak nije tako bilo. 

Farizeji i starješine zbornice, preko svake mjere ljubomorni 
zbog ljubavi koju Mu je narod iskazivao i zbog zanosa kojim Ga 
je slijedio, već su odmah u početku puni zavisti i ljutine bjesnili 
na Njega, a kasnije pak tako žestokom mržnjom te su se zakleli 
da će Ga ukloniti sa svijeta. Uhodili su Njegove korake, pazili na 
Njegove riječi, među narodom širili zlobne optužbe, prikazivali 
Ga kao pučkog buntovnika, kao neprijatelja vlasti, kao opsjednuta 
od đavla, kao hulitelja i kao takva Ga optuživali pred vlastima te 
su se za trideset srebrnjaka sporazumjeli s Njegovim učenikom 
Judom Iškariotskim da Ga dobiju u svoje šake. 

1 paklenska je zavjera uspjela. 

Četvrti članak Vjerovanja predaje nam na promatranje 
upravo muku i smrt, koju je Isus Krist imao podnijeti od svojih 
neprijatelja ili bolje, sve što je pretrpio posljednjih dana svog 
života da dovrši djelo ljudskog otkupljenja. 

Danas ćemo se zaustaviti da u svjetlu povijesti ukratko istražimo 
ovaj posljednji odsječak zemaljskog života Spasiteljeva, odsječak 
sav isprepleten neizrecivim mukama i bolima te upoznamo dokle 
Gaje dovela ljubav koju je imao prema nama i našim dušama. 

Moje će pripovijedanje biti jednostavno prepričavanje događaja 
iz Evanđelja, sažeto povijesno izlaganje muke i smrti Isusove, 
koje ste toliko puta čuli, a koje je ipak uvijek potresno i bogato 
svetim učincima i spasonosnim razmišljanjima. 

Evanđeosko pripovijedanje muke 

1. Kad je došlo vrijeme određeno vječnim odlukama, da bi 
se konačno izvršila velika žrtva našega otkupljenja, Isus Krist 
je - veli Evanđelje - posljednji put sakupio svoje apostole na 
vazmenu večeru. Tom je prigodom dao njima i nama svima svake 
hvale dostojan zalog svoje ljubavi ustanovivši presveti oltarski 
sakrament. Zatim je u pratnji trojice apostola izašao iz grada, 
prešao potok Cedron i ušao u vrt što se prostirao na podnožju 
Maslinske gore, zvan Getsemani. U ovaj je vrt On često dolazio 
na molitvu, pa je htio da u ovom vrtu, pod osamljenim zatišjem 
maslina započne svoju muku. 

Tek što je ušao u vrt, već je započeo žalosni prizor Njegovih 
boli. 

Bila je tamna noć. Nad čitavom je okolicom vladao duboki 
mir. Isus, osjetivši da Ga podilazi velika bol i silan strah, reče 
apostolima: «Ostanite ovdje, a Ja idem da se pomolim!» 

Na kraju je vrta bila dosta prostrana špilja iskopana u živoj 
stijeni. Tamo krene Isus i spustivši se na koljena, dopustio je 
da Njime zavladaju sva najžešća čuvstva žalosti, straha, muke, 
snuždenosti. U pameti Mu se pojavila žalosna slika muke u 
svoj svojoj strahovitoj stvarnosti. U tom je času gledao kako se 
pred njim nižu sve muke koje su Ga imale snaći: Judina izdaja,, 
zatajenje Petrovo, bijeg apostola, nezahvalnost Njegova naroda, 
užeta ... čavli... križ. Pogled na sve ove patnje, koje je naskoro 
trebao podnijeti, Njegovu je nježnom srcu prouzrokovao takvu 
bol da se to ne može izreći. 

I još jedan, daleko strašniji prizor, počeo je cijepati Njegovu 
dušu. On, Jaganjac bez ljage, vidio je u tom trenutku sebe 
prekrivena svim ljudskim grijesima što su počinjeni od postanka 
do konca svijeta. I upravo takvo viđenje zadalo je Njegovoj 
čovječanskoj naravi težak udarac, te Mu se iz ustiju tri puta vinula 
molitva: « Oče, Oče moj, odnesi ovaj kalež od mene!» Zatim se, 
oboren na tlo, počeo znojiti krvlju i boriti sa smrću tako da Mu je 
došao anđeo s Neba te Gaje hrabrio i tješio. 

2. Međutim, apostoli su tvrdo zaspali. Isus, okrijepljen i 
uzješen, dođe do njih, probudi ih ukorivši ih ljubazno što nisu 
mogli s Njime probdjeti ni jedan sat, te im dadne razumjeti daje 
došao čas tame i da će naskoro doći Njegovi neprijatelji da Ga 
uhvate. 

I doista, nakon kratkog vremena stigao je na čelu rulje Židova 
i vojnika oboružanih batinama i mačevima apostol izdajnik Juda, 
koji se za trideset srebrnjaka nagodio s farizejima i svećenicima 
da će im predati Isusa. 

«Koga ja poljubim,» rekao je, «onaj je: držite Ga i vežite!» 
Isus mu slobodna koraka i vedra lica pođe ususret. A Juda, vjeran 
pakosnom obećanju, pozdravi Ga drzovito: «Zdravo, učitelju», 
i pritisne Mu na čelo izdajnički poljubac. Isus mu se obrati 
prijateljskim prijekorom: «Prijatelju, zašto si došao? ... Judo, zar 
poljupcem izdaješ Sina Čovječjega?» 

Ali znak je bio dan. Oni lupeži odmah opkole Isusa i, da im ne 
bi pobjegao, svezaše Ga čitava uže ti ma. Isus bi se sigurno mogao 
spasiti iz njihovih ruku i smrviti ih jednom svojom riječju. Ali je 
bio došao čas žrtvovanja, pa ih je stoga pustio neka čine što ih je 
volja. Kao zločinca svezana vukli su Ga dolje strminom brijega i 
prešavši potok Cedron, doveli u grad. 

Međutim se vijest o hapšenju Nazarenca već bila proširila 
ulicama Jeruzalema. Makar je bilo gluho doba noći, ipak su 

mnogi radoznalo istrčali iz svojih kuća da Ga vide svezana. Drugi 
su provirivali kroz prozore i vrata. Svi su razgovarali, govorkali 
ovako i onako. No Isusovi su neprijatelji već uspjeli stvoriti javno 
mnijenje te se svuda širio glas: Varalica je konačno uhvaćen! 

A Njegovi neprijatelji? A oni kojima je činio dobro? A Njegovi 
apostoli? 

E, dragi moji! Dok sve ide dobro, bit će mnogo ljudi koji će 
se pokazivati vašim prijateljima. Ali u času nesreće, vidjet ćete 
kako jedan za drugim odlaze! Tako se dogodilo i Isusu. Apostoli 
iz straha pobjegoše te Isus u onom strahovitom položaju nije kraj 
sebe vidio nijednog prijatelja. 

Eto, što je ovaj svijet kojemu se za ljubav toliko puta gaze 
vlastite dužnosti!... 

3. Kad je stigao u Jeruzalem, bio je Isus odmah priveden 
pred Anu, jednoga od poglavica zavjere, štoviše duše čitave 
urote. Ovaj, zadovoljan što vidi pred sobom Isusa, pošalje Ga 
odmah velikom svećeniku Kajfi, gdje su već svećenici i poglavice 
farizeja bili sakupljeni na vijeću. 

Veliki svećenik, pun divlje radosti, što ima u rukama Isusa, 
poče Ga salijetati pitanjima: Tko si ti? ... Kakva je tvoja nauka? 
... Koji su tvoji učenici? ... 

Isus ponizno odgovori: 

- Ja sam uvijek govorio javno u zbornici i Hramu, a nikada 
tajno. Što pitaš mene? Pitaj one koji su Me slušali. 

Na te riječi približi Mu se sluga velikog svećenika te Ga žestoko 
udari po obrazu govoreći: «Zar tako odgovaraš svećeniku?» Isus 
ga blago ukori: «Ako sam rekao zlo, dokaiL Ako li dobro, zašto 
me biješ?* 

Zatim Ga veliki svećenik upita u ime živoga Boga, da li je 
On uistinu Krist. Isus to najodlučnije potvrdi te doda: «Odsad 
ćete vidjeti Sina Čovječjega gdje sjedi s desne strane sile Božje 

i dolazi na oblacima nebeskim.» Nije trebalo više da ih se još 
jače razbjesni. Kajfa razdere svoju haljinu u znak srdžbe. Vijeće 
izrekne smrtnu osudu te Isusa preda slugama. Ovi mahniti od 
surovosti nasmuše na blagog Nazarenca, zavezaše Mu oči i 
počeše Ga izrugivati, pljuvati Mu u lice, udarati Ga šakama i 
ćuškati govoreći: «Kriste, proreci tko te udario?» 

Veliki je dio noći trajao taj okrutan prizor, dok konačno umorni 
krvnici ne zatvoriše svoju žrtvu u neku prostoriju te se udaljiše. 

4. Kakve li strahovite noći za Isusa Krista! Da je barem sve 
ostalo na napadajima Njegovih neprijatelja! Ne. Druga, još 
okrutnija bol trebala Mu je probosti dušu ... 

Dok su Židovi na Njemu iskazivali sav svoj bijes zlostavljajući 
Ga na sve moguće načine, neki je čovjek, zamišljen i šutljiv, 
obilazio predvoijem. Bio je to Petar, poglavica apostola, koji 
je, potaknut ljubavlju prema svojem Učitelju, slijedio Ga do 
predvoija velikog svećenika umiješavši se u mnoštvo slugu 
koji su sjedili kraj svoje vatre. Jedna sluškinja, a zatim i sluga, 
prolazeći pokraj Petra, prepoznavši ga i promatrajući ga rekoše: 
«Nisi li ti jedan od učenika ovoga čovjeka?» 

Na taj bi se upit Petar, koji je u Maslinskom vrtu tako odvažno 
istrgnuo mač u obranu svoga Učitelja, morao pohvaliti da je 
Njegov sljedbenik. Ali u ovaj dan - a nije morao biti posljednji - 
pripadati Isusu bilo je zločin! Stoga zbunjen, prestrašen, stade i 
vikati i zaklinjati se tri puta da uopće ne pozna toga Čovjeka!... 

Kolike li okrutne boli za Isusovo srce vidjevši kako Ga se 
odrekao apostol kojega je toliko ljubio i tolika mu dobročinstva 
iskazao! 

Zar ne čine danas slično oni koji se radi neznatnog ljudskog 
obzira, iz straha pred izrugivanjem, porugom stide priznati 
Njegovim sljedbenicima, čak se združuju s Njegovim 
neprijateljima da Ga napadaju? 

5. Međutim je svitao petak. 

Osuda vijeća nije imala izvršne snage. Bila je potrebna, kako je 
tražio zakon, potvrda i izvršna naredba rimskog upravitelja. Stoga 
književnici, narodne staiješine i svećenički poglavari odvedoše 
Isusa u sudnicu Poncija Pilata, rimskog upravitelja Judeje, radi 
odobrenja sudbenog postupka te konačne presude. 

Pilat je odmah, nakon nekoliko upita, uvidio da se radi o 
velikoj pretjeranosti i daje Isus nevin. Ipak, da izbjegne dosadu, 
čuvši da je On Galilejac, pošalje Ga k Herodu, četverovlasniku 
Galileje, koji se onih dana nalazio u Jeruzalemu. Herod se veoma 
obradovao što vidi Isusa, jer se nadao od Njega kakvu čudu. 
Stoga Ga odmah poče ispitivati. Međutim, ne dobivši odgovora, 
proglasi ga ludom, odjene Ga kao luđaka i pošalje natrag k Pilatu. 
Ovaj, našavši se opet u neprilici, a ne znajući kako da se iz nje 
izvuče, nađe ipak izlaz. 

Kod Hebrcja je bio običaj da svake godine o Vazmu upravitelj 
pusti na slobodu jednoga zatvorenika u spomen njihova 
oslobođenja iz egipatskog ropstva. Tada je u tamnici bio čuveni 
ubojica imenom Baraba. Pilat je mislio da će kod izbora Isusa 
i Barabe narod sigurno tražiti da se pusti Isus. Stupi, dakle, na 
balkon palače što je gledao na trg načičkan mnoštvom i zavika: 

Koga hoćete da vam pustim na slobodu? Barabu ili Isusa? 

A iz mnoštva se podigne jednoglasna urnebesna vika: 

• Ne Isusa, nego Barabu!... 

Pilat je opet vidio da je propao u ovom nenadanom burnom 
bijesu naroda. Što da čini? ... 

6. Drugi mu izlaz sine u pameti: bičevati Isusa te Ga pokazati 
mnoštvu, da se umekša i tako zapriječiti izvršenje smrtne kazne. 
Stoga Ga predade vojnicima da Ga bičuju. 

Ovi okrutnici uzeše Isusa, odvedoše Ga u dvorište sudnice. 
Svukoše mu haljine, svezaše Ga o stup što se nalazio u sredini 

i zatim, oboružani bičevima i užetima sa željeznim vrše ima, 
nasmušc bijesnom olujom udaraca na Njegova ramena, leđa, prsa, 
bokove, bez smilovanja i obzira, izderavši Mu sve meso, dok je 
krv potocima tekla po zemlji. Nakon toga Ga odvezaše sa stupa, 
posadiše na jedan kamen, ispletu trnovu krunu i nabiše Mu je na 
glavu. Zatim su kleknuvši podrugljivo pred Njim ismjehivali Ga 
govoreći: «Zdravo, kralju židovski!» 

Kad su Ga svega izranili da Ga se nije moglo prepoznati, 
odvedoše Ga opet k Pilatu koji Ga s balkona pokaza narodu uz 
riječi: «Evo čovjeka! Pokazujem vam Ga da znate na Njemu ne 
nalazim nikakve krivice.« (Iv 19,4 - 5; Lk 23,4) 

No mnoštvo razdraženo, krvoločnije nego ikada za vikne: 

- Na križ! Na križ! 

- Uzmite Ga, odgovori Pilat, i vi Ga raspnite jer ja ne nalazim 
na Njemu krivice! 

- Ne, povikaše još jače Židovi. Mi imamo zakon i po našem 
zakonu mora umrijeti jer se proglasio Sinom Božjim! 

Pilat je oklijevao i nastojao smiriti pomahnitalo mnoštvo, kad 
ga najednom udari razjareni, pakleni povik: 

> Ako ga ne osudiš, nisi carev prijatelj! ... 

Više nije trebalo. Pilat je bio svladan! Odmah preda Isusa 
osudi puka zadovoljivši se da spasi neku prividnu pravednost 
javnim pranjem ruku govoreći: «Ja sam nevin od krvi ovoga 
pravednika!« 

7. Tada Židovi, uzevši Isusa, strgnuše sa Njega crvenu 
kabanicu kojom je bio zaogrnut, naložiše Mu da se obuče u svoje 
haljine, metnuše veliki križ na Njegova ramena i odvedoše Ga na 
Kalvariju. 

Put od Jeruzalema do Kalvarije nije dalek, ali je za Isusa bio 
vrlo bolan. Oslabljen od podnesena mučenja i prolivene krvi, nije 
mogao nositi teret pa je tri puta pao na zemlju. Židovi, pobojavši 

se da ne bi putem izdahnuo, prisiliše nekog prolaznika imenom 
Simona iz Cirene da mjesto Njega nosi križ do vrha brijega. 

Stigavši gore, nemilosrdno skinu s Njega haljine te Ga 
strahovitim udarcem u prsa oboriše nauznak na križ. Zatim Mu 
udarcima čekića probiše oštrim čavlima ruke i noge. 

Krv je brizgala iz novih rana, kvasila krvničko oruđe, prskala 
je ruke i odjeću onih nesmiljenih krvnika. 

Konačno je križ podignut između neba i zemlje, a Isus se pokaza 
onom mnoštvu prekrit ranama, prepun boli... Svjetina je počela 
pred Njim hodati grdeći Ga i izazivajući da siđe s križa. Jedan od 
dvojice razbojnika, koji su bili uz Njega razapeti, također Ga je 
grdio ... A On, uronjen u more boli, nije ništa odgovarao, nego se 
obratio nebeskom Ocu i govorio: «Oče, oprosti im, jer ne znaju 
što čine! ...» 

I nakon tri sata gorke smrtne borbe vinuo Mu se u nebo vapaj: 
«Oče, u tvoje ruke predajem duh svoj!», spustio je glavu na prsa 
i izdahnuo... 

8. Bila su tri sata popodne. 

Tek što je izdahnuo - veli Evanđelje - u prirodi se dogodio 
veliki potres. Sunce je pomrčalo, stijene se raspukle, zastor se 
hramslri razderao, grobovi se otvorili i mrtvi uskrsnuli... Stotnik 
i drugi vojnici, obuzeti stravom, pobjegli su govoreći: «Uistinu 
ovaj bijaše Sin Božji!» A mnoštvo se silazeći s brijega udaralo u 
prsa. 

Nekoliko sati kasnije vratiše se neki vojnici na mjesto smrtne 
kazne da prebiju, kako se to običavalo, noge dvoma osuđenicima 
što bijahu uz Isusa, a jedan od vojnika zabode koplje u Isusov 
bok iz kojega poteče krv i voda. 

Kad se spustila večer, Josip Arimatejski, bogat čovjek i 
već otprije Spasiteljev učenik, dobivši od Pilata dozvolu, s 
Nikodemom, također učenikom, skine tijelo Isusovo s križa, 

položi Ga u krilo Presvete Djevice koja, živ kip boli, bijaše 
prisutna kod smrtne kazne svoga Sina. Zatim Ga umota u bijelu 
plahtu, pomaže miomirisima i dok su posljednje sunčane zrake 
pozlaćivale vrhove biježuljaka, a trublje levita navješćivale 
početak velike svečanosti Vazma, oni su pohranjivali dragocjene 
smrtne ostatke u Josipov grob usječen u pećini kod Kalvarije i 
velikim su kamenom zatvorili grob. 

Zaključak 

Ovdje završava bolna povijest Isusova, kako nam je izložena 
u Evanđelju i sažeta u onim jednostavnim riječima katoličkog 
Vjerovanja: «Mučen pod Poncijem Pilatom, raspet, umro i 
pokopan.« I upravo se sada moramo ovdje malo zaustaviti da 
odgovorimo na pitanje koje nam samo od sebe dolazi na usne: 

Zašto se Isus Krist, Sin Božji, svetac nad svecima, htio 
podvrgnuti svim ovim bolima i tako sramotnoj i strašnoj smrti? 

Poslušajmo odgovor koji nam daje Katekizam. 

Isus Krist je trpio i umro na križu da svojim zaslugama zadovolji 
pravdi Božjoj za grijeh ljudi, tj. da nas otkupi od grijeha i zasluži 
nam Raj. 

No, da li je baš bilo potrebno da radi našega otkupljenja toliko 
trpi?... 

Ne, jer bi i najmanja od Njegovih muka, jedan uzdah, jedna 
suza, samo jedna Njegova prolivena kap krvi bila dovoljna za naše 
otkupljenje jer svaki Njegov čin imade beskonačnu vrijednost. 

Pa zašto je htio toliko trpjeti? 

Isus je htio toliko trpjeti da dade što obilniju zadovoljštinu 
pravdi Božjoj, da nam pokaže svoju neograničenu ljubav, da 
nam utisne veliku odvratnost prema grijehu koji Mu obnavlja 
bičeve, ljutu bol, uvrede, trnovu krunu, sramotnu i strašnu smrt 
i napokon da nam bude uzor i primjer strpljivosti u podnošenju 
životnih patnji... 


13 



Kad je jednog dana sv. Franjo Asiški trpio teške boli, reče mu 
jedan njegov drug: 

- Dragi oče, moli Gospodina da barem malo olakša tvoje boli. 

A Svetac će mu na to: 

- Kad te ne bi ispričavala bezazlenost, bilo bi mi vrlo žao zbog 
ovih tvojih riječi! Zar si zaboravio na Isusove boli? Što su ove 
patnje u usporedbi prema Otkupiteljevima? ... 

Evo kako je muka i smrt Isusova primjer, škola kijeposti, snage, 
junaštva. Evo kako Raspeti postaje otvorena knjiga iz koje se uči 
nebeska znanost! 

Čitajmo i mi često ovu božansku knjigu! Upravimo svoj pogled 
na raspetoga Isusa! Neka On bude naša ljubav, naša radost, naša 
utjeha u životu. A kada nam Ga, u posljednjim ovozemnim 
časovima, milostiva ruka bude položila na zapuhane, otežale 
grudi, biti će nam On drvo spasenja, naše utočište, naša popudbina 
u vječnost. 

SLIKE I PRIMJERI 

SMRT JE ISUSA KRISTA «ZAMJENA» 

Evo primjera. Kuga pustoši po Milanu. Karlo Boromejski, 
pošto se uzalud borio s pošasti, uz životnu opasnost njegovao 
je zaražene udahnuvši vlastitim primjerom u sve prijatelje 
bijednika oduševljenje. Vidjevši da više ništa ne pomaže, a smrt 
umnaža svoje žrtve, dolazi bosonog na trg s užetom oko vrata i 
vapi prema nebu: «Gospodine, mene udarit « poštedi mojpukl» 
I pošast prestade. 

Izmijenimo sadaprizor i osobu. Namjestojednoga grada, jednoga 
naroda, stavimo čovječanstvo. Namjesto Boromeja stavimo 
Isusa koji umire na križu i imat ćete pravi pojam otkupljenja. 
Žrtvovani Krist ne predstavlja jednu obitelj ili društvo duša, nego 

čitavo grješno čovječanstvo. On je Cirenac čovječanstva: Dolores 
nostros ipse portavit. Pilat ne zna tako točno govoriti kada viče 
pokazujući Krista: «Ecce homo! Evo čovjeka!» On je doista 
čovjek promatran u svojoj naravi, čovjek čovječanstva, čovjek 
zamijenjen za giješnike svakog vremena i mjesta ... On je uzeo 
na sebe opačine svih ljudi prošlosti, sadašnjosti i budućnosti. Tim 
se opačinama zaodjeo kao odijellom sramote i zbog njih podnio 
kaznu. (Gibier, nav. dj. konf. 28). 

SMRT JE ISUSOVA TAJNA BOŽJE LJUBAVI 

Kad neprijatelj navali i baci svoj ratnički poklik, kad 
pobjedničke čete poraze pouzdanu vojsku kojoj je povjereno 
čuvanje granice; kad neprijateljske čete oholo stave svoju stopu 
na tlo domovine kao da su je zauvijek zauzele, tada pojuriti na 
njih, junački se staviti na čelo bitke, razbiti, raspršiti, nagnati u 
bijeg neprijateljske legije uz cijenu tisuću rana da vlastiti narod 
spasi od pokolja i vratiti se u nj vlastitom krvlju iskrvavljen, 
okrunjen pobjedničkim vijencem, više nego ikada gospodar svih 
srdaca zbog čara hrabrosti i uzvišene žrtve... to je najljepša slava 
koju bi mogao poželjeti neki kralj. 

A upravo ovo je slava pravoga Kralja čovječanstva. Gospodina 
našega Isusa Krista. 

On se žrtvovao iz ljubavi. I kad promatram one još krvave 
udove, kad Ga vidim gdje se u uskrsno jutro vraća iz boja smrti 
okrunjen slavom i ljubavlju za naše spasenje, vičem ganutim 
glasom: «Tako je Bog ljubio svijet!» Sic Deus dilexit mudnum! 
(Gibier, nav. dj. konf. 28). 

OČEVA LJUBAV 

Poganski povjesničar Valerije Maksim (5, 9) pripovijeda 
sljedeći događaj: 

Nekom su nježnom ocu dojavili da mu sin radi o glavi. Većma 
zabrinut za dobro nezahvalnog sina nego za sebe, ovaj se nesretni 
otac zgraža na pomisao da će njegov sin zbog ocoubojstva biti 
osuđen i umrijeti od krvničke ruke. Dođe, dakle, svome sinu, 
odvede ga u daleko i osamljeno mjesto, pruži mu bodež te mu 
nudeći grudi za smrtni udarac reče: «Učini brzo što namjeravaš! 
Ubij svoga oca! Ovdje možeš ostati nekažnjen! ...» Tako velika 
ljubav razoružala je zlikovca. S užasom je odbacio bodež, pao 
raskajan pred očeve noge, plačući molio oproštenje i od tada je 
postao uzoran sin. 

Isus, naš Spasitelj, naš Bog i Kralj predao je sama sebe u ruke 
svojih neprijatelja, trpio i umro da nas oslobodi strahovitih kazni 
božanske pravde. Ne bi li ova beskrajna Božja ljubav morala 
ganuti grješnika i razoružati njegovu svetogrdnu ruku? Da, a 
naprotiv ... (Deharbe, Vel. Kat.). 

SMRT NAM ISUSA KRISTA POMAŽE U TRPLJENJU 

Čitao sam da su neki veliki vladar i njegov ministar pali u ratu 
u zarobljeništvo. Po nalogu okrutnog pobjednika rastezali su ih 
na užarenom ugljevlju. Ministar je sav u očaju jaukao. A vladar 
ga je s ukorom pitao: «Zar sam ja možda na krevetu ruža?» 

Ipak je lijepa naša kršćanska vjera! Ona ide pred bolima ne 
lijepim riječima, nego s golim križem na kojem visi Bog i samo 
veli: «Gledaj!» Tako je uspjela usrećiti one koji trpe. Ona zalijeva 
bol balzamom, čini je podnošljivom i katkad slatkom dajući nam 
svjetlo s križa. (Gibier, nav. mj.). 

DA LI ĆU NAĆI RASPELO? 

Djevojka je odlična roda namjeravala ući u neku redovničku 
zajednicu. Poglavarica, da iskuša njezino zvanje, vrlo joj je 
grubo opisala strogosti samostana. U duhu ju je vodila u sve 
samostanske prostorije i posvuda joj pokazivala dio strogosti 
koju će ondje naći. Djevojka kao da se na sve duboko zamislila. 
Kao da ju je ostavila hrabrost te je šutjela. 

- Drago dijete, upita je poglavarica, zar ništa ne odgovarate? 

• Majko, odgovori živo djevojka, želim vas samo jedno pitati: 
Da li u vašem samostanu imate raspelo? Da li ću u ćeliji, gdje 
ću morati skučeno stanovati i spavati na tvrdoj slamnjači, naći 
raspelo? Da li ću naći raspelo u blagovaonici gdje će biti vrlo 
prosta hrana? Da li ću ga naći u kapitulu gdje ću morati primati 
stroge ukore? 

- O, dijete moje, raspelo je posvuda. 

- Dobro, majko. Nadam se da mi ne će biti ništa teško kad 
budem pred svojim očima imala raspelo na svim mjestima gdje 
ću se morati žrtvovati! (Debassi). 

ŠTO JE ZA NAS ISUSOV KRIŽ? 

Škola, otkup, milosrđe, utjeha. 

a) Škola - Naš je Gospodin sigurno mnogo propovijedao, ali 
nikad tako iječito i uspješno kao s križa. Ono što na tom svijetu 
ima pravu vrijednost i ono što je samo prividno, ono što je zlo 
i ono što je dobro, ono čega se moramo bojati i što moramo 
nasljedovati, rugobu grijeha pred Bogom i naknadu koju je On 
zahtijevao, vrijednost patnje kao pomirbene moći; ukratko put 
koji moram slijediti da stignem u vječni život: sve to učimo 
najsigurnije na podnožju križa. Sv. Petar veli: «Krist postrada 
za nas i ostavi nam primjer da idemo za stopama Njegovim.» (1. 
Petr2,21). 

b) Otkup - Bez Isusovih zasluga još danas ne bismo bili 
otkupljeni. Oholo je čovječanstvo toliko puta vjerovalo daje samo 
sebi dovoljno i da su za njegovu sreću dosta laboratorij, tvornica, 
strojevi, mine, tehnika, željeznica, zrakoplov. Ali u razdobljima 
velike obmane, kao što je ovo u kojem sada živimo, čovječanstvo 
mora sve više upoznati da bez pomoći Božje život može pružiti 
samo gorčinu neiješivih problema ... Tek pošto je Kristova krv 
potekla na ljudsku dušu, mi smo uistinu otkupljeni... 

c) Milosrđe - Daje nebeski Otac uistinu i beskrajno milosrdan 
za one koji se obraćaju, da naša žeđa za oproštenjem nije grozničav 
san giješnika u posljednjim časovima, nego sveta stvarnost - to 
nam bjelodano pokazuje naš Gospodin s križa prihvativši živom 
ljubavlju pokajanje dobrog razbojnika ... Crkva u «Dies irae» 
pjeva: 

«Mariju Magdalenu si opravdao, 

Raj zločincu obećao 

Pa i meni nadu dao.» 

d) Utjeha - Na kršćanskim grobovima križ je znak utjehe jer 
nam govori o vječnom životu onkraj groba. 

Kod otoka Helgolanda usred bijesnih morskih valova Sjevera 
vidi se mala pješčana klupa. Nitko tu ne stanuje. Ovdje je samo 
malo groblje u kojem se ukapaju leševi neznanaca koje valovi 
bace na obale otoka. Njegovo ime podsjeća na tragedije pokopane 
u misteriju: «Groblje onih koji su bez domovine.» Tko su oni 
jadnici ovdje pokopani? Tko ih oplakuje u njihovim kućama? Pa 
ipak, u bilo kojem grobu, makar i u nepoznatoj pješčanoj klupi 
u beskrajnom oceanu, imamo živu nadu da ćemo opet oživjeti i 
naći se, ako nad tom nadom sja križ Isusa Krista. 

Umjetnost podiže na grobovima veličanstvene spomenike. Ja 
želim samo križ, jer govorim kao sv. Ivan Damaščanski: Križ je 
štit, oružje i znak pobjede nad đavlom. On za mrtve označuje 

uskrsnuće, za slabe oslonac, za jake čvrstoću, za obraćene vođu, 
zaštitu protiv zala, izvor svakog dobra, drvo vječnoga života! 
(Toth Tihamer, nav. mje.). 

USKRSNUĆE ISUSA KRISTA 

U zadnjoj smo pouci pratili Isusa na bolnoj stazi Njegove muke. 
Vjerno smo Ga slijedili do križa na kojem je umro, do groba u 
koji Gaje Josip Arimatejski sahranio. Sada trebamo proslijediti i 
protumačiti ostale tajne. 

Peti nas članak Vjerovanja uči daje Isus Krist, čim je izdahnuo, 
sašao dušom nad pakao i treći dan u slavlju i pobjedi uskrsnuo 
od mrtvih. 

Prva od dviju istina po sebi je jasna i ne treba tumačenja. 
Naučitelji i crkveni oci, koji su vjerni tumači ispravne nauke, 
uče da se pod riječju «pakao» nema nipošto razumjeti pakao u 
pravom smislu niti čistilište, nego pretpakao (Limb) sv. otaca, 
naime mjesto gdje su se nalazile duše patrijarha, proroka i ostalih 
pravednika koji su umrli prije dolaska Isusa Krista. Duša Isusova, 
nakon izlaska iz tijela, sišla je u to mjesto da onim dušama najavi 
da je otkupljenje izvršeno, da su vrata, nesmiljeno zatvorena 
iza prvoga grijeha, opet otvorena, i da će Mu one za koji dan 
sačinjavati svitu kod Njegova slavnog ulaska u Nebo. 

Ovom dijelu nauke, velim, nije potrebno tumačenje i 
dokazivanje. To je objavljena istina koju bez daljnjega moramo 
prihvatiti i vjerovati. 

Međutim, istina koja ima za nas naročitu, čak prvorazrednu 
važnost i koju prema tome ne možemo izostaviti a da je ne 
promotrimo i ukratko proučimo, jest uskrsnuće Gospodina 
našega Isusa Krista. 

To je osnovna dogma naše vjere, jer u sebi sadržava činjenicu bez 
koje bi kršćanstvo, u svom tako brzom i prostranom proširenju, u 
svom tako snažnom i dubokom gospodstvu nad svijetom ljudskih 
savjesti, bilo velika tajna. 

Već je Isus Krist bio jasno i u više navrata prorekao, da će tri 
dana iza svoje smrti uskrsnuti. 

«Razorite ovaj hram, rekao je jednom, i Ja ću ga za tri dana 
opet sagraditi.» (Iv 2,19). 

«Kao Stoje Jona, nadodao je, bio tri dana u utrobi ribe, tako će 
Sin Čovječji biti tri dana u utrobi zemlje!» (Mt 12,40). 

Da li se ovo proročanstvo obistinilo? 

Evo, to ćemo vidjeti kad promotrimo: 

1. Događaj uskrsnuća; 

2. Dokaz za ovaj događaj; 

3. Njegovu povijesnu i dogmatsku vrijednost. 

1. Događaj uskrsnuća 

Evanđelje propovijeda kako su se dan iza Isusova ukopa 
sakupili glavari zbornice i farizeji kod Pilata te mu rekli: «Sjetili 
smo se da je onaj varalica kazao još za života: «Za tri ću dana 
uskrsnuti.» Naloži, dakle, da se grob do trećeg dana dobro čuva, 
da ne dođu Njegovi učenici te Ga ne ukradu i ne kažu narodu: 
uskrsnuo je od mrtvih.» Pilat odgovori: «Imate stražu, idite, 
čuvajte grob kako vas je volja.» Oni odmah pođoše ka grobu s 
jakim odredom vojnika i pošto su sve pomno istražili i uvjerili se 
daje sve u redu, staviše pečat sinagoge i postavi še stražu. Tako su 
neprijatelji Kristovi mislili da su potpuno sigurni te su isključili 
svaku neočekivanu mogućnost. A nisu imali ni na kraj pameti da 
sve njihove mjere opreza imaju poslužiti većoj sigurnosti i sjaju 
slave uskrsnuća. 

I doista, u zoru trećega dana - bila je to nedjelja - dok su straže 
sinedrija bdjele kod groba, nenadan i žestok udarac potrese 
brežuljak i grob. Isusova se duša sjedini s tijelom koje je ležalo 
rastegnuto i hladno u grobnici, povrati Mu život, koji bogoslovi 
nazivaju slavnim, «sličan onome, koji će naša tjelesa imati na 
svršetku vjekova». Isus Krist, a da nije pomaknuo kamen s groba 
niti skinuo pečat, istrgao je povoje kojima je bio umotan, te se 
povratio u život kao pobjednik u sjaju i besmrtnosti. 

U isti je čas jedan anđeo sišao s Neba, odvalio kamen s groba i 
sjedio na njemu blistajući ljepotom i sjajem. Lice mu bijaše kao 
munja, a odijelo bijelo kao snijeg. Stražari su od silnog straha u 
nesvijesti pali na tlo. 

Sve se ovo događalo u međuvremenu, dok su neke pobožne 
žene, naime Marija Magdalena, Marija, majka Jakobova, 
i Saloma, išle ka grobu Isusovu da tijelo Isusovo pomažu 
dragocjenim pomastima, kako se to običavalo činiti plemenitim 
i bogatim osobama. Kad su ove pobožne stigle do vrta Josipa 
Arimatejskoga ne znajući ništa o događaju, ušle su plačući u vrt, 
približile se grobnici, pogledale i vidjele daje odvaljen kamen od 
groba, a grob je prazan. Magdalena je odmah otrčala u Jeruzalem 
da javi Petru i Ivanu, koji se odmah uputiše ka grobu. Druge 
dvije žene ostadoše same i zavirivši u unutrašnjost groba, vidješe 
anđela gdje sjedi s desne strane te se prepadoše. No anđeo ih 
ohrabri riječima: «Ne bojte se! Onaj Isus, koji je bio razapet i 
koga vi tražite, nije više ovdje; uskrsnuo je, kao što je prorekao. 
Evo mjesta gdje su Ga metnuli... Idite, kažite učenicima i Petru 
da On ide pred vama u Galileju. Ondje ćete Ga vidjeti, kao što 
vam je rekao.» 

Odmah dođoše na mjesto Petar i Ivan koji su bili svjedoci 
istoga iznenađenja. 

Evo događaja uskrsnuća! Kako je jasno, jednostavno, bez 
sjenke izmišljanja izneseno u sv. Evanđelju. 

2. Dokaz 

Ovaj su događaj odmah potvrdila mnogobrojna ukazanja u 
kojima se već od onoga dana Isus Krist počeo javljati pobožnim 
ženama, zatim svojim apostolima, učenicima na različitim 
mjestima i u najraznovrsnijim okolnostima. 

1. Prvo ukazanje, koje nam spominju evanđelisti, dogodilo se 
u samo uskrsno jutro Magdaleni. 

Ona, koja je toliko ljubila Isusa Krista, došavši do groba u nadi 
da će Ga još jednom moći vidjeti, hodala je onuda tužna i plačući. 
Najednom se pred njom stvore dva anđela te joj rekoše: 

- Ženo, što plačeš? 

A Magdalena će: 

• Što plačem? Odniješe moga Gospodina i ne znam kamo Ga 
metnuše. 

Dok je tako govorila, dođe pred nju čovjek u obličju vrtlara. 
Bio je to Isus. Ali ona Ga nije prepoznala i misleći daje to vrtlar 
reče mu: 

- Ako si Ga ti odnio, reci mi barem kamo si Ga metnuo! 

Neznanac je tada zovnu imenom: 

- Marijo! 

Po slatkom zvuku njoj dobro poznatog glasa Magdalena odmah 
prepozna izgubljenog Učitelja i srcem prepunim radosti baci se 
pred Njim na koljena lijući suze utjehe (Iv 20). 

2. Iza ovoga je ukazanja slijedilo drugo. 

Uvečer istoga dana, dok su dvojica učenika išla u Emaus 
razgovarajući među sobom o onom što se tih dana dogodilo, 
pridruži im se putem Isus Krist kao stranac. S njima ude u 
gostionicu gdje su Ga prepoznali dok je lomio krah. 

Odmah su se vratili u Jeruzalem te događaj ispripovjedili 
apostolima i dragim učenicima, koji su još uvijek bili zaključani 
u dvorani posljednje večere od straha pred Židovima (Lk 23). 

3. Nisu još ni dovršili svoje pripovijedanje, kad li se Isus ukaže 
usred dvorane te blagim glasom reče: «Mir vama! Ja sam, ne 
bojte se!» 

No budući da su apostoli, smeteni i prestrašeni, mislili da 
je pred njima neka utvara, da ih razuvjeri, reče im: «Zašto se 
plašite? Čudite se mojim rukama i nogama? Ta Ja sam, opipajte i 
vidite jer duh nema tijela niti kosti, kao što vidite, da imam Ja!» 

To reče i pokaza im ruke i noge s tragovima od čavala (Iv 20). 

4. Kod ovog ukazanja nije bio prisutan apostol Toma. Došavši 
malo kasnije i čuvši od apostola da su vidjeli Gospodina, veoma 
se začudio te rekao: «Dok ne vidim na rukama Njegovim znaka 
od čavala i ne metnem svog prsta u mjesto od čavala i ne metnem 
svoje ruke u rebra Njegova, ne ću yjerovati.» 

Tada Isus, da ovog nevjernog apostola uvjeri, opet nakon osam 
dana dođe svojim učenicima kroz zatvorena vrata te obrativši se 
Tomi reče: «Metni svoj prst ovamo i vidi ruke moje, i pruži ruku 
svoju i metni u rebra moja, i ne budi nevjeran, nego vjeran!» (Iv 
20 ) 

Ovim i mnogim drugim ukazanjima utvrđivao je Isus apostole 
u vjeri svoga uskrsnuća. Ukazao im se na obali Tiberijskog mora, 
zatim na jednom galilejskom brdu, pa braći kojih je bilo više od 
500 zajedno, kako svjedoči sv. Pavao, zatim kod Betanije te na 
mnogo drugih mjesta u vremenu od 40 dana. Kroz to je vrijeme 
s njima razgovarao, blagovao, poučavao ih u mnogim istinama 
koje im je prije prešutio. Konačno ih je poslao, da propovijedaju 
svim narodima Njegovu nauku i uvjeravao ih da će biti s njima 
do svršetka svijeta. (Iv 20, Mt 28, Mk 16) 

Evo ne samo događaja uskrsnuća, nego također i najočitijih 
dokaza o njemu. Isus nije mogao jasnije i nepobitnije dokazati 
da je uistinu uskrsnuo. O tome su svjedočili očevidci koji su 
mučeničkom smrću pokazali da govore istinu. 

3. Povijesna i dogmatska važnost uskrsnuća 

A ipak, tko bi to vjerovao? Pred tako očitom i utvrđenom 
istinom, što proizlazi iz evanđeoskog pripovijedanja, ima ljudi 
koji ne žele vjerovati, već iznose sumnje i prigovore da bi tu 
istinu mogli zanijekati. Čak ako uopće ima koja dogma naše 
vjere koju nevjernici napadaju svim silama, to je upravo istina o 
Kristovu uskrsnuću. Oni dobro znaju: kad bi uspjeli oboriti ovu 
činjenicu, tada bi bila oborena i vjera u božanstvo Isusa Krista, te 
bi se tako srušila čitava zgrada kršćanske vjere. 

A što kažu o pobijanju povijesne stvarnosti uskrsnuća? Hvataju 
se za smicalice ili za nepošteno lukavstvo starih farizeja. Ovi 
su naime, čuvši od stražara da je Krist uskrsnuo, dali istim tim 
stražarima novaca da bi raširili vijest, kako su u noći, dok su oni 
- stražari, - spavali, apostoli došli i ukrali Spasiteljevo tijelo. 

Ovo isto čine i suvremeni nevjernici. U nastojanju da pod 
svaku cijenu zaniječu istinu, što tako sjajno i nepobitno izbija 
iz čitava evanđeoskog pripovijedanja, nestanak Kristova tijela 
iz groba pridaju dogovorenoj prijevari apostola, a Njegova 
uzastopna ukazanja halucinacijama zanesenih duhova, kakvi su 
morali navodno biti apostoli. 

No da U je sve ovo moguće priznati? 

1. Nepristrano sve promotrimo. 

Da li se može dopustiti, da bi apostoli priprosti ljudi, imali 
naum i snagu odnijeti tijelo Kristovo iz groba pa zatim razglasiti 
da je uskrsnuo? Kako se može pretpostaviti da bi ljudi tako 
malodušni i plašljivi, koji su se nakon hapšenja Kristova iz 
straha pred Židovima zaključavali u kući, imali toliko smjelosti 
te se suprotstavili vojnicima što su čuvali grob, osveti zakona 
i nesmiljenom bijesu svećenika? ... A osim toga, čemu bi se 
izlagali tolikoj pogibelji? ... Kakve koristi bi imali od laganja? 

Ili su vjerovali u uskrsnuće Kristovo, ili su u nj sumnjali, ili 

uopće nisu vjerovali. Ako su vjerovali, bilo bi nepotrebno dati 
se na takav opasan poduhvat, jer im je Krist uskrsnuvši prištedio 
takvu pogibelj i neugodnost. Ako su pak sumnjali da će Krist 
uskrsnuti najbolji način da se o svemu uvjere bio je čekati svršetak. 
A ako nisu vjerovali, tada je potpuno nevjerojatno da bi uz vlastitu 
opasnost preko lažnog čuda htjeli povjerovati riječima čovjeka, 
koga su oni sami smatrali ili lažljivcem ili varalicom. Na više 
mjesta u Evanđelju se navodi da nisu povjerovali riječima žena 
dok se nisu sami osvjedočili. I Toma nije povjerovao prijateljima 
na riječ dok sam nije vidio Uskrsloga i opipao Njegove rane. 

2. Ali pretpostavivši također, protiv svakog razumnog 
shvaćanja, da su htjeli pokušati ludi poduhvat, kakav bi im bio 
uspjeh? 

Grob su dan i noć čuvali vojnici. Ako je vojnicima dana stroga 
naredba, svakako je bila dana radi učenika, jer su farizeji išli 
samo za tim da pokažu kako Isus, koji je mnogo puta izjavio da 
će uskrsnuti, nije bio prorok, nego varalica. 

Pa kad bi usprkos svega toga vojnici i bili zaspali, da li bi bilo 
lako ukrasti mrtvo tijelo? Trebalo je proći stražu, odmaknuti vrlo 
težak kamen što je zatvarao grobna vrata, ući unutra, uzeti tijelo, 
s njime opet proći kroz stražu, a sve tako da nitko ne bi primijetio 
i dao znak za uzbunu!... 

A konačno, kako je straža mogla tvrditi da su Ga apostoli ukrali, 
ako je u tom času spavala? I kako da nije zbog neodržavanja 
budnosti bila strogo kažnjena dok je priznala daje prekršila danu 
joj zapovijed? Zašto nisu apostoli bili privedeni pred sud što su 
povrijedili državne pečate? Zašto kasnije nije provedena istraga 
da se pronađe ukradeno tijelo? ... 

Evo čitave gomile besmislica koje treba priznati, ako tko hoće 
zanijekati potanko pripovijedanje Evanđelja i zabaciti istinu o 
uskrsnuću. 

3. S obzirom pak na ukazanja Isusova, kojima su bili svjedoci 
pobožne žene, učenici i mnoge druge osobe, kojih je jednom čak 
bilo i 500, svakako je velika ludost tvrditi, da bi ta ukazanja bila 
učinak duševnog zanosa ili halucinacije. Je li moguće da bi svi ovi 
svjedoci, u isto vrijeme i u određeni broj navrata, bili podvrgnuti 
istoj opsjeni, a da među njima ne bi bilo ni jedne sređene pameti, 
ni jednog čovjeka u posjedu razuma? 

4. No konačno postoji još jedan dokaz uskrsnuća Isusa Krista 
koji, makar je vremenski kasniji i neizravan, ni jedan čovjek 
trijezna prosuđivanja ipak ne može zabaciti ni zanijekati, a to je: 
vjerski i ćudoredni preporod svijeta. 

Činjenica je da je dah kršćanskog života, što je pronikao, 
prožeo i preobrazio čovječanstvo, izašao upravo od božanskog 
Otkupitelja nakon Njegove smrti. Dok je živio kao smrtnik, 
tresao je snagom svoje riječi samo Palestinu i jedva j cd viče k 
sebi privukao čedcu bijednih učenika. Naprotiv, nakon Njegove 
smrti sav je svijet pohitao za Njim. 

Kako da protumačimo tako veličanstven, tako svestran 
preporod, Stoje prouzrokovao jedan razapeti čovjek, kad taj ne bi 
bio uskrsnuo? Dali se može vjerovati da bi obična lešina jednog 
osuđenika ulila toliko vjere te pod jednim jedinim idealom 
okupi najrazličitije narode kugle zemaljske od Azijata do Grka, 
Rimljana, Gala, Skita, Arapa; da bi lešina razapetog čovjeka 
rodila toliko ljubavi i toliko snage za žrtvu te pustinje napučila 
pustinjacima, tamnice mučenicima, hramove svećenicima, 
bolnice sestrama; da bi proizvela toliku hrabrost i junaštvo, da u 
svako vrijeme potakne kršćanske ^arode na najveće poduhvate 
što ih pozna povijest; da bi mogla obnoviti vjeru, zakone, javne 
običaje tako da dovede do ukinuća ropstva, do vraćanja časti žene, 
do junaštva kršćanske ljubavi i do svih onih velikih lajeposti, 
kojima odišu ljetopisi naše povijesti gotovo dvadeset vjekova? 

Zar je to moguće ako Krist nije uskrsnuo? 

Što je proizvela smrt najvećih ljudi: Platona, Sokrata, Likurga, 
Nume, Aleksandra, Cezara? Ništa. Svi su ovi umovi bili samo 
obični ljudi, i pod nadahnućem njihove uspomene čovječanstvo 
se nije moglo mnogo podići. Naprotiv, nakon Kristove smrti, 
čovječanstvo se podiglo, očistilo, preobrazilo do temelja. 

Kako treba protumačiti ovu činjenicu? 

Samo jednim mogućim, razumnim, nužnim tumačenjem, a 
to je: uskrsnuće Kristovo. Inače bi kršćanski svijet bio učinak 
bez uzroka. Ili još gore, bio bi najveličanstveniji, sveobuhvatni, 
najtrajniji od učinaka, kojemu bi uzrok bila prijevara, halucinacija, 
nešto što je nakazno, besmisleno i potpuno smiješno. Ne! 
Kraljevstvo je Isusa Krista sveopće kraljevstvo, kraljevstvo svih 
vjekova izašlo s Njime iz groba. Ono ne može biti djelo onoga 
koji je mrtav, nego onoga koji vječito živi; ono može biti samo 
djelo Božje (v. Le Camus, Vita di N.S.G.C. gl. 7; Gibier, Gesu 
Cristo e l’opera sua - Konf. 40). 

Odavle razabirete svu dogmatsku važnost koju ima čudo 
Isusova uskrsnuća, kao i svu pažnju koju tom čudu posvećuju 
bezbožnici i nevjernici da bi ga oborili. Ono je najveće od svih 
čudesa, vrhovni pečat Njegova nadnaravnog poslanja. Njegova 
božanstva, ugaoni kamen kršćanstva. Bez ovoga se čuda ne bi 
mogla shvatiti vjera apostola i prvih kršćana. Ne bi se moglo 
protumačiti kako je Isusova nauka mogla prijeći mora i bijegove, 
raširiti se po čitavoj zemlji. Ne bi mogla postojati zgrada 
kršćanske vjere. To je rekao i sv. Pavao: «Ako Krist nije uskrsnuo, 
bez temelja je propovijedanje naše, a bez temelja i vjera vaša!» 
(1. Kor 15,14) 

Zaključak 

Koncem 18. stoljeća francuska vlada je razorila crkve i 
poubijala svećenike. Jedan od vođa republike, La Reveiller - 
Lepeaux vikao je tada bjesomučno: 

- Vrijeme je da se zauzme mjesto Isusa Krista. Ja ću stvoriti 
novu vjeru. 

Doista, pokušao je, ali odmah zatim sav klonuo morao priznati 
drugu revolucionaru Barrasu da njegova vjera nije uspjela. Ovaj 
mu je odgovorio: 

- Prijatelju, hoćeš U se uistinu na tjeca t i s Isusom Kristom? 
Samo je jedna način ... Daj se razapeti u petak i uskrsni u 
nedjelju! (Millot) 

Evo odgovora kojim ćemo moći ušutkati i mi sve one što se 
izruguju našoj vjeri i njezinu božanskom Osnivaču. 

Pred tolikom Isusovom slavom ponovno se poklonimo, 
posvjedočujući svoju vjeru u Njega kao i odluku da Ga ljubimo, 
da Mu služimo, klanjamo Mu se zauvijek! 

SLIKE I PRIMJERI 

UVJERLJIVA PRIZNANJA 

Prazan grob Isusa Krista, koji je preobrazio um i volju 
apostola, uistinu je grob grčko - rimskog poganstva s njegovim 
tminama i ružnim navikama te klica svjetlosti, svetosti, kršćanske 
velikodušnosti. Da li je sve ovo moglo proizaći iz groba jednog 
čovjeka? Ta je stvar bila povod ozbiljnu razmišljanju mnogih 
nevjernika te im izmamila rječita priznanja. 

Scherer s obzirom na preobražaj apostola pita: «Što je 
preobrazilo apostole od ljudi propalih nada u vjernike, od ljudi 
očajnih u ljude puna osvjedočenja? Tko im je od danas do sutra 
- od subote do nedjelje ujutro - dao snagu nepobitna uvjerenja? 

Što se dogodilo između ova dva vremenska roka? Uskrsnuće 
Kristovo. Snaga je, dakle, priznati da se Krist vratio apostolima, 
i to čudom.» 

Strauss nije manje izrazit kad priznaje: «Uskrsnuće Isusa Krista 
je činjenica u koju se ne može sumnjati.» 

Volkmann, koji je još stroži kritičar, izražava se sličnim 
riječima: «Da li mi tumačili ovako ili onako, makar mi i ne znali 
na koji se način dogodilo, ipak činjenica da se razapeti Krist 
ukazao svojim apostolima živ i u slavi jest jedna od najsigurnijih 
činjenica u povijesti svijeta.» 

Reuss, polazeći od postojanja Crkve, dolazi do istog zaključka 
pa kaže: «Crkva, koja postoji već devetnaest stoljeća, podignuta 
je na ovom događaju kojega je stoga živi svjedok. Štoviše, ona je 
izašla iz Kristova groba, u kojem bi, po svoj prilici, kad Krist ne 
bi bio uskrsnuo, bila i s Njime pokopana.» 

Nije različita, čak je utješljivija izjava GJorera, koji se s 
racionalizma obratio na vjeru u nadnarav, nakon dugog 
proučavanja praizvora kršćanstva svoje istra&vanje završava 
ovako: «Ako ne priznam ove dokumente, nemam prava ni 
jednu povijesnu činjenicu smatrati zajamčenom i nepobitnom, 
jer nema ni jedne povijesne činjenice koja bi se mogla, s 
obzirom na neograničenu vrijednost svjedočanstava, usporediti 
s uskrsnućem Kristovim .» (Oldra, Gesu Cristo, II. dio Konf. 16) 

DA KRIST NIJE USKRSNUO 

Tada, veli sv. Pavao, bila bi uzaludna naša vjera! 

Te su riječi od temeljne važnosti. 

Oslonac, kojim se kao polugom poslužilo kršćanstvo u 
obraćenju svijeta, bio je događaj uskrsnuća. Prije njega je lik 
Isusov imao posve različito svjetlo: žalosno svjetlo zalaska na 
Kalvariji u petak. Pravo kršćanstvo, kršćanstvo koje je osvojilo 
svijet, jest uskrsno kršćanstvo ... 

Da Krist nije uskrsnuo, Njegov bi osuđenički lik polako 
iščeznuo. Možda se nitko ne bi ni trudio da napiše život jednog 
raspetog čovjeka. Neka Njegova izreka, neka Njegova riječ bila 
bi plovila rijekom vremena, ništa drugo, ili malo više. Biblija bi 
upisala ime jednog rabija više, a prezreni se narod ne bi nikada 
pojavio na pozornici velike povijesti. Neki bi rimski vojnik u 
starosti unucima opisao lik onoga jadnog Nazarenca, obučena u 
crvenu haljinu i okrunjena tmjem. Cirenac ne bi u svijetu nikad 
postao slavan, a njegovi sinovi. Marko i Ruf, klanjali bi se i dalje 
idolima. 

Kršćanska Crkva ne bi bila ništa, jer Crkva je uskrsnuli Krist. 
Bio bi ništa sv. Pavao, ništa mučenici, ništa ispovjedaoci, ništa 
djevice, jer mučenici, ispovjedaoci i djevice bili su sljedbenici ne 
mrtvog, nego uskrslog Krista. 

Računamo s činjenicom da čitavo kršćanstvo ovisi o uskrsnuću 
i da bez uskrsnuća svijet ne bi nikada bio kršćanski. 

Nakon uskrsnuća Isus povjerava apostolsku misiju svojim 
sljedbenicima: «Kao što je Otac poslao mene, i Ja šaljem vas!» 
(Iv 20, 22) 

Nakon uskrsnuća osigurava svoju prisutnost u Crkvi: «Evo, Ja 
sam s vama u sve dane do svršetka svijeta.» (Mt 28, 20) 

Nakon uskrsnuća povjerava svoju Crkvu sv. Petru: «Pasi ovce 
moje.» (Iv, 21,17) 

Uskrsnuli je Krist Crkva. Riječi sv. Pavla odnose se na ovu 
istinu: «Da Krist nije uskrsnuo, uzalud bi bila naša vjera.» Bila bi 
uzalud, jer naša vjera je Crkva. (P. Bargellini, Avvenire d’Italia, 
25-3-1951) 

POBJEDNIČKO SLAVLJE PRAVDE 

Neki je otac imao jedinca sina, vrijedna sve njegove nježne 
ljubavi. Jednom je otac sa sinom bio na obali rijeke koja se mutno 

i vrtoglavo valjala. Usred valova bila je mala barčica bacana 
amo i tamo, a na njoj skupina ljudi koji su strahovito mrzili 
ovoga oca i njegova sina. Iako im je prijetila smrt, nisu tražili 
nikakvu pomoć, nego su se čak na njih nabacivali uvrjedama i 
pogrdama, makar su ih otac i sin zadužili svojim dobročinstvima. 
Velikodušni otac nije gledao na nezahvalnost, mržnju i uvrjede 
ovih bjesomučnika. Obratio se sinu pa mu je rekao: «Baci se u 
rijeku i spasi ove jadnike.» A sin, dostojan takva oca, odmah se 
bacio u rijeku i nadljudskim je snagama spasio nesretnike, ali je 
sam postao žrtvom svoje hrabrosti. 

Evo njegova trupla na obali, modra i izobličena. Oči 
zatvorene, tijelo ukočeno i nepomično, lice blijedo i ovito nekim 
veličanstvom. Čini se kao da se odmara, a neka stidljiva ljupkost 
svakom nameće poštovanje i počitanje. Mnoštvo naroda, svjedok 
nedostižive žrtve toga sina i njegovih lojeposti, okružuje hladnu 
lešinu i oca koji stoji u blizini. 

Kažete: kad bi ovaj otac imao moć da udahne život u lešinu 
takva sina; kad bi ovo mnoštvo naroda koji se divi gledajući takvo 
junaštvo, svojim molitvama i vapajima moglo postići uskrsnuće 
ovog mučenika poslušnosti i ljubavi, ne bi li ovaj mladić odmah 
oživio? Što sve ne bi učinili za onoga koji je velikodušno žrtvovao 
svoj život da spasi život svojih neprijatelja? 

A evo: Stoje nemoguće zemaljskom ocu, svim ljudima, moguće 
je Bogu i dolikovalo je, da to učini; to je iziskivala Njegova 
očinska ljubav prema Njegovu naravnom Sinu i to su iziskivale 
Sinove zasluge. (Bonomelli, nav. dj.) 

NAŠE DUHOVNO USKRSNUĆE 

Dajte mi jedno drvce. Ono se svojim korijenjem priljubljuje k 
zemlji i iz nje izvlači sok i vlagu koja mu daje život i razvoj. Ono 
živi na ovoj zemlji i od te zemlje proizvodi plodove koji dakako 

odgovaraju njegovim naravnim svojstvima. Iščupajte ovo drvce 
i presadite ga u drugu zemlju. I u njoj će raširiti korijenje, rasti, 
biti snažno i davati plodove primjerene novoj zemlji. Zar ne daje 
drvce mrtvo za stani zemlju, a živo za novu? Ono nije izmijenilo 
narav. Ostalo je isto. Promijenilo je samo hranu, podneblje, zrak i 
mjesne prilike te premjestilo život s jednog mjesta, da ga nastavi 
na drugom i na njemu razvija svoje naravne sposobnosti. 

To je slika onoga što moramo činiti po uputi apostola: <dn 
no vi tate vitae ambulemus.» Uzmimo biljčicu svoje duše, 
izvadimo je iz zemlje u kojoj je raširila korijenje, iz zemlje 
samoljublja, strasti i grijeha, učinimo da toj zemlji umre te je 
presadimo u drugu, bolju zemlju, zemlju istine, pravde, lajeposti, 
u Božju zemlju i živimo u njoj, pa će nam dah plodove vječnoga 
života. 

Evo, što znači umrijeti grijehu s Kristom i uskrsnuti s Njime te 
živjeti Bogu. (Bonomelli) 

KRŠĆANSKA MUČENICA I PJEV ALELUJA 

Sveta Margareta je, pripovijeda kršćanski martirologij, 
zatvorena i privedena pred namjesnika Antiohije neustrašivo i 
postojano priznala svoju vjeru u Isusa Krista. Sudac, sav bijesan, 
stao ju je oštro grditi govoreći: 

• Ima li uopće veće ludosti od tvoje: vjerovati u čovjeka koji je 
bio pribit na sramotna vješala? 

A djevojka će mu: 

- Kako znadete da je taj čovjek bio razapet? 

- Znademo, reče sudac, iz vaših Evanđelja koja vi smatrate 
svetim knjigama. 

- Jest, odgovori svetica. Evanđelje je naša sveta knjiga. Ali 
ovo Evanđelje, koje nam kaže da je Isus Krist umro, veli nam 
također da je uskrsnuo. Što je umro, znači da je bio čovjek, a što 

je uskrsnuo, znači daje bio Bog. Evo zašlo Mu se klanjamo i iz 
svega srca na dan Njegova uskrsnuća pjevamo svoj Aleluja! I evo 
zašto slavimo Njegovo ime te se ne žacamo za vjera žrtvovati 
svoj život! 

Ova smiona izjava, popraćena tako razumnim izlaganjem, 
pobudila je u svim prisutnima divljenje, ali je samo pooštrila 
namjesnikov bijes. Ovaj se zastidi što ga je pobijedila slaba 
djevojčica pa naredi da se odmah udari na najokrutnije muke te 
da joj se zatim odrubi glava. 

Nepobjediva mučenica odleti smiješeći se u Nebo, pjevati 
vječni Aleluja. (Godescart, «Vita dei Santi») 

UZAŠAŠĆE ISUSA KRISTA NA NEBO 

Mi smo kod šestog članka Vjerovanja: «Uzašao na nebesa, 
sjedi o desnu Boga Oca svemogućega.« 

Evo tajna koja dovršava i okrunjuje pobjedničko slavlje 
uskrsnulog Isusa: Njegovo slavno uzašašće na Nebo. 

Po uskrsnuću izašao je iz pobjedničkoga groba smrti, pakla i 
bijesa svojih protivnika, sav u sjaju i slavi tako da su Ga sami 
apostoli mogli prepoznati tek po svjetlosti Njegova proslavljenog 
tijela. Međutim, On je još uvijek bio na ovoj zemlji ukazujući se 
sad na ovaj sad na onaj način svojim prijateljima, svojim vjernim 
sljedbenicima. 

Ali nije bilo prikladno da Njegova presveta proslavljena 
čovječanska narav dulje vremena boravi na zemlji. Osim toga, 
dovršivši potpuno djelo radi kojega Ga je Otac poslao, trebao se 
vratiti k Njemu i preuzeti onu slavu koja Mu je zbog Njegove 
muke, poniženja i patnje pripadala. To se upravo izvršilo na dan 
Njegova svečanog ulaska u Nebo. 

Pogledajmo sad ukratko: 

1. Okolnosti uzašašća; 

2. Stvarni Isusov položaj u Nebu; 

3. Razlozi uzaiašća 

1. Okolnosti uzašašća 

1. Već se navršilo 40 dana otkako je Božanski Spasitelj nakon 
uskrsnuća boravio među apostolima. S njima je sjedio za stolom, 
često prekoravao njihovu zasljepljenost i nevjeru; tjerao im sanje, 
govorio im o kraljevstvu Božjem i obećanju Duha Svetoga. 
Gotovo bih rekao, odviše Mu se na zemlji oduljilo četrdeset dana 
i konačno je došao čas da se vrati Ocu. Ukazao se stoga posljednji 
put apostolima i učenicima u jeruzalemskom blagovalištu i pošto 
je s njima blagovao da ih još više uvjeri o svom uskrsnuću, odveo 
ih je sa sobom u Betaniju, a zatim na Maslinsku goru. 

Ta se gora diže s istočne strane Jeruzalema u visinu od 800 
metara nad morem. Nekoć je obilovala maslinama pa joj odatle i 
ime. Danas su one rijetke i malo ih ima. Na podnožju je ove gore 
Isus započeo svoju muku, a s njezina je vrhunca htio ući u posjed 
slave koju je zadobio vlastitom krvlju. 

Došavši na vrh da Ga posljednji puta vide svi koji su vjerovali 
u Njega i koji su Ga uvijek vjerno slijedili, podigao je svoje ruke 
te ih blagoslovio. A zatim se lagano, bez ičije pomoći, vlastitom 
moću, dizao sa zemlje ... nad njih ... uvis ... obavijen sve 
blistavijim svjetlom ... dok Ga nije obavio bijeli oblak uzevši Ga 
s njihovih očiju i ispratio Ga u Nebo! 

Na taj je pogled srce apostola kao u zanosu bilo obuzeto 
dubokim promatranjem i čuđenjem. 

Još su ondje nepomično stajali gledajući na onu točku na 
nebu gdje je Isus iščeznuo, kadli dođoše dva anđela u bijelim 
haljinama, trgnuše ih iz njihova razmišljanja te im rekoše: «Ljudi 
Galilejci, što stojite gledajući na nebo? Ovaj Isus, koji se od vas 

uze na Nebo, tako će doći (na koncu svijeta) kao što ste gledali 
da ide na Nebo.» 

Tada apostoli, izgubivši nadu da će više moći vidjeti svoga 
Učitelja, vratiše se u Jeruzalem te se povukoše u blagovalište da 
čekaju dolazak Duha Svetoga kojega im je Isus obećao. (Mk 1S, 
19 i d. - Lk23, 50-52-Dj.ap. 1,9-12) 

Tako se, eto, odvijao događaj uzašašća prema pripovijedanju 
evanđelista koji su bili svjedoci tog događaja. 

2. Ovdje će netko pitati: «Kako je Isus Krist uzašao na nebo? 
Da li je to mogao sam bez ičije pomoći? I zar nije također prije 
uzašašća bio na Nebu? ...» 

Odgovaramo u nekoliko riječi. 

Isus Krist je zacijelo uzašao na nebo sam od sebe, vlastitom moći 
te nije trebao ničije snage ni pomoći, jer je kao Bog svemoguć. 
Znamo iz svete povijesti da su i drugi ljudi bili uzeti na nebo. 
Ilija je npr. bio prenesen na Nebo ognjenim kolima. Presveta 
Marija je bila uz pomoć anđela uznesena na nebo. No ovi su 
bili uzneseni na Nebo po milosti i volji Božjoj. Isus je, naprotiv, 
tamo uzašao snagom svoga božanstva i svoga čovječanstva, jer 
je mogao, imajući tijelo proslavljeno pa stoga obdareno hitrinom, 
bez teškoće doći sa zemlje na Nebo. 

Svakako, ako Isus Krist kao Bog nije trebao uzići na Nebo jer 
je već tamo bio svojim božanstvom, ipak je kao čovjek do toga 
časa ostao na zemlji, te je prema tome bio u Nebu tek od časa 
svoga uzašašća. Jedino je proslavljeno čovječanstvo Kristovo, 
uvijek sjedinjeno s božanstvom, ušlo onaj dan u posjed vječnoga 
kraljevstva i bilo uzvišeno nad sve anđele s «desne» Očeve. 

2. Sadašnje Isusovo stanje na Nebu 

Kakvoje? 

Tumače nam ga upravo riječi Vjerovanja: «Sjedi o desnu Boga 
Oca svemogućega.» 

Ove se riječi ne smiju uzeti doslovno, kao da Isus Krist na 
Nebu sjedi s desne strane svoga vječnog Oca. Moraju se uzeti 
u prenesenu smislu kojim se, naime, hoće izraziti vrhovna 
veličina i dostojanstvo na koje je tamo podignuto presveto 
Kristovo čovječanstvo. Ovozemaljski carevi postavljali su sebi 
s desna one kojima su dali najveće ovlasti i koje su uzdigli do 
najviše časti. Odatle slikovit izričaj «sjedi o desnu Bogu Ocu.» 

Riječ «sjedi», prema tome, ne označuje sjedenje ili položaj 
tijela, već označava stanje koje u Nebu uživa iza patnji i napora 
svoga smrtnoga života, i napose vrbovno gospodstvo koje Mu je 
predao vječni Otac nad svim stvorovima, kao Kralju i vrhovnom 
Sucu živih i mrtvih. 

Trico izreka «sjedi o desnu Bogu» ne znači da se On uistinu 
nalazi s desne strane Božje. Budući da je Bog čisti duh, kod 
Njega nema ni desne ni lijeve strane. On je sveprisutan. Ova je 
izreka upotrijebljena radi našeg načina poimanja kao i da izrazi 
neopisivu slavu na koju je Isus Krist uzvišen u Nebo, gdje je 
kao Bog savršeno jednak Ocu, a kao čovjek uživa slavu i moć 
koja Ga u nedostiživom stupnju uzdiže nad sve izabrane, anđele 
i svece. 

3. Razlozi uzaiaića 

Koji su? 

Kršćanski nauk veli nam da je Isus Krist uzašao na Nebo: 1. 
da primi kraljevstvo koje je zaslužio svojom smrću; 2. da svojim 
apostolima pošalje Duha Svetoga; 3. da nam pripravi mjesto 
slave te kod Oca bude posrednik i zagovornik. 

1. Isus Krist je prije svega uzašao na Nebo da primi svoju slavu 

kao pobjednik smrti i pakla. 

Kao što kralj, pošto je nadvladao neprijatelja svoga kraljevstva, 
ulazi u pobjedničkom slavlju u svoju prijestolnicu ponovno 

zadobivenu uz cijenu tolikih žrtava te je uzima u posjed, tako je 
Isus Krist. Kralj kraljeva, nakon svoga uskrsnuća ušao slavno u 
nebesko kraljevstvo kao pobjednik smrti i pakla te u njemu prima 
vječno gospodstvo. 

Prorok David, unaprijed opisujući ovaj ulazak, izrazima punim 
oduševljenja ovako govori anđeoskim zborovima: «Podignite, 
knezovi, svoja vrata da uniđe Kralj slave! Pitate, tko je taj kralj 
slave, a ja vam odgovaram: Gospodin moćan i snažan u bojevima, 
Gospodin nad vojskama. On je kralj slave!» (Ps 23) 

Uzašašće je, prema tome, kruna svih Njegovih djela, 
pobjedničko slavlje nakon bitke, odmor nakon muke, radost 
nakon boli, slava nakon poniženja. 

2. Isus je nadalje uzašao na Nebo da apostolima pošalje Duha 
Svetoga. 

«Dobro je za vas», rekao je prije apostolima, «da Ja odem, jer 
ako ne odem, Duh Tješitelj ne će doći. Ako li odem, poslat ću 
Ga.» (Iv 16, 7) On se, dakle, morao vratiti u Nebo da bi Duh 
Sveti sišao na zemlju. 

I apostoli su se doista iza Isusova uzašašća na Nebo vratili 
u Jeruzalem, zatvorili u blagovalište, u mjesto toliko ugodnih 
uspomena, u onu dvoranu koja je bila prvi hram kršćanstva. 
Tamo su nakon deset dana molitve vidjeli kako se na njima 
ispunilo veliko obećanje te kako je sišao Duh posvetitelj, koji 
ih je obogatio svojim darovima i osposobio za vršenje njihova 
poslanja u svijetu. 

3. Isus je napokon uzašao na Nebo da nam pripravi mjesto 
slave te bude naš posrednik i zagovornik kod Oca. 

a) Vi to znate. Zbog grijeha našega praoca bilo je za nas Nebo 
neopozivo zatvoreno. Isus Krist ga je za nas svojom mukom i 
smrću ponovno zadobio. Ali On ga nije bio dužan opet otvoriti 

Adamovoj djeci na drugi način, nego svojim slavnim ulaskom. 
Ta bi naime «vrata», kad bi se On bio zadržao na zemlji među 
nama, bila još uvijek zatvorena. Ma koliko god bi bio svet naš 
život, ipak nam smrt tada ne bi bila prijelaz u bolji život. No Isus 
je na dan svoga uzašašća otvorio konačno ova «vrata» i ušao 
tamo kao naša Glava, da bismo i mi, Njegovi «udovi», mogli 
doći za Njim. Ušao je tako kao naš veliki Brat da i u naše ime 
preuzme zajedničku baštinu. Zato je On ožalošćenim apostolima 
o svom odlasku ljubazno govorio: «Neka se ne plaši srce vaše. 
Idem vam pripraviti mjesto gdje ćete jednoga dana biti sa mnom 
potpuno i zauvijek blaženi.» (Iv 14,2) 

b) A tamo gore On ne prestaje moliti svoga vječnog Oca za 
nas i zagovarati našu stvar. Kao što se nekoć na križu kao žrtva 
prikazao za nas, tako se prikazuje i u Nebu pokazujući Božanskom 
Ocu rane svoga presvetog tijela i beskonačne zasluge svoje muke 
i smrti, da za nas, jadne giješnike, isprosi milosrđe i pomirenje! 

A kako je velika moć Njegova zagovora! Kako bi božanski Otac 
mogao ne uslišati molbe svoga Sina dok Mu pokazuje koliko je 
pretrpio za Njegovu slavu i za dobro duša? Kako bi Mu se mogao 
usprotiviti kad Mu pokazuje slavne rane svoga tijela? ... 

Pripovijeda se u staroj povijesti o nekom slavnom rimskom 
govorniku koji je spasio svoga štićenika zagovarajući ga u senatu 
ne toliko iječitošću nego time što je pokazao njegove ožiljke 
rana dobivenih za spas domovine. Ista povijest govori i o jednom 
isluženom vojniku optuženu zbog izdajstva. Doveli su ga u senat 
pred Julija Cezara, da sasluša smrtnu osudu. Razgalio je prsa 
i pokazao ožiljke rana kojih je dobio vojujući za slavu Rima. 
Time je do suza ganuo sve prisutne te mu je sam diktator oprostio 
krivice i dao slobodu. 

Kako onda Bog, koji je Otac milosrđa, ne će imati samilosti 
s nama bijednim grješnicima kad Mu Isus Krist pokazuje svoje 

ruke, noge, čitavo svoje tijelo izranjeno radi zadovoljenja vječne 
pravde i pribavljanja našeg spasenja? ... 

Kolike li, dakle, utjehe za nas što u Nebu imamo takva 
zaštitnika! «Djeco moja», govorio je sv. Ivan svojim učenicima, 
«ovo vam pišem da ne griješite. I ako tko sagriješi, neka ne 
očajava, već neka se sjeti da ima branitelja kod Oca, Isusa Krista, 
samu pravdu i svetost. On je najviši pomiritelj za naše grijehe!» 
(l.Ivl-2) 

Evo koliko dobara za nas proizlazi iz slavnog uzašašća Isusa 
Krista na Nebo i s koliko je prava On rekao: «Dobro je za vas da 
Ja odem!» Dok je bio na ovoj zemlji, nije za drugo pokazivao 
brigu osim za naše spasenje. I sada, kada je tamo gore u slavi, 
nije zauzet ničim drugim nego samo s nama te se za nas bez 
prestanka prikazuje svom božanskom Ocu. 

Zaključak 

Ovi milosrdni planovi ne mogu postići svog učinka ako mi sa 
svoje strane ne uđemo praktično i djelotvorno u osjećaje koje 
nam nadahnjuje takva tajna. 

Isusovo je uzašaše za nas puno pouke, jer nas upućuje na cilj 
za kojim trebamo težiti, i na put kojim trebamo krenuti da tamo 
dođemo. 

Mnogo je puta On svoje učenike upućivao da treba nastojati 
doći u nebo, jer tamo je naša domovina, a ovdje nemamo stalna 
boravka. Ali da im pruži pouku daleko uvjerljiviju od svakoga 
govora, htio je da oni budu očevidci bljeska slave koji Ga je 
otpratio u Njegovo kraljevstvo. Uzašavši na Nebo s Maslinske 
gore, tj. s one gore kojoj je na podnožju započeo svoju muku, htio 
je pokazati kako je i za Njega bilo potrebno trpjeti da uđe u svoju 
slavu te da je, prema tome, put u nebo put pokore, samozataje i 
križa. 

Eto, tu je velika moralna pouka koju nam daje tajna slavnog 
Kristova uzašašća: odvažno stupati stazom kršćanske samozataje 
da bismo sigurno postigli vječnu slavu. 

Ne može se poreći da se za to traži veliki napor, nastojanje, 
suze, krv. No da li se ikada čulo daje netko postigao nagradu bez 
muke? Da bi vojnik postigao vijenac pobjede bez borbe? ... 

O slavnom se pomorcu Kristoferu Kolumbu, otkrivaču 
Amerike, pripovijeda da je za ostvarenje svoje velike zamisli 
i radi otkrića novoga svijeta morao najprije svojom željeznom 
voljom pobijediti mnoštvo protivština i zapreka. Tek je nakon 
dvadeset godina putovanja, odbijanja na svim stranama, 
neimaštine i izrugivanja dobio od Španjolske tri mala broda, na 
kojima se izložio životnim opasnostima radi onog veličanstvenog 
poduhvata koji gaje - okrunjen uspjehom - učinio besmrtnim. 

Ako je tako bila junačka postojanost velikog Đenovežanina 
za ostvarenje njegovog cilja i da osvoji novu zemlju, kako tek 
mora biti naša, da jednom uđemo i zaposjednemo kraljevstvo 
nebesko? 

Budimo čvTSti i nepokolebljivi u svojoj volji da jednoga dana 
postignemo Raj! 

Neka nas ništa ne odvrati od naše odluke! Odupirimo se, 
borimo se, dok nam naš naum sretno ne uspije ... A tada, kao 
što su Kolumbovi drugovi koji su, opazivši obalu novoga svijeta, 
radosno zaviknuli: «Zemlja, zemlja!», tako i mi, kada budemo 
primijetili sretne obale Raja, uskliknut ćemo i mi: Nebo, nebo! 
Ući ćemo tada kao dionici velikoga kraljevstva Kristova gdje je 
radost savršena, sigurna, vječna! 

SLIKE I PRIMJERI 


«VADO PARARE VOBIS LOCUM» 

Zamislite oca puna ljubavi koji je jednoga dana sakupio oko 
sebe svoju djecu te im rekao: «Draga djeco, ja se od vas moram 
odijeliti, moram putovati u daleki kraj. Ostat ćete siroti, osamljeni, 
zapušteni. Ali utješite se, ja idem preuzeti veliku baštinu koja mi 
je ostavljena i koja će zauvijek usrećiti naš život. Naskoro, kad 
bude sve uređeno, poslat ću po vas. Vi ćete tada biti sa mnom i 
sve će moje bogatstvo biti vaše.» Nemaju li ova djeca, recite, 
makar im je otac daleko, vrlo veliku utjehu? Istina, ne raduju se 
očevu licu, ali znadu da je to za kratko, a nakon toga će uživati s 
ocem njegovo bogatstvo, preseljeni iz male kolibice, u kojoj su 
sada, u raskošnu palaču te se podignuti na najzavidniji društveni 
položaj. 

Jednako, i još bolje se dogodilo između nas i Isusa Krista, koji 
nam, uzlazeći u nebo, veli: «Idem pripraviti vam mjesto - vado 
parare vobis locum - da budete tamo gdje sam Ja - ut ubi ego 
sum, et vos sitis. 

VIĐENJE SV. MATILDE 

Jednoga dana, upravo na blagdan Uzašašćca, sveta Matilda je 
žalosno promatrala božanskog Spasitelja kako se dijeli od ljudi, te 
Mu je govorila: «Gospodine, zašto nas ostavljaš?» Isus Krist kao 
daje odgovorio: «Uzašavši na Nebo, postao sam opunomoćenik 
ljudi, njihov posrednik kod svog Oca koji je na nebesima. Kada 
vjeran opunomoćenik sabire dohotke svoga gospodara i opazi da 
je ovaj nešto izgubio, nadoknađuje mu od svoga. Jednako i Ja 
činim. Sve dobro, što čovjek čini na zemlji, prikazujem svom 
Ocu, pa ako što nedostaje, dopunjujem svojim zaslugama te 
tako do neprocjenjive vrijednosti osiguravam spas njegove duše 

za koju se prikazujem kao jamstvo u prisutnosti svih svetaca.» 
(Alban Stolz) 

GUBAVČEVA PJESMA 

Jednom je neki mladić zalutao u lovu i našao se usred mračne 
i neprohodne šume. Dok je pažljivo promatrao i prisluškivao ne 
bi li u blizini primijetio jednoga od svojih lovaca, sa dna šume 
začuje divan pjev. Silno zadivljen pođe prema mjestu odakle se 
činilo da dolazi glas. Ali kako je ostao začuđen kad je opazio 
pjevača! Bio je to bijedni gubavac čije je meso, izjedeno od 
bolesti, otpadalo u komadima. 

- Kako možeš u ovom bijednom stanju tako radosno pjevati? 
upita ga mladić. 

- Nemam li razloga da se radujem i pjevam? odgovori ovaj. 
Evo! Jedina zapreka koja me dijeli od Boga, naime moje jadno 
tijelo, malo-pomalo nestaje. Naskoro će moja duša slobodno i 
radosno uzletjeti prema boravištu blaženih, prema Nebu. To je 
moja radost, to je uzrok moga radosnog pjeva! 

Ni mi drugačije ne smijemo biti raspoloženi. Puni goruće želje 
žudimo za vječnim stanovima na Nebu i raduj mo se ako nam 
se približava čas kada će nam biti dopušteno da se odijelimo od 
tijela i budemo s Kristom. (Deharbe, nav. dj.) 

DVUE KRUNE 

U životu svete Katarine Sijenske (t1380) se čita daje bila često 
počašćena nebeskim viđenjima. Jednom joj se ukazao sam Isus 
Krist držeći u ruci dvije krune, jednu zlatnu, a drugu trnovu. 

Svetica odmah upita Gospodina za značenje ovih predmeta, a 
Isus joj reče: 

- Izaberi za sebe jednu od ovih dviju kruna. Ali znaj, ako hoćeš 
u ovom životu zlatnu krunu, tada te na drugom svijetu čeka 

trnova. A ako ovdje više voliš trnje, imat ćeš u vječnosti zlatnu 
krunu. 

Svetica izabere odmah trnovu krunu i zato je slikaju s takvom 
krunom. 

Tko hoće biti okrunjen s Kristom besmrtnom slavom, mora 
se ovdje dati okruniti tmjem samozataje, pokore, otrgnuća od 
svjetskih stvari. Trnova će se kruna, u vremenu nošena s Kristom, 
preobraziti u krunu od zlata i dragog kamenja u vječnosti. 
(Spirago, nav. dj.) 

OPASNA PLOVIDBA 

Godine 1519. otplovio je iz Seville Portugalac Ferdinand 
Magellano s 237 drugova brodom «Viktorija» na put oko svijeta. 
Nemoguće je opisati muke i napore kojima su bili izvrgnuti ovi 
smioni mornari na tako dugom i nesigurnom putu. Krvava djela 
i sukobi s gusarima, razne bolesti, strahovite oluje, udarci na 
grebene i pješčane sprudove umanjiše tako broj putnika. I kada 
se lađa nakon tri godine i tri mjeseca plovidbe vratila u Sevillu, 
bilo je na njoj samo 18 osoba. Svi su ostali pomrli daleko od svoje 
domovine kao žrtve bezbrojnih nesreća što su ih putem zadesile. 
Mala četica preživjelih odmah je nakon iskrcavanja pošla s 
upaljenim svijećama u seviljsku stolnu crkvu da se zahvali Bogu 
što im je sačuvao život. 

I naš je zemaljski život teška i nesigurna plovidba koja nas ima 
dovesti u luku vječne sreće. No ipak svi putnici ne stižu onamo, 
mnogi ostaju na putu. Zašto? Jer mnogi ne shvaćaju Kristov poziv: 
«Slijedite Me u boli pa ćete doći sa mnom u radost!» (isti) 

OPĆI SUD 


Sin Božji je 40 dana nakon svoga uskrsnuća uzašao slavno 
na Nebo, sjeo o desnu Boga Oca svemogućega, gdje se nalazi 
u slavi i veličanstvu savršeno jednak Ocu kao gospodar i vladar 
svih stvorova. 

To smo izložili u zadnjoj pouci. 

Ali Katekizam ima jedno pitanje: «Da li će Isus Krist opet 
doći na zemlju u čovječjem obliku i vidljiv, kao što je uzašao na 
nebo?» 

I odgovara: «Da, opet će doći...» 

Vi se sjećate: kad su apostoli u času uzašašća našega Gospodina 
začuđenoo stajali gledajući uvis, ukazala su im se dva anđela u 
bjelini i rekla im: «Ljudi Galilejci, što stojite i gledate u nebo? 
Ovaj Isus, kojega ste vidjeli gdje uzlazi u Nebo, tako će doći kao 
što ste Ga gledali da ide na Nebo!» 

To je, eto, drugi dolazak Isusa Krista, dolazak na svršetku 
svijeta. Tada će Isus Krist doista doći na zemlju, izvršiti veliki 
sud svim ljudima te uz vrlo veliku pratnju izreći konačnu presudu, 
koja će zauvijek odrediti sudbinu čitava čovječanstva. 

O tom nas uči sedmi članak Vjerovanja riječima: «Odonud će 
doći suditi žive i mrtve.» 

Opći sud! - jedna od najvažnijih i najstrašnijih istina naše 
^ere. 

Ona bi trebala dati poticaj za duboko i ozbiljno razmišljanje. 

Alija ću vam o njoj danas govoriti kako to traži katekizam više 

na poučan način. I nadam se da će taj način biti za vas jednako 

dobar, a da ipak ne će biti bez ploda za vaše duše. 

Pogledajmo: 

1. Istinu o općem sudu 

2. Okolnosti suda 

3. Njegove razloge 

1. Istina o općem sudu 

Ona je jedna od najvažnijih dogmi naše vjere o kojoj nije 
dopušteno sumnjati. Radi toga ne ću trošiti mnogo riječi da vam 
je dokažem. 

Isus Krist je o njoj govorio više puta potpuno jasnim riječima. 

«Kad dođe Sin Čoyječji», rekao je jednom, «u svojoj slavi i svi 
anđeli s Njime, onda će sjesti na prijestolje svoje slave. I sabrat 
će se pred Njim svi narodi i razlučit će dobre od zlih. Postavit 
će jedne na desnu, a zle na lijevu stranu. Tada će kazati onima 
na desnoj strani: Dođite blagoslovljeni Oca mojega i naslijedite 
kraljevstvo koje vam je pripravljeno od postanka svijeta! A zatim 
će kazati zlima: Odlazite od mene, prokleti, u oganj vječni koji je 
pripravljen đavlu i anđelima njegovim ... I ovi će otići u vječnu 
muku, a pravednici u život yječni.» (Mt gl. 25) 

Ovaj je govor, kao što vidite, veoma jasan i ne može se u nj 
sumnjati. No uza sve to što je bio od svih dobro shvaćen, htio ga 
je još više osvijetliti u prispodobi o kukolju koji je nikao usred 
pšenice. 

«Sluge su ga», rekao je On, «htjele iskorijeniti. Ali gospodar 
govori: «Ne, ostavite neka raste oboje do žetve, a tada ću kazati 
žeteocima: Saberite najprije kukolj, vežite ga u snoplje i bacite u 
vatru, a pšenicu sakupite u moju žitnicu!» 

Što znači ova prispodoba? 

Poslušajte tumačenje iz Njegovih usta. 

«Onaj koji je posijao dobro sjeme jest Sin Čovječji (Isus Krist). 
Njiva je svijet. Dobro sjeme, to su sinovi kraljevstva, tj. dobri. 
Kukolj su sinovi onoga Zloga, tj. zli. Neprijatelj, koji ga sije jest 
đavao. Žetva je svršetak svijeta, žeteoci su anđeli. Kao što se za 
žetve kukolj sabire i baca u vatru, tako će na svršetku svijeta Sin 
Čovječji poslati svoje anđele koji će odijeliti sve zlikovce i baciti 
ih u peć ognjenu gdje će biti plač i škrgut zuba, dok će pravednici 

sjati kao sunce u kraljevstvu Oca svoga.» (Mt gl. 13) 

Da li nas je Isus Krist mogao sigurnije uvjeriti o zbilji konačnog 
suda? 

2. Okolnosti suda 

Evanđelje, odnosno Isus Krist, pošto je navijestio veličanstvenu 
dramu kojom će završiti povijest svijeta, također ju je i opisao u 
njezinim glavnim potezima, tj. u izvanrednim znakovima koji će 
joj prethoditi te u strahovitim događajima koji će je popratiti. 

1. On je naime rekao da će tom velikom danu prethoditi mnogi 
izvanredni događaji i neobični znakovi po kojima će se moći 
zaključiti blizina njegova dolaska. 

Sveopće izopačenje naroda i strahovito mnoštvo nesreća koje 
će pustošiti svijetom, mnoštvo opakih ljudi, krivih proroka koji 
će ustati i varati ljude prisvajajući Kristovo ime i naziv poslanika 
Gospodinovih; pojava Antikrista, velikog Božjeg neprijatelja, 
koji će biti uzrok mnogih otpada; povratak Henoha i Ilije, 
propovijedanje Evanđelja u svim dijelovima svijeta. Sve su to 
prema Sv. pismu glavni znakovi koji će navijestiti skoru pojavu 
Sina Čovječjega i dolazak kraljevstva Božjega. 

Osim toga, veli Isus, bit će «znakovi na suncu, mjesecu i 
zvijezdama.« Naime, veliki će potres prevrnuti čitavu prirodu. 
Sunce će uskratiti svoje zrake, mjesec će biti obojen krvlju, 
zvijezde će se pričiniti kao da su ispale iz svojih putanja i konačno 
će more plamena pasti s neba i izaći iz zemljine utrobe da sve na 
njoj sažeže i uništi. (Mt 17, 24; Lk 21; Sol 2; Petr 3; Malah 4, 
5-6) 

Pod raznim će djelovanjem ovih elemenata svi tada živi ljudi 
biti uništeni te će bez iznimke poginuti. 

Evo zašto se veli da će tada Sin Čovječji doći suditi žive i 
mrtve. Riječ «živi» treba shvatiti prije svega u moralnom smislu, 

tj. živi po milosti, za razliku od giješnika. Ali treba razumjeti i s 
obzirom na one koji će - jer će tada biti živi po naravnom životu 

- odmah umrijeti i odmah uskrsnuti, da i oni budu suđeni. 1 

2. Uistinu, nakon ove strahovite predigre čut će se odmah glas 
anđeoske trublje (1. Kor 15, 52), koja će pozvati sve mrtve na 
novi život i sve ih sabrati na mjesto određeno za sud. 2 Na taj će 
se glas odvaliti ploče s grobnica, mauzoleji iz portira i granita bit 
će srušeni, groblja će otvoriti svoje grobove. Tajanstven će potres 
pokrenuti prah u koji su pretvorena tjelesa tolikih pokoljenja. A 
ovaj će se pepeo, ova tjelesa združiti, preraditi, spajajući kosti, 
žile, živce, mišiće, meso, udove ... Iz neba, čistilišta i pakla doći 
će duhovi koji će ponovno dati oblik tjelesima oživljavajući ih i 
dižući za tili čas na noge čitavu nepreglednu vojsku živih koji su 
bili na svijetu... 

3. Nakon uskrsnuća sići će anđeli s neba da odvoje pravednike 
od giješnika, kukolj od pšenice, a nebeske čete blaženika od 
nesretnih legija osuđenika. Jedne će razvrstati na desnu, druge 

1 Ovdje je izneseno općenito mišljenje koje se nalazi u Katekizmu. Ipak 
nije bez temelja, čak prema mnogima ima više oslona u objavi, samo 
mišljenje da će Isus Krist uistinu suditi «žive i mrtve» u smislu, da će 
se pojaviti pred Njegovim sudom. No oni, koje On u času svoje pojave 
nađe žive, ne će trebati umrijeti. Pojavit će se i oni koji su već umrli, 
ali koji su samo za to uskrsnuli. (Vidi o tome: Prat, Theol. De St Paul- 
Comely, Comm.suia I.Ep.ad. Cor. I druge). 

2 Ne će biti na odmet, napose s obzirom na stanovite okolnosti, spo¬ 
menuti ovo: Kad Sv. Knjiga govori o anđeoskoj trublji, o znaku Sina 
Čovječjega itd. ovi se izrazi ne smiju uzeti doslovno. Razumije se da za 
uskrsnuće mrtvih nije potrebna trublja. Ta je riječ ipak potrebna da se 
izrazi poziv mrtvaca na život «Toliko se stvari - primjećuje Bonomelli 

- prikazuje u sv. knjigama slikovitim načinom da se prilagodi našem 
načinu shvaćanja, da nas potrese i pomogne nam što bolje shvatiti isti¬ 
nu. Opis je suda i njegova aparata upravo takve nara vi.» 

na lijevu stranu. I zatim će se konačno otvoriti nebesa uz silnu 
svjetlost, a Isus Krist će - i pred Njim križ - uz nebrojene legije 
anđela i sa svim sjajem svoje slave, vidljivo sići da sudi: «I 
ugledat će Sina Čovječjega gdje dolazi na oblacima nebeskim s 
velikom silom i slavom.» (Mt 24) 

Kakav li će prizor biti pojava vječnoga Suca obasjana moću 
i slavom nad nepreglednim mnoštvom uskrsnulih! Kolika 
utjeha za pravednike! I kolika strava za giješnike! ... Gledati 
u onoga Isusa koga su mrzili, tukli, psovali! ... I vidjeti Ga u 
svoj Njegovoj slavi kao vladara koji dolazi da neumoljivo traži 
prava svoje strogo zapovjeđene pravde! ... Velika će tada biti 
zbunjenost zlih koji će moliti bijegove da ih pokopaju i zemlju 
da se otvori pod njihovim nogama te ih proguta! 

4. I upravo usred ovoga općeg drhtanja giješnika počet će 
sud i bit će potpuno bjelodano dobro i zlo koje je svaki od njih 
počinio. Silni će mlaz svjetlosti izlaziti iz osobe i lica Sučeva te 
će upravljen na savjesti prisutnih osvijetliti ih tako da će oči svih 
vidjeti najtajnija djela, najskrovitije misli, najskrivenije želje. 

Kao što sunčeve zrake, prolazeći kroz sobu, osvjetljavaju 
svaku stvar, svaki predmet, svaki pa i najsićušniji prašak, isto će 
se tako djelovanjem ove božanske svjetlosti otkriti savjesti ljudi 
kao otvorene knjige iz koje mogu svi čitati: «Otvara se knjiga 
jada, knjiga giješna ljudskog rada, što će vagnut biti sada!» Ne će 
biti grijeha, pa koliko god bio lak ili ukopan u zaborav, koji ne će 
biti objavljen da privuče opću pažnju ... Sramotne misli, opake 
naslade, mržnje, zavisti, psovke, ogovaranje, klevete, sablazni, 
nepravde, svetogrđa, sramotna djela ... sve će biti otvoreno, 
poznato, sve će se to motriti, gledati! 

Što će tada učiniti giješnik? ... Jer tamo ne će biti mjesta 
isprikama, odgovaranjima, opravdavanjima, nego potpuno i 
nepobitno uvjerenje, a ujedno nepodnošljiv stid vidjevši se tako 
otkriven i do gola svučen pred licem čitava svijeta... 

S. Sudac ne će odložili proglas vrhovne presude. 

Obratit će se izabranima i blagim će im glasom reći: «Dođite 
blagoslovljeni Oca mojega i naslijedite kraljevstvo koje vam je 
pripravljeno od postanka svijeta!» 

Zatim će opakima reći naglaskom od kojega će se slediti duša: 
«Idite od mene, prokleti, u oganj vječni koji je pripravljen đavlu 
i njegovim odmetnim anđelima!» 

U isti će čas zaoriti oko Isusa Krista pjesma nebeske radosti 
nepreglednih četa anđela i biaženika koji će u slavi ulaziti u 
nebo. A posljednji zbogom ... dapače ne, posljednja će se psovka 
kao bijesni urlik oluje prolomiti iz usta opakih koji će, kažnjeni 
božanskom pravdom, mučeni grižnjom savjesti, natjerani samom 
kaznom koja ih povlači za sobom, nasmuti urlajući u paklene 
ponore koji će se za njima zatvoriti i nikada se više ne će otvoriti. 

Tako će veličanstveni prizor biti završen. Velika će drama 
imati konačan zaglavak. Povijest čovječanstva će biti zauvijek 
zaključena. Nestat će vremena, a počet će vječnost. 

Evo vam ukratko povijesti onoga velikog dana s njegovim 
pojedinostima. Tako je u biti o njemu govorio sam Isus Krist, a 
Njegovih riječi ne će nestati jer je On rekao: «Nebo će i zemlja 
proći, ali moje riječi ne će proći!» (Lk 21,33) 

3. Razlozi općega suda 

Neki će reći: «Ne ćemo li biti osuđeni odmah poslije smrti? 
Čemu onda drugi sud na svršetku svijeta? Koji su razlozi općega 
suda?» 

Istina, osim ovog javnog i svečanog suda o kojem smo govorili, 
moramo proći drugi, pojedinačni i tajni sud koji će se održati 
između naše duše i Boga, i to upravo u času i na mjestu gdje će 
nas zadesiti smrt Ipak je Bog, ne bez velikih razloga, htio da ova 
privatna - da tako kažemo - i pojedinačna osuda bude kasnije 

javno i svečano potvrđena na općem poratnom sudu svih naroda 
i svih naraštaja Zemlje. 

Katekizam nam kaže da će se opći sud držati: 1. radi proslave 
Božje; 2. radi proslave Isusa Krista; 3. radi časti svetih i sramote 
opakih; 4. jer tijelo s dušom ima primiti presudu nagrade ili 
kazne. 

1. Opći je sud prije svega zahtjev proslave Božje. 

Pogledajmo oko sebe? Što vidimo u svijetu? Što nam kaže 

povijest vjekova? 

Grijeh kao da neprestano slavi slavlje, a pravda je pogažena 
i potlačena, lajepost izrabljivana, ismijavana, zlostavljana, a 
bezbožnost okrunjena lovorom podignuta na prijestolje moći i 
slave. Siromašni Lazari nemaju kruha da se nahrane, a bogati se 
Gavani goste na pijankama i orgijama. Neron je okružen slavom, 
zasićen uživanjem, a sv. Petar, Kristov namjesnik umire razapet 
na Janikulu! ... Koliko li nepravde na ovom svijetu! ... Pred 
ovim činjenicama čovjek pogrđuje božansku providnost. Govori 
se: Nema providnosti! Sve je djelo slučaja! Jedino je sila vrhovna 
upraviteljica svijeta! 

Upravo će opći sud biti veličanstveno opravdanje Boga i 
Njegove providnosti. U onaj će se dan On pokazati kao najmudriji, 
najpravedniji upravljač svih događaja i svih ljudi. Tada će se 
vidjeti kako i najžalosniji slučajevi života, koji su s usana istrgli 
najgorče vapaje, čudesno ulaze u veliku ekonomiju svijeta, od 
Boga određeni za postignuće našega konačnog cilja. Čovjek 
se danas usuđuje upraviti sve protiv Boga, izaziva Ga riječju, 
perom, djelovanjem, štampom, naučavanjem. A Bog šuti, strpljiv 
je, miruje ... Ali doći će Njegov čas, doći će dan potraživanja 
Njegovih prava. A taj čas i dan jest posljednji sud. 

2. Posljednji je sud također zahtjev proslave Isusa Krista. 

Vi dobro znate koliko je On pretrpio za čitava svoga života, 

od časa rođenja u Betlehemu pa sve dok nije odbačen od Židova 
umro razapet na Kalvariji. A tko bi mogao izbrojiti kletve koje 
su izbačene protiv Njega, pogrde koje su Njega imale za cilj kroz 
vjekove?... 

Stoga je pravo da u onaj posljednji dan dođe On u sjaju i 
veličanstvu, tražiti svoju slavu, koja mu pripada, smrviti svoje 
neprijatelje, da im pokaže svoju nevinost, svoju pravdu, svoju 
svetost, da samim sobom ispuni nebo i zemlju. 

3. Nadalje, posljednji sud je potreban radi proslave svetih i 
osramoćenja opakih. 

Koliko ima lcrjeposnih duša na svijetu koje žive nepoznate! 
Kolike žive pokopane u sjeni ćelija, u bolničkim krevetima, u 
ubožnicama, među divljim i neznabožačkim narodima i provode 
svet, mukotrpan i od svijeta prezren život! Koliko skromnih 
radnika živi među kućnim zidovima, strpljivih u svom siromaštvu! 
Koliko bolesnika usred najtežih boli vrše junačke kršćanske 
kijeposti u najvećem stupnju! Ukratko, kolike se plemenite duše 
nalaze u svim životnim prilikama ni od koga poznate ni cijenjene, 
čak od mnogih prezrene i ismijavane! ... A ove dobre trebaju 
biti utješene. Dan će općega suda biti dan njihove proslave. Isus 
Krist, koga su slijedile u poniženju, objavit će pred svim ljudskim 
pokoljenjima njihove kijeposti, njihove zasluge, povratit će im 
čast, proslavit će ih pred čitavim svijetom. 

Naprotiv, koliko na svijetu ima opačina koje su sakrivene, 
nekažnjene! Koliki licemjeri neprestano glume najsramotnije 
uloge!... Ipak će na dan posljednjeg suda biti skinute sve maske, 
izderane sve obrazine. Radi se o pravdi! Isus Krist će u sunčanom 
svjetlu iznijeti sve misterije nepravde izvršene u noćnoj tami, 
u najskrovitijem kutiću duše! Svaka će tamna i sakrita savjest 
postati kao kristal i u tren će se oka pročitati sve što ona odurna 
i zla u sebi sadrži. Tada će tirani biti osramoćeni pred svojim 

žrtvama. Vidjet će nagradu, slavu, pobjedu svojih žrtava i bit će 
prisiljeni zavapiti: «Mi luđaci! Držali smo život njihov za ludost. 
A evo, mi smo izgubljeni, a oni su ubrojeni među djecu Božju, 
dio je njihov među svecima.« (Mudr 5,4) 

4. Konačno, posljednji je sud potreban zato da i tijelo s dušom 
dobije svoju nagradu ili svoju kaznu. 

Tijelo je bilo pomoćnik i suradnik duše i u dobru i u zlu. Prema 
tome je pravedno da ono slijedi sudbinu duše bilo u nagradi bilo u 
kazni. S druge se strane na samrti sudi samo duši, i često se događa 
daje duša od Boga osuđena, dok se tijelo veličanstveno i svečano 
prati na ukop. Događa se i obratno: dok su dušu primili Bog i 
anđeli, tijelo je sahranjeno nečasno, bez i najmanjeg odlikovanja. 
Zar, dakle, nije potpuno pravo i dolično da duša i tijelo, kad su 
bili sjedinjeni da Bogu služe ili Ga vrijeđaju, zajedno dođu pred 
isti sud? 

Evo, dakle, čvrstih razloga, velikih uzroka svečanog i općeg 
suda koji će Boga držati za sve ljude na svršetku vremena. 

Zaključak 

Istina koju sam vam danas protumačio jedna je od najstrašnijih 
članaka naše vjere. Na pomisao na Sud drhtali su sveci i pustinjaci 
po zabitim mjestima i pustinjama. Smrt sama po sebi ne bi bila 
strašna kad ne bi iza nje slijedio sud, uvijek pun strave i jezovit, 
bio opći ili pojedinačni; pojedinačni zbog vječnog određenja 
naše sudbine; opći zbog izgleda koji ćemo dati o sebi samima 
čitavom svijetu pred licem Vječnoga Suca. 

Taj će dan doći. Dan srdžbe, nevolje i bijede i vrlo gorak, kao 
što veli Crkva, doći će ne samo za ostale, nego i za nas ... Da, i 
mi ćemo biti suđeni! Kakva će biti osuda nama izrečena?... Gdje 
ćemo biti u onaj strašni dan? ... Da li desno ili lijevo od Isusa 
Krista? ... Među pravednima ili prokletima? ... 

Kolikog li predmeta za duboko razmatranje! 

Pripovijeda se o svetoj Pelagiji da je prije svog obraćenja 
bila najraspuštenija djevojka Antiohije, prava sablazan čitava 
grada. Jednoga je dana zašla u crkvu gdje je propovijedao sv. 
Nono, biskup iz Odese o općem sudu. Svi su prisutni bili 
vidno potreseni. I mlada je giješnica bila dirnuta u srce. Nakon 
propovijedi se bacila pred biskupove noge i zamolila sveti krst. 
Nakon krštenja položila je pred biskupa sve svoje zlato, srebro, 
dragulje, skupocjeni nakit i odjevena u haljinu smeđe boje pošla 
na hodočašće u Palestinu. Na Maslinskom brdu je sagradila 
ćeliju u kojoj je godinama živjela u odricanju i pokori, dok nije 
dočekala smirenu i svetu smrt i pošla primiti nagradu svoga 
iskrenog obraćenja. 

Evo plodova velike istine o sudu! Promatrajmo ga često i mi 
da obnovimo svoj život. Molimo Vječnog Suca da se priviknemo 
na pobožnost, da se prosvijetlimo, da se obratimo, da se spasimo 
prije nego svane dan neumoljiva polaganja računa: 

Višnji Suče, pravdo stroga, 

Sagiješenja prosti mnoga. 

Prije dana osvetnoga! 

SLIKE I PRIMJERI 

DRUGI DOLAZAK ISUSA KRISTA 

Kada neki vladar ulazi u svoje kraljevstvo da proslavi kakvu 
svečanost ili dovede svoju zaručnicu, stupa radosno i veselo 
ulicama načičkanim narodom, ljubazno razgovara s podanicima 
i pozdravljajući ih milo se smiješi na njihovo klicanje. Naprotiv, 
kad ulazi kao pobjednik u pokoreni grad, stupa okružen mnoštvom 
vojnika ozbiljna i stroga lica krčeći prolaz ognjem i mačem. 

Evo razlike prve pojave Isusa Krista na ovoj zemlji od druge. 

U prvoj je došao da se zaruči sa svojom Crkvom, sav je odisao 
blagošću, ijubaznošću i milinom navijestivši svijetu mir, 
oproštenje i nadu. U drugoj će se pokazati kao jak i veličanstven 
na sramotu svojih pokorenih neprijatelja, a strahovitim će znacima 
koji će doći prije Njega, pokazati koliko će za ove biti stroga i 
strašna Njegova prisutnost i osuda. (Bongiovanni, nav. dj.) 

ODVAJANJE 

Za vrijeme su zime sva stabla jednako gola, te se na prvi pogled 
ne može lako razlikovati koja su živa, a koja su suha. Ali kad 
dođe priželjkivano proljeće, razlika je vidna, jer su prva stabla 
pokrivena lišćem i cvatom, a druga ostaju pusta kao i prije. Tako 
su i u sadašnjem životu zajedno i kao bez razlike dobri sa zlima. 
Ali na posljednjem će sudu biti pokazana kakvoća svakoga, i dok 
će pravedni biti urešeni sjajem zbog svojih slavnih prednosti, 
odbačeni će, naprotiv, izgledati strašni i nakazn i i vrijedni jedino 
vječne sramote. Stoga će odvajanje jednih od drugih biti lako. 
(Sv. Ivan Zlatousti) 

BLJESAK - OTKRIVAČ 

Kad putujete noću, nejasno zamjećujete predmete koji su vam 
sasvim blizu. Ali kad nebom prijeđe bljesak, tada - zar ne - vidite 
sasvim jasno blize i daleke predmete. 

Bog će na koncu svijeta otkriti svačiju savjest. Razasut će na 
našu dušu svoje beskrajno svjetlo i tada će se pokazati sva naša 
djela kako smo ih učinili. U tren će se oka otkriti sav naš unutarnji 
rad kojega je vanjski rad samo očitovanje. (Muzzatti, nav. dj.) 

KRISTALNI KIP 

Uzmite da neki vrsni umjetnik u odijeljenoj radionici izrađuje 
kip iz kristala. Tokom godina divnom strpljivošću radi na njemu 

i nema ni jedne crte na kipu koja ne bi bila izrađena. Kad je u 
svojoj zabiti dovršio djelo, uz svjetlo svjetiljke iznosi ga napolje i 
javno izlaže poldanjem, srpanjskom svjetlu. U tren oka vidite ovaj 
izdjeljani kip sa svih strana, pa ako ima i jedan rez kod kojega je 
dlijeto pogriješilo, to odmah opažate. Zar ne, u tren oka opažate 
rad mnogih i mnogih godina, vršen tajno, svima nepoznat? 

Evo slike otkrivanja savjesti na dan božanskog suda. Tokom 
života, koji se razvija u tami ovog vijeka, uz slabu svjetlost 
razuma koju jača svjetlost vjere, u dubini naše savjesti, nepronično 
smrtnom oku, mi smo izradili svoj kip, svršili djelo koje će ostati 
zauvijek. U času kad bude sud, djelo će, izrađivano tijekom 
mnogih godina, biti stavljeno pod jarko svjetlo što odsijeva s lica 
Isusa Krista te će biti potpuno očit sav naš rad, bio lijep ili ružan. 
(Đonomelli, nav. dj.) 

ZASTRAŠUJUĆI POGLED 

Iz privatnog se života velikoga španjolskog kralja Filipa II. 
pripovijeda ovaj događaj. 

Jednog je jutra vladar, koji je bio čovjek dubokih kršćanskih 
osjećaja, bio na Misi i kao obično prisustvovao je s pobudnom 
pobožnošću. Malo je dalje od sebe primijetio dva časnika svoga 
dvora koji su se nepristojno vladali, razgovarali i smijali se. 
Nakon Mise kralj se vratio u svoju radnu sobu te ih dao smjesta 
pozvati k sebi i ustavši rekao im je strogo i ozbiljno: 

- Sve sam vidio! Tako, dakle, poštujete Boga u Njegovu hramu? 
Idite od mene i da više nikada niste došli u moju blizinu! 

Učinak onog pogleda i zapovijedi bio je takav da su ova dva 
časnika - valja se prenijeti u doba apsolutizma - ostala kao 
gromom ošinuta. Jedan je nakon nekoliko dana umro, a drugi je 
poludio. 

Ako je takav bio pogled zemaljskog kralja, što će biti od srdita 
i otkrivalačkog pogleda vječnoga Suca na okoijele prokletnike, 
kada kod posljednjeg suda budu u Njegovoj prisutnosti čuli 
strahovitu zapovijed: «Odlazite od mene, prokleti, u oganj 
yječni?» 

POGLED UMIRUĆE MAJKE 

Kad je 1868. Aquisgrana dobio misiju, pripovijedao je događaj 
koji je vrlo dirnuo njegove slušatelje. On je rekao: «Prije nekoliko 
godina neka je siromašna majka bila na samrti. Sva su joj njezina 
djeca bila oko kreveta, samo je jedan sin bio odsutan. Taj je 
čamio u podzemlju neke tvrđave osuđen na pet godina tamnice 
zbog zločina kojim je sigurno pospješio smrt svoje majke. Sve su 
opomene ostale bez uspjeha. Pobožna je majka htjela i posljednje 
pokušati te je zatražila da joj sina dovedu k njezinu samrtnom 
krevetu. Zamolila je zapovjednika zatvora i ovaj je dopustio, da 
nesretni sin u pratnji stražara posljednji put bude doveden svojoj 
majci. Budući da ona nije više mogla govoriti, sakupi svoje 
posljednje sile i upre u svog sina ozbiljan i dubok pogled te mu 
dade znak da se udalji. Ovaj šutljiv i proničan pogled proizveo je 
čudo. Kad se sin vratio u svoju ćeliju, bacio se plačući na koljena 
i odmah nakon toga okajao skrušenom ispovijedi svoje grijehe. 
Milost je Božja učinila još i više. Kad je izvršio kaznu i izašao 
iz zatvora, postao je svećenik i misionar. Toga sina imate pred 
sobom! Taj sam sinja!... 

U taj je čas val uzbuđenja prešao preko svih slušatelja... 

Ako toliki dojam ostavlja ozbiljan pogled jedne majke, kakav 
će biti gnjevan i prodoran pogled vječnoga Suca kad se budemo 
pred Njim pojavili na posljednjem sudu? (Spirago, Primjeri) 

SASTANAK NA OPĆEM SUDU 

Početkom godine 1860. slavni je rezbar Gaillard susreo u 
Perugii nekog mladog francuskog umjetnika te je s njime sklopio 
prijateljstvo. 

Kad su se malo zatim našli u Rimu, imali su često prilike 
raspravljati o vjerskim pitanjima i tada su ta dva prijatelja 
postajali protivnici, jer Gaillard je bio bezvjerac, a njegov mladi 
prijatelj revan katolik. Posljednji su se put vidjeli u Villa Medici. 
Gaillard po običaju svrati razgovor na isto pitanje, kao da bi htio 
osvjedočiti svoga prijatelja. No vidjevši da mu je posao uzaludan, 
oprosti se s njime riječima: 

- Još si mlad. Za deset te godina čekam u Parizu i kladim se za 
koliko god hoćeš da ćeš do tada potpuno promijeniti misli. Tvoja 
je vjera divna, ali besmislena. Ti ćeš sam to jednog dana spoznati 
pa ćeš je zabaciti. 

- Siguran sam da te mogu naći u Parizu, - odgovori mladi 
umjetnik. - Ali bi se moglo dogoditi da se više nikada ne sastanemo 
na ovoj zemlji. Zato ti određujem drugo mjesto sastanka. Znaš li 
gdje? Na posljednjem sudu. Ti ćeš mi tada sam dati pravo. 

Drugi bi se možda na to bio nasmijao. No Gaillard, ozbiljan 
duh, bio je duboko potresen ovom mladićevom smionošću. Jedan 
je čas promatrao svoga prijatelja i silno ganut, vidjevši tako 
duboku vjeru, odgovori: 

- Zbogom, sjetit ću se tvojih riječi. 

Ova se dva protivnika više nisu vidjela na zemlji. Sastat će se 
na posljednjem sudu i tada će se složiti. Gaillard je, naime, na 
sreću, promijenio mišljenje i umro kao ... franjevac. 

Obratila gaje misao o posljednjem sudu. (Bulletin de St. Franc. 
De Sales) 


57 



SMOTRA I NAGRADA 

Jednog je dana Napoleon u Parizu priredio veliku smotru svojih 
četa. Njegovo je istraživalačko oko primijetilo nekoga starog 
vojnika. Pozove ga k sebi te ga upita: Da li si bio u bici kod 
Rivolia? - Vojnik odgovori kratko: Bio sam. - A kod Piramida? 
- Bio sam. - Kod Marenge? - Bio sam. - Kod Austerlitza? - Bio 
sam. - Napoleon mu naloži da dođe u zapovjedništvo te mu na 
grudi metne križ legije časti. 

Jedan daleko veći od Napoleona priredit će u određeni dan opću 
smotru svih svojih četa, svih ljudi. Kad nas Gospodin zapita: 
Da li si bio na Pričesti, na nedjeljnoj Misi, na propovijedi, na 
procesijama ... svagdje gdje je trebalo pokazati i obraniti svoju 
vjeru? - O, kad bi svi katolici mogli odgovoriti: Bio sam. -1 tada 
će Božanski Sudac pozvati pravoga katolika da bude dionikom 
Njegova kraljevstva, a na njegove će grudi metnuti znak vječne 
časti. (Wetzel, Das Credo) 

O općem Sudu možete više saznati po objavama Isusa Krista 
jednoj časnoj sestri koje smo objavili u prethodnom izdanju 
Mistična svjedočanstva br. 8 «Glas s Neba, Sud i nagrada«. 

SEDAM BLAŽENSTAVA 
I SEDAM RIJEČI S KRIŽA 


UVOD 

Ovo djelo želi povezati sedam blaženstava sa sedam posljednjih 
Kristovih riječi. Osmo blaženstvo je, prema riječima sv. Tome 
Aquinskoga, samo «potvrda i pojačanje prijašnjih. Ako se čovjek 
zaista očeličio u siromaštvu duha, u blagosti i u svim drugim 
kijepostima, ne će ga ni progon natjerati da od njih odstupi. 
Stoga osmo blaženstvo, u stanovitom smislu, obuhvaća u sebi 
svih ostalih sedam.» 

U strogom smislu ne postoji nikakva povezanost između 
sedam blaženstava i sedam riječi, ali u ovom svesku polazimo sa 
stanovišta, da su ona ipak direktno povezana i to kao naviještanje 
i izvršenje. Oba, i naviještanje i izvršenje, dana su nam s brda; na 
brdu Blaženstava započeo je naš Gospodin svoj javni život, a na 
brdu Kalvariji završio gaje. Tu nam je pokazao kako je izvršavao, 
kako je u djelo provodio blagost, milosrđe i siromaštvo koje 
je naviještao u blaženstvima. Ako bude ovo razmatranje samo 
i jednoj duši pomoglo da se više približi našemu Gospodinu i 
Njegovoj blagoslovljenoj Majci, onda je sav trud neizmjerno 
naplaćen. 

PRVA RUEČ 

«Bla&eni krotki jer će oni baštiniti zemlju.* 
«Oče, oprosti im jer ne znaju što čine.* 

Naš je Gospodin započeo svoj javni život na brdu Blaženstava 
s opomenom: «Blaženi krotki, jer će baštiniti zemlju.» A završio 
je svoj život na Kalvariji gdje je ovu opomenu na krotkost priveo 
u djelo: «Oče, oprosti im, jer ne znaju što čine.» 

Kako to posve drugačije zvuči od blaženstva ovoga svijeta. 
Svijet ne smatra blaženima krotke, nego osvetljive; on ne hvali 
one koji podmeću i drugo lice, nego one koji zlo naplaćuju zlim. 
Svijet ne podiže na prijestolje ponizne, nego borbene. Sada je 
ovaj duh nasilja, klasne borbe i stisnute pesnice dotjeran do 
ekstrema kakvoga svijet još nije vidio. 

Naš je Gospodin propovijedao blagost kao naknadu i kao 
sredstvo da se popravi ovaj duh borbenosti stisnute pesnice. 

Propovijedao je to napose onim značajnim riječima koje se 
odnose na blaženstva: «Čuli ste daje kazano: oko za oko, zub za 
zub. A Ja vam kažem da se ne opirete zlu. Nego ako te tko udari 
po tvom desnom obrazu, pruži mu i drugi! Ako tko hoće da se s 
tobom parniči i tvoju košulju oduzme, pusti mu i kabanicu! I ako 
te tko potjera jednu milju, idi s njime i druge dvije! ... Čuli ste 
da je kazano: ljubi bližnjega svoga, a mrzi neprijatelja svoga. A 
Ja vam kažem: ljubite neprijatelje svoje, činite dobro onima koji 
vas mrze i molite se za one koji vas progone i kleveću, da budete 
sinovi Oca svoga nebeskoga koji čini da sunce Njegovo izlazi nad 
zlima i dobrima i koji daje kišu pravednima i nepravednima. Jer, 
ako ljubite samo one koji vas ljube, kakvu ćete plaću imati? Ne 
čine li to i carinici? A ako pozdravljate samo prijatelje svoje, što 
osobito činite? Ne čine li to i neznabošci? Budite, dakle, savršeni 
kao što je savršen Otac vaš nebeski.» 

Ali On nije samo propovijedao blagost. On ju je i izvršavao. 
Kad je Njegov vlastiti narod dizao kamenje da se nabaci na 
Njega, nije On ni jednoga bacio natrag. Kad su Ga Njegovi 
sugrađani doveli do ruba pećine da Ga strovale u ponor, prošao 
je kroz sredinu mnoštva, a da Mu se nije ništa dogodilo. Kad Ga 
je sluga velikog svećenika udario rukom i tako Spasitelju dao 
već unaprijed oćutjeti stisnutu pesnicu, odgovorio je blago: «Ako 
sam rekao zlo, dokaži, ako li pravo, zašto me biješ?» 

Kad su se urotili da Ga ubiju, nije upotrijebio svoju moć da 
ubije i jednog jedinog od svojih neprijatelja; no na križu dosegla 
je Njegova blagost vrhunac kad je molio za one koji su proboli 
one ruke koje su hranile svijet, i noge koje su vodile duše na 
pašu: «Oče, oprosti im, jer ne znaju što čine.» 

Što je dakle ispravno, nasilje ili blagost Kristova? Svijet naziva 
blagost slabošću, ali on ne poznaje smisao ni pravo značenje 
kršćanske blagosti. Ona se ne može usporediti s kukavičlukom 
ni s mlitavim društvenim temperamentom koji se teško dade 
uzbuditi. Blagost nije beskičmena pasivnost koja se dade od 
svakog gaziti. Ne, samo onaj je blag koji sam sebe posjeduje i 
koji se znade svladati, i zato je plaća blagih posjedovanje. 

Slabič uopće ne mole biti blag jer se ne mole svladavati. 
Blagost je krjepost koja naše naravne porive za prepirkom, 
nasiljem i sukobom drii pod kontrolom i zato je ona najbolji i 
najotmjeniji put za razvijanje vlastite osobnosti. 

Blagi čovjek ne će se nipošto ustručavati, prihvatiti borbu, on 
se vrlo dobro može i rasrditi. Ali borit će se samo ako se radi 
o principu, a ne ako se osjeća napadnut u svojoj oholosti ili u 
svom ponosu. Iz toga možemo razumjeti i razliku između srdžbe 
nasilnika i srdžbe blagog čovjeka. 

Nasilnici započinju odmah čim je napadnut njihov ponos. Šake 
se stišću i podižu čim je dotičnik shvatio izazov. Krv udara u 
glavu čim je povrijeđena sebičnost, odmah počinje kuhati i vreti 
čim se ponos osjeti poniženim. 

Korijen srdžbe je sebičnost. Sebičan čovjek ne mrzi bogate zato 
što bi ljubio siromašne duhom, nego samo zato što bi sam htio 
biti bogat Svaki ovakav čovjek nije ništa drugo nego kapitalist 
bez novca. Sebičnost je najveći grijeh na svijetu. Zato sebičnost 
mrzi one koji nju mrze i nenavidna je svima koji posjeduju više 
od nje. Ljuti se na one koji više rade, prezire sve koji joj se 

61 



ulaguju i izrugiva se onima koji govore istinu. Ovim svijetom 
vlada egoizam, uski vidokrug vlastitog «ja», i iz tog samoljublja 
rađa se srdžba. 

Nasuprot tome promatrajmo srdžbu blagog čovjeka. Njegovim 
djelima ne upravlja srdžba, nego pravednost. On se znade 
svladavati i ne će dopustiti da se njegove šake dignu u svrhu 
koja nije sveta, ili na obranu vlastitog ponosa, vlastite taštine i 
oholosti, ili moguće zato što bi se htio domoći tuđeg vlasništva. 
Njegova srdžba izlazi na površinu samo kad je ugrožena Božja 
pravda. Mojsije je bio blag, ali kad je vidio da je njegov narod 
Bogu uskratio poslušnost, razbio je u srdžbi zakonske ploče. 

Naš je Gospodin sama blagost, pa ipak je izagnao kupce i 
trgovce iz Hrama kad su oskvmuli kuću Njegova Oca. Kod toga 
je bio tako miran daje pristupio golubovima i blago ih oslobodio 
iz krletki. On je tako potpuno gospodar samoga sebe da se 
srdi samo onda kad su u pitanju svete stvari, ali nikada kad se 
napada Njegova osoba. Zato je bez prigovora mimo ušao u lađu 
i povezao se preko vode u svoj grad kad su Gerazenci zatražili od 
Njega da više ne stupi na njihovu obalu. 

Neki ljudi su Ga zbog toga prezirali, ismijavali, ali mnogi su 
Mu se divili. On nije protuslovio ni jednom riječju kad su Ga 
ismijavali, nego je pristupio mrtvoj kćeri Jairovoj i dao se na 
posao milosrđa, a da nije mislio na pogrde i uvrede, i prizvao je 
djevojku natrag u život. Kad Mu je Juda dao izdajnički poljubac, 
nazvao ga je još i «prijateljem». A s križa molio je oproštenje 
za svoje neprijatelje. Nije im uzvratio njihovu mržnju kojom su 
bjesnili protiv Njegovog zemaljskog tijela, premda ih je mogao 
svojom božanskom moći sve pogubiti. On im je radije htio 
oprostiti: «ne znaju što čine». 

Ako je ikada ikoji čovjek imao pravo da se buni protiv nepravde, 
onda je to sigurno imao naš Gospodin. Ali On oprašta. Ne pazi na 

uvredljive riječi koje protiv Njega izgovaraju Njegovi neprijatelji. 
Nije li propovijedao blagost? Ne mora li je sada izvršavati? 

Kako bije mogao bolje izvršavati nego što je molio za one koji 
su Ga razapinjali? Da li ima veće blagosti od ispričavati ih da 
nisu znali što rade? Trebalo bi nam to biti poukom koju ne bismo 
smjeli zaboraviti, da su i naši neprijatelji, i oni koji nas vrijeđaju 
često samo u zabludi, upravo kao što su bili i oni koji su Krista 
pribili na križ. 

Od onog tužnog časa postoje dva razloga zbog kojih možemo 
napustiti borbu: strah ili želja da štedimo snage za blagost. 

Ne ljutite se kad napadnu na vaš ponos. To vam ne će naškoditi. 
Ne opominje li nas naš Gospodin: «Blaženi koji su progonjeni 
zbog pravednosti, jer je njihovo kraljevstvo nebesko.» 

Mogli bismo se u prvi tren preplašiti kad pomislimo da mi, 
nasljednici Gospodinovi, vjerujemo u silu. Nije li Krist rekao: 
«Kraljevstvo nebesko trpi nasilje i silnici ga grabe.» Ali već ovdje 
nailazimo na razliku. Svijet vjeruje u silu prema bl&njemu; mi 
vjerujemo u silu prema samome sebi. Oni se bore protiv svih 
koji ne osjećaju u sebi jednaku mržnju; mi se borimo protiv nas 
samih, protiv naših prostota, jednom riječju protiv svega što 
nam smeta da razvijamo najviša i najbolja svojstva svoga bića. 
Oni pribijaju svoje neprijatelje na križ. Ali mi razapinjemo samo 
ono što nam našeg bližnjeg čini neprijateljem. On mrzi kršćansku 
ljubav; mi mrzimo svoj poriv za mržnjom na njih. Kad bismo se 
svi borili protiv svojih loših poriva s tolikom silom kakvom se 
oni bore protiv nas, svi bismo bili sveci! 

Njihova mržnja je slabost, jer oni ne će uvidjeti daje kolektivna 
sebičnost isto tako nepravedna kao i individualna sebičnost. 
Njihova je mržnja slabost čovjeka koji sebe nema čvrsto u vlasti, 
koji umjesto duha upotrebljava pesnicu, koji se iz istoga razloga 
laća sile iz kojega i neznalica huli na Boga; njegov je razum 
preslab da bi našao drugi izražaj. 



Kakav stav moramo, dakle, zauzeti protiv njihove mržnje? Mi 
moramo raditi poput našega svetog Oca koji nas je molio da za 
njih molimo. Moramo se ugledati u one španjolske svećenike koji 
su prije nego ih je usmrtilo puščano tane molili svoje protivnike 
i krvnike da kleknu da bi im podijelili blagoslov i oproštenje 
našega Gospodina na križu. 

Kakav mora biti naš odnos prema ovakvim ljudima? Mi moramo 
posjedovati dovoljno snage, energije i srčanosti da njihove 
zablude javno žigošemo i da radije na krilu umremo, nego da 
se pokorimo samo i jednom od njihovih principa mrlnje. 

Oni nas sigurno ne će ljubiti zbog naše blagosti, a ni nama 
ne će biti lako da ne planemo od srdžbe ako nam napadnu našu 
oholost, naš ponos, pa moguće i naš posjed. Ali mi ne možemo 
izbjeći Božjem zahtjevu: «Blago vama kad vas zbog mene pogrde 
i prognaju i sve zlo slažu protiv vas. Veselite se i kličite, jer je 
plaća vaša velika na nebesima!» (Mt 5, 11) - «Ako vas svijet 
mrzi, znajte daje Mene mrzio prije vas. Kad biste bili od ovoga 
svijeta, svijet bi svoje ljubio; ali budući da niste od ovoga svijeta 
jer sam vas Ja odabrao od svijeta, zato vas svijet mrzi.» -«Dolazi 
vrijeme kad će svaki koji vas ubije misliti da služi Bogu.» (Iv 
16,2) 

Ako, dakle, imamo neprijatelje, mi ćemo im oprostiti. Ako 
nepravedno trpimo, možemo se vježbati u krjeposti ljubavi. Ako 
vas žalost pravedno pogodi - a to će vjerojatno tako i biti, jer 
imamo dosta grijeha za koje moramo dati zadovoljštinu - onda 
moramo vježbati lajepost pravednosti. 

Kakvim pravom mrzimo mi svoje bližnje kad je naša vlastita 
sebičnost tako često prouzročila njihovu mržnju? Prva riječ s 
križa i blaženstvo krotkosti traži od nas da s korijenom iščupamo 
sebičnost, da svoje krvnike ljubimo i da im opraštamo, jer ne 
znadu što čine. Mi moramo pomagati onima koji nas vrijeđaju 

i dobrostivi biti prema kradljivcima koji nas optužuju zbog 
krađe. Moramo oprostiti lašcima koji nas okrivljuju zbog laži, 
i milosrdni biti prema brakolomcima koji nam predbacuju 
nečistoću. Naravno, kao kršćani moramo njegovati u sebi takve 
osjećaje i čuvati se da ne budemo osvetoljubivi. Druga je stvar da 
sudovi moraju sankcionirati dokazane krađe i klevete. 

Veselite i radujte se zbog njihove mržnje. Ponavljajmo u sebi 
Isusove riječi: «Ako vas svijet mrzi, znajte da je Mene mrzio 
prije vas.» Njihova mržnja pogađa samo naš ponos, ali ne naš 
karakter. Ona ubija našu oholost, ali ne ranjava našu dušu. Ako 
nam svijet čini nepravdu, rast će u nama ono što je dobro ako 
smo strpljivi kao Krist na križu. 

Mi dobro znamo da u svijetu nije običaj da se čovjek moli za 
onoga tko ga pribija na križ. Ali težište i jest upravo u tome: 
kršćanstvo nije od ovoga svijeta. Ono je okrenulo shvaćanje 
svijeta. Zdravom čovječjem razumu ne odgovara ljubiti 
neprijatelje, jer ljubav prema neprijatelju znači, kako mislimo, 
mržnju prema samome sebi; ali to i jest smisao kršćanstva - mrziti 
u sebi ono što je zavrijedilo mržnju. I ako to sve smijemo još 
jednom primijeniti na sadašnjicu, htio bih reći: uMrzim mrinju 
takvih ljudijer razara kulturu, ali ljubim te ljude jer i oni mogu 
biti djeca Bofja.» 

Naš je neprijatelj često naš spasitelj, i tko nas progoni, spašava 
nas. Često krvnici postaju naši saveznici, a oni, koji nas na križ 
pribijaju, naši dobročinitelji - jer oni nam otkrivaju što je u nama 
sebično, nisko, oholo i neplemenito. Zato ih ne smijemo mrziti. 
Bila bi slabost kad bismo im njihovu mrinju istom mrinjom 
vraćali 

Ako ne budemo prestali na mržnju odgovarati mržnjom, ne će 
je nikada nestati. Tko na nasilje odgovara nasiljem, širi ga uvijek 
sve dalje. Sukob povećava sumu gorčine, bilo koja stranka na 

65 



koncu trijumfira. Mržnja je poput sjemena - ako je posijemo, 
požet ćemo još više mržnje. Ako hoćemo mržnju nadvladati, 
moramo joj oduzeti žalac, ne smijemo je podržavati i njegovati i 
dalje širiti. A to je moguće samo onda ako se zlo vrati dobrim. 

Drugačije se mržnja ne da protjerati sa svijeta. Uzmimo da 
5000 ljudi stoje u redu i pred njima jedan borbeni ateistički 
propagandist koji im propovijeda da se vlasti mogu zbaciti samo 
nasiljem, revolucijom i stisnutom pesnicom. Uzmimo dalje da 
se prvi čovjek iz ovoga reda dade zanijeti ovom mržnjom i udari 
drugoga po desnom obrazu. Drugi podigne stisnutu pesnicu i 
udari trećega, treći udari četvrtoga po desnom obrazu i sve se 
više stisnutih pesnica podiže - jer njihovo je Evanđelje mržnja. 
Ima li uopće još mogućnosti ovoj mržnji i ovom nasilju stati na 
kraj? Ima, ako jedan iz ovoga reda, koji je bio udaren po desnom 
obrazu, ne odvrati udarcem, nego mjesto toga pruži još i lijevi 
obraz. On bi tako ubio mržnju jer je nije dalje sijao. Onda mržnja 
ne bi više imala tla na kojemu bi rasla, jer ona može samo na 
desnom obrazu uspijevati, ali nikada na lijevom. 

Nije to nikakva slabost, tojejakostkojačovjekačini gospodarom 
nad samim sobom i pobjednikom mržnje. Ako sumnjate o tome, 
pokušajte jednom koliko snage treba za to - tako mnogo da je 
samo božanski zaziv za oproštenjem bio dovoljno jak da uguši 
mržnju onih, koji razapinju. «Oče, oprosti im jer ne znaju što 
čine!» To je ganulo rimskog vojnika te je rekao: «Zaista ovaj 
čovjek bijaše pravednik!» A ljudi su napuštali Kalvariju bijući 
se u prsa. 

Ako imate neprijatelje, ako vas mrze, ako vas pogrđuju i 
progone i svakakvo zlo o vama govore, a vi biste željeli dokrajčiti 
tu mržnju, htjeli biste da se mržnja raspline iz njihovih stisnutih 
pesnica i protjerati je sa lica zemlje, onda ne preostaje nikakva 
druga mogućnost nego - ljubiti ih! 

DRUGA RIJEČ 


«Blaleni milosrdni, jer će oni milosrđe postići.» 

«Donos ćeš biti sa mnom u Raju.» 

Na početku svoga javnog života propovijedao je naš Gospodin 
na brdu Blaženstava: «Blaženi milosrdni, jer će oni milosrđe 
postići.» Na kraju svojega javnog života, na brdu Kalvariji, 
proveo je u djelo riječi ovoga blaženstva kad je raskajanom 
razbojniku rekao: «Danas ćeš biti sa mnom u Raju.» 

Kako je sasvim drugačije blaženstvo ovoga svijeta koje 
otprilike zvuči ovako: «Đlaženi koji u prvom redu misle na 
sebe.» Za svijet život znači borbu za opstanak u kojoj samo 
egoisti pobjeđuju. Samo rijetko kada nailazimo na darežljivost, 
velikodušnost, spremnost na pomaganje. Kako se često svijet 
poziva na «pravo», a kako se rijetko naglašava «dužnost». 
Kako se često izgovara gramzljiva riječ «moje», a kako rijetko 
velikodušno «tvoje». Svijet ima mnoštvo sudnica, ali samo malo 
prijestolja milosrđa. 

Naš Gospodin je došao da ovu pretjeranu pravdu, koja ne 
poznaje ni milosti ni blagosti, svede u pravu kolotečinu. On 
nam daje da razmišljamo kako je milosrđe više od sentimentalne 
slabosti. Riječ «milosrđe» značila je prvobitno isto što i žaljenje, 
i zato je ona u svojoj biti sućutno razumijevanje za nesreću 
bližnjega. 

Čovjek je milosrdan kad žalost i brigu svoga bližnjega osjeća 
kao svoju vlastitu. Ne, on ne ljubi bijedu i nesreću, i zato nastoji 
pomoći svome bližnjemu kao da se tiče njega samoga. I zato se 
tamo gdje se ne radi o boli i žalosti, nego o grijehu i nepravdi, 
milosrđe pretvara u oproštenje, koje ne samo da oprašta, nego 
vodi bijednike k pravdi, pokajanju i ljubavi. 

Milosrđe je jedna od milozvučnih žica Gospodinova glazbala. 
(Ostalo su: skromnost, strpljivost, blagost, pravednost, čistoća, 
mirotvomost.) Gospodinove parabole govore o smilovanju 
i sućuti. Treba se samo sjetiti na onu o stotini ovaca, o deset 
zlatnika, o dvojici sinova. Jedna od stotinu ovaca i jedan od 
deset zlatnika bili su izgubljeni; jedan od dvojice sinova živio je 
razvratno. 

Bitno je da je pastir tražio izgubljenu ovcu i kad ju je našao, 
podigao je na ramena i veselo odnio kući. Evanđelje ne spominje 
ni jednom riječi da je devedestdevetorici ovaca, koje nisu bile 
izgubljene, bilo iskazano toliko pažnje i brige. 

Kad je žena izgubila zlatnik i opet ga našla, pozvala je svoju 
susjedu da se s njom veseli. Ali ni jednom riječi se ne kaže da bi 
ona bila pozvala svoje susjede da se s njome vesele što posjeduje 
onih devet, koje nije bila izgubila. 

Jedan od sinova otišao je u tuđinu i rasipao svoju imovinu u 
divljem, neobuzdanom životu. Kad se vratio kući, poklonio mu je 
otac tovljeno tele. Brat, koji je ostao kod kuće, nije primio takvu 
plaću. Na sve ove primjere nadovezao je Gospodin jednostavnu 
istinu: «Više će biti veselja na nebu za jednog giješnika koji čini 
pokoru, nego za devedesetdevet pravednika kojima ne treba 
pokora.» 

Jednog dana pristupio je k Njemu Petar da se raspita kako 
daleko seže granica milosrđa. Pitajući, već je sam povukao 
granicu za koju je mislio da je vrlo velikodušna: »Gospodine, 
koliko puta, ako sagriješi brat moj protiv mene, da mu oprostim? 
Do sedam puta?» Gospodin je odgovorio: »Ne velim ti do sedam 
puta, nego sedamdeset puta sedam.» Što ne znači 490 puta, nego 
bezbroj puta. 

Gospodin je ove misli o beskrajnom milosrđu razvio još i dalje 
i rekao da je došao iscijeliti skrušena srca. Zdravima ne treba 

liječnik, nego bolesnima, «jer ne dođob da zovem pravednike, 
nego giješnike». 

Mnogi su se sablažnjavali nad tim što je jeo sa carinicima i 
giješnicima; ali On nas nije prestao opominjati da budemo 
milosrdni, jer je i naš nebeski Otac milosrdan. «Da budete 
sinovi Oca svoga nebeskoga, koji čini da sunce Njegovo izlazi 
nad zlima i dobrima i daje kišu pravednima i nepravednima. Jer 
ako ljubite samo one koji vas ljube, kakvu ćete plaću imati? ... 
Budite, dakle, savršeni kao Stoje savršen Otac vaš nebeski.» 

Tune On želi reći da moramo i mi, poput našega nebeskog Oca, 
najviše milosrđa iskazivati onima koji to po našem* ljudskom 
shvaćanju najmanje zavrjeđuju. Zato je bio milosrdan prema 
Magdaleni, prema ženi kod studenca, prema Petru koji Ga je 
zatajio, prema Zakeju, pa dapače i prema Judi koji Gaje himbeno 
poljubio, a Gospodin ga je ljubazno upitao: ^Prijatelju, zašto si 
došao?» 

Njegovo se držanje nije moglo krivo razumjeti. On se nije 
zauzimao za giješnike zbog njihovih zasluga, nego zbog njihove 
bijede. 

I onda, na kraju svoga života, nadopunio je blaženstvo milosrđa 
svojom drugom rečenicom koju je izrekao sa križa. 

Na brdu Kalvariji uzdizala su se tri križa: križevi dvaju 
razbojnika i križ dobroga Pastira. Od ove trojice, čije su se siluete 
razabirale na pozadini tamnog neba, samo je jedan bio egoističan 
i mislio samo na sebe. To je bio razbojnik s lijeve strane. Nijednu 
misao nije poklonio Spasitelju koji je strpljivo patio, i ni jednu 
razbojniku koji je vapio za milosrđem. Sve njegove misli kružile 
su samo oko njegove vlastite osobe kad je Mužu na srednjem 
križu upravio ove riječi: «Ako si Krist, spasi sebe i nas.» 

Ali razbojnik s desne strane nije mislio na sebe, nego na svoga 
bližnjega, naime na razbojnika nalijevo i na Gospodina. Zahvatila 
ga je samilost prema lijevom razbojniku koji se ni u zadnjem 
času svojega života nije obratio Bogu i molio za oproštenje: «Zar 
se ne bojiš Boga, kad i sam trpiš jednaku kaznu?» 

Njegove misli bavile su se i krotkim čovjekom koji je među 
njima visio na križu i koji se još čas prije molio za svoje krvnike. 
On je bio nevin i dobar. «Mi trpimo pravedno jer primamo što 
smo zaslužili po svojim djelima», rekao je, «ali ovaj nije nikakva 
zla učinio.» 

Bit će zanimljivo ako nabacimo pitanje: zašto milosrdni 
Otkupitelj nije raskajanom razbojniku samo oprostio, nego mu 
je dapače dao i božansko obećanje: «Danas ćeš biti sa mnom u 
Raju.» Zašto nije Gospodin isto to rekao i lijevom razbojniku? 
Odgovor na to naći ćemo u blaženstvu milosrđa. «Blaženi 
milosrdni, jer će milosrđe postići.» 

Desni razbojnik postigao je milosrđe i samilost jer je bio u 
posljednji čas milosrdan i samilostan. Zato što nije mislio na 
sebe, sjetio ga se Netko drugi. I milosrđe ima u sebi svoj zakon, i 
on je isto tako neopoziv i strog kao što su i prirodni zakoni. Kako 
tko sije, onako i žanje. Ako oskudno sijemo, oskudno ćemo žeti. 
Ako bogato i velikodušno sijemo, narast će nam preobilna žetva. 
U duhovnom smislu to znači prema riječima našega Gospodina: 
«Kakvim sudom sudite, bit ćete suđeni; i kakvom mjerom mjerite, 
vama će se mjeriti.» 

Drugim riječima rečeno: ako mislimo na svojeg bližnjega, onda 
Bog misli na nas. Kad proljetni usjev ne bi mislio ni na zemlju, ni 
na kišu, ni na sunce, nego samo na sebe, ne bi se nikad probudio, 
ni procvao, ni plod donio. Ali čim zaboravi na sebe i izađe iz 
sebe, umre sebi da čini zemlji, suncu i kiši na volju, obamre svom 
životu u sjemenu, biva obnovljen i tisuću puta ukrašen. Kad bi 

se ugljen u srcu zemlje zatvorio sam u sebe, ne bi nikada mogao 
sunčane zrake, koje je u sebi sakupio, poklanjati dalje kao svjetlo 
i toplinu. 

Upravo tako zbiva se i s nama. Milosrđe je sućut koja nastoji 
olakšati žalost i brige drugih tako kao da su njezine vlastite. 
Ali ako u sebi nemamo takve osjećaje, ne možemo ni od Boga 
očekivati samilost. 

Ako ništa ne bacamo uvis, ne može ništa iz visine pasti. 

Gdje nema djela, nema ni reakcije, i ako nikome ništa ne 
dajemo, ne će ni drugi nama ništa dati. Samo ako ljubimo, 
smijemo primati ljubav, ako zlo ne opraštamo, ne će ni nama 
naše zlo biti oprošteno. Bog nam ne mole biti milosrdan ako mi 
nismo milosrdni. 

Kako bi Bog mogao ispuniti naše srce vatrom svoga svetoga 
Srca ako je ono puno pijeska samoga sebe? Kako bi Bog mogao 
zaposjesti našu dušu ako se najprije mi ne odreknemo svoje 
sebičnosti? 

Prema tome, ako težimo za milosrđem, moramo poput dobroga 
razbojnika misliti na druge, jer kako izgleda. Bog nas najlakše 
nađe onda kad se u drugima izgubimo: «Blaženi milosrdni, jer će 
oni milosrđe postići.» 

S parabolom o nepravednom upravniku Gospodin nam želi ovaj 
zakon milosrđa prikazati i s negativne strane: «Zato je kraljevstvo 
nebesko kao kralj koji odluči da uredi račune sa slugama svojim. 
I kad započne obračun, dovedoše mu jednoga koji je bio dužan 
10.000 talenata, a jer nije mogao platiti, zapovjedi gospodar 
njegov da ga prodaju, i njegovu ženu, i djecu, i sve što je imao, i 
da mu se plati. Tada sluga taj padne ničice i moljaše: Strpljivosti 
imaj sa mnom i sve ću ti platiti. A gospodar se smilovao tome 
sluzi, pusti ga i dug mu oprosti. Kad iziđe onaj sluga, nađe jednog 
od svojih drugova koji mu je bio dužan 100 dinara i uhvativši ga 

stane ga daviti govoreći: Plati što si dužan! Tada pade pred njega 
drug njegov i moljaše ga: Strpljenja imaj sa mnom i platit ću ti. 
Ali on ne htjede i baci ga u tamnicu dok ne plati dug. Vidjevši 
njegovi drugovi što se dogodilo, vrlo se ražalostiše i otišavši 
kazaše gospodaru svome sve što se dogodilo. Tada ga pozva 
gospodar i reče mu: Zli slugo, sav sam dug tebi oprostio jer si me 
molio. Nije li, dakle, trebalo da se i ti smiluješ svome drugu, kako 
sam se i ja tebi smilovao? I razljuti se gospodar njegov i preda 
ga mučiteljima dok ne plati sav dug. Tako će i Otac moj nebeski 
učiniti vama, ako ne oprostite svaki bratu svome od svega srca.» 

Budite, dakle, milosrdni prema drugima ako želite da vas se 
Bog sjeti u Posljednji dan. Naš je Gospodin učinio milosrđe 
u jezgri svoje Crkve. I zato, po mom mišljenju, nije izabrao 
nevinoga, čistoga, djevičanskoga učenika Ivana za Glavu Crkve, 
nego burnoga, jakog Petra, koji Gaje zatajio i koji se u noći, kad 
su Mu sudili, kleo i zaklinjao da ne poznaje «tog čovjeka!» 

Na putu prema sramotnoj patničkoj noći i prije Velikog petka, 
milosrdni Gospodin prošao je pored njega. Petar Ga je vidio, 
izašao je van i gorko plakao. Predaja još dodaje da je Petar u 
svom životu toliko plakao da su mu suze ostavile tragove brazda 
na licu. 

Iz vlastitog iskustva poznavao je milosrđe i dobrotu 
Gospodinovu i radi toga bio je izabran za Glavu Crkve, da bi 
Crkva uvijek ostala milosrdna i dobrostiva. 

Imamo dovoljno razloga da svijet promatramo očima milosrđa. 
I u najgorima ima još nešto dobrog, a i u najboljima sakriva se 
nešto zla. Dobri su oni koji u blilnjemu trule dobro, a najčešće 
ga i nalaze. Zli uočavaju uvijek samo pogrješke u drugima, a 
posljedica toga jest da svoje vlastite ne vide. 

Na njih treba primijeniti ukor našega Gospodina: «A zašto vidiš 
trun u oku brata svoga, a grede u oku svome ne vidiš? Ili kako 

možeš reći bratu svome: dopusti da izvadim trun iz oka tvojega, 
a eto grede u oku tvome? Licemjere, izvadi najprije gredu iz oka 
svoga, pa ćeš onda pogledati kako da izvadiš trun iz oka brata 
svoga.» 

Ako se, dakle, na Sudnjem danu želimo nadati milosrdnoj 
osudi, moramo započeti time da ovdje dolje na zemlji drugima 
iskazujemo milosrđe. Kao što oblaci izlijevaju samo onu mokrinu 
koju su na zemlji pokupili, tako će i nebo moći samo ono milosrđe 
dijeliti koje šaljemo u nebo. 

Ako smo uvijek zaokupljeni samo mislima na sebe, izgubit 
ćemo sposobnost da prihvaćamo dobrotu koja nam dolazi s drugih 
strana. Samo ukoliko se sami ispraznimo, može nas Bog sobom 
ispuniti. Najlakše su uslišane molitve koje molimo za druge. Kad 
sami na sebe zaboravimo, sjeća nas se Bog. 

To će biti vjerojatno i razlog zašto mnoge od naših molitava 
ne bivaju uslišane. Kako može Bog uslišati molitve koje Mu 
upravljamo ako mi ne uslišavamo molbe koje naši bližnji nama 
upravljaju? Da li se mi odazivamo molbama siromaha, osakaćenih, 
hromih, giješnika, misionara? Kojim pravom očekujemo da nam 
Bog ispuni naše molbe ako nismo spremni da i mi uslišamo 
molbe svojih bližnjih? 

Kako nam može Bog dijeliti svoje darove ako mi uskraćujemo 
drugima naše darove? Kako može Bog naše škrinje ispuniti 
svojim blagom ako ih nismo prije toga za druge ispraznili? 

Jednostavan je zakon: Sij i žeti ćeš. Ne spremaj svoje sjeme 
u svoje hambare. Daj ga dalje, raspi ga preko polja. Radi ludo i 
rasipno da se još i ptice nebeske nahrane od tvog obilja. Za kratko 
vrijeme uvjerit ćeš se da se tvoje sjeme pomnožilo peterostruko, 
deseterostruko, stostruko. Ali ako ga ostaviš u hambaru, ptice će 
izgladnjeti, a ono se ne će pomnožiti. 

Daj i primit ćeš; budi milosrdan i postići ćeš milosrđe. Ako 
visiš na križu bola i muke, gledaj u njemu uvijek križ desnoga 
razbojnika. 

Šalji svoje molitve u nebo za sve koji vise na lijevom križu, 
da bi spoznali vrijednost ispaštanja svojih muka. Gledaj da tvoja 
ljubav nađe dobroga Pastira na srednjem križu, koji tako nedužno 
pati za sve ljude. I kad tako jednom ne budeš više mislio na sebe, 
nego samo na druge, i kad budeš, drugim riječima, milosrdan, tada 
ćeš sa srednjega križa dobiti nagradu milosrđa: «Danas ćeš biti sa 
mnom u Raju.» Tako ćeš ti postati drugim dobrim razbojnikom i 
kradljivcem, jer dobar kradljivac je onaj koji znade ukrasti Raj. 

TREĆA RIJEČ 

«Blaleni koji su čista srca, jer će oni Boga vidjeti» 
«Sine, evo ti majke, ženo, evo ti sina.» 

Na brdu Blaženstva propovijedao je Gospodin na početku 
svoga javnog života: «Blaženi koji su čista srca, jer će oni Boga 
vidjeti.» A na koncu svoga života, na brdu Kalvariji, rekao je 
čistima: «Sine, evo ti majke, ženo, evo ti sina.» 

Ovo nisu blaženstva ovoga svijeta. Današnji svijet, doista bi 
se moglo reći, živi u razdoblju strasti, koja uzdiže spolni užitak, 
a mrzi povučenost, koja poistovjećuje čistoću sa bešćutnošću, a 
nevinost sa neznanjem. 

Nasuprot ovog slavljenja spolnog nagona i veza, i nasuprot 
egoizmu koji je tako karakterističan za današnji duh vremena, 
ustaje Gospodin sa svojim trećim blaženstvom: «Đlaženi koji su 
čista srca.» 

Ovo treće blaženstvo odnosi se prema trećoj riječi s križa kao 
teorija prema praksi, ili kao nauka prema uzoru, jer je samo 
čistoća omogućila našemu Gospodinu da nam pokloni svoju 

Majku. I to je ujedno i najveća i najuzvišenija istina, koja iz tih 
riječi proizlazi: Marija je postala našom Majkom jer su Njezin 
božanski Sin i Ona bili sama čistoća. Ni pod jednim drugim 
uvjetom ne bi nam je bio mogao tako potpuno i od svega srca 
pokloniti. 

Da bismo mogli razumjeti kako je Marija po čistoći postala 
našom Majkom, moramo se jedan časak pozabaviti s naravi 
našega tijela. Naše je tijelo po svojoj naravi sebično i onda kada 
pravedno i dopušteno udovoljava svojim potrebama. Sve njegovo 
veselje usredotočeno je samo na njega, a ne na druge. Već i 
sam zakon o samoodržavanju, kao što to i sama riječ pokazuje, 
označava neku vrst sebičnosti. No kad počinje težiti za stvarima 
koje nisu dopuštene, onda postaje još više egoistično; jer mora 
drugoga tiranizirati da bi sebi moglo udovoljiti, mora drugoga 
zapaliti, da bi upalilo svoju vlastitu vatru. 

Da bismo se mogli osloboditi sebičnosti tijela, stvorio je Bog 
u svojoj mudrosti dvije mogućnosti: sakrament ženidbe i zavjet 
čistoće. Obje ove mogućnosti ne kidaju samo krug sebičnosti, 
nego otvaraju veliko i prostrano polje služenja. Hi, da se drugačije 
izrazimo: Stoje veća čistoća srca, to je sebičnost manja. 

Prvu mogućnost da se oslobodimo sebičnosti tijela dao nam 
je Bog u sakramentu ženidbe. U braku biva sebičnost potisnuta, 
jer ovdje stupaju dva individuuma u zajednički život, u kome 
ni jedan od njih nije više tu samo za sebe, nego za drugoga. U 
trajnom braku se uništava sebičnost i zbog toga što brak traje, i po 
svom trajanju djeluje suprotno onim prolaznim zasljepljenjima 
koja se u času rađaju i s njime opet nestaju. I kao treće, brak 
uništava sebičnost jer međusobna ljubav oslobađa supruge od 
okova njihovog «ja» u utjelovljenju njihove ljubavi u njihovom 
trećem «ja», u njihovu djetetu. Napokon, odgoj djece, bez kojega 
bi ljubav uvenula kao cvijeće bez vode, zahtijeva toliko žrtava da 
za sebičnost jedva još preostaje mjesta. 

No gledajući na sve to iz aspekta tijela, sve su to negativne strane 
braka. Mnogo je važnije što brak liječi sebičnost na taj način što 
tijelo poziva na službu drugome. Novi se horizonti otkrivaju oku, 
predanje i žrtva dobivaju na vrijednosti. Drugi postaje važniji 
od vlastitog «ja», koje ne ostaje više u svojim uskim granicama, 
nego zahvaća preko njih, proširuje se, a katkada se i potpuno 
zaboravi. 

Istinitost ove teze pokazuje se već i u tome što se općenito u 
velikim obiteljima nalazi manje sebičnosti, nego u malim. Muž 
i žena mogu, doduše, živjeti jedan za drugoga, ali otac i majka 
moraju sebi umirati da bi mogli živjeti za svoju djecu. Moraju 
napustiti sve neuredne sebične veze koje se protive cjelovitosti 
zajedničkog života. Gdje je blago njihovo, tamo je i njihova 
ljubav. Oni polažu svoje tijelo na žrtveni oltar da bi drugi živjeli, 
a to je početak ljubavi. 

Ali Bog je ukazao na još jedan drugi put po kojemu se može 
izaći iz sebičnosti djela. Taj je put još savršeniji od sakramenta 
ženidbe. To je zavjet čistoće. Muškarac ili žena, koji polažu taj 
zavjet, ne žele tune izbjeći žrtve što ih zahtijeva brak, ne, oni se 
žele osloboditi svih veza kojima ih tijelo veže, da bi se oslobodili 
za višu službu. 

Sveti Pavao kaže: «Tko ima ženu, brine se za stvari ovoga 
svijeta kako bi se svidio svojoj ženi; i tako je u sebi podijeljen. 
Ali tko je bez žene, brine se za stvari koje pripadaju Gospodinu i 
kako će se svidjeti Gospodinu.» 

Zavjet je viši oblik žrtve nego što je brak, jer dovodi do većeg 
oslobođenja od zahtjeva i želja tijela. Što je veća čistoća, to 
je manja sebičnost Tko se riješio sebičnosti, slobodan je da u 
okovima ljubavi služi u Kristu Isusu Gospodinu našemu ne samo 
jednom mužu ili ženi i nekolicini djece, nego svim ljudima oba 
spola i svoj djeci. 

Brak oslobađa tijelo od njegove individualne sebičnosti i privodi 
ga k službi obitelji; zavjet čistoće oslobađa tijelo ne samo za usko 
ograničenu obitelj, nego za službu obitelji cijelog čovječanstva. 
Zato Crkva moli sve one koji se žele posvetiti otkupljenju svijeta 
da polože zavjet i da se odreknu svake sebičnosti, da ne pripadaju 
nijednoj obitelji, a ipak da pripadaju svim ljudima. 

Zato se u velikoj obitelji Božjega kraljevstva svećenik 
zove «otac», jer ima djecu ne po tijelu, nego po duhu. Zato se 
predstojnica u samostanu časnih sestara zove «majka»; ona ima 
djecu u Kristu. Zato se pripadnici redova zovu «braća», a žene 
koje se vežu zavjetom zovu se «sestre». 

Svi oni čine jednu obitelj, u kojoj su se oblikovale nove veze, 
ne po tjelesnom porodu, nego po rođenju u Kristu. Svi oni trebaju 
nesebično tražiti Božju slavu i spasenje giješnika, vođeni Vođom 
koga najsrdačnije ljube više od svih ljudi, svojim svetim Ocem, 
nasljednikom Petra, zamjenikom Isusa Krista. 

Ako nam, dakle, brak i zavjet ukazuju na dva izlaza i oslobođenje 
od sebičnosti tijela, ako nas veća čistoća osposobljava za veću 
službu bližnjemu, što ćemo onda očekivati od savršene čistoće? 

Ako čovjek postaje sve više nesebičan što je čišći, što će nam 
onda pokazati savršena bezgiješnost i savršena čistoća? Ako se 
veća čistoća može izjednačiti sa većom nesebičnosti, onda ćemo 
u nevinosti naći savršenu žrtvu. 

Čovjek koji za sebe ništa ne traži, koji ne misli ni na svoju 
udobnost, ni na svoj život - to je žrtva na križu. «Nitko nema 
veće ljubavi od onoga tko život svoj daje za svoje prijatelje.« 
To je čistoća, koja se uzdigla nad sve veze obitelji i krvi i koja 
govori poput našega Gospodina: «Jer tko vrši volju Božju, onaj 
je brat moj, sestra i mati moja.« 

Čistoća našega Gospodina na križu je božanska, to je čovjek 
koji se u potpunosti oslobodio svojega «ja», koji je tako daleko 

od svake sebičnosti, koji ne misli na nagone svoga tijela te u 
svojoj majci ne vidi samo svoju majku, nego Majku čitavog 
svijeta. Savršena čistoća je savršena nesebičnost. Zato nam Krist 
poklanja svoju Majku kad govori nama, koji smo zastupani po 
Ivanu: «Evo ti majke.» 

On nije htio najljubazniju i najljepšu od svih majki zadržati 
samo za sebe. On je htio svoju vlastitu Majku s nama dijeliti. 
Zato nam poklanja Majku Božju na podnožju križa za Majku 
svih ljudi. To ne bi mogao učiniti ni jedan čovjek, jer su krvne 
veze pretijesne da bismo mogli svoju majku dijeliti s drugima. 
Ali savršena čistoća to može. 

Zato blaženstvo Čistoće i treća riječ pripadaju zajedno. Ovdje 
je, u Kristovoj božanskoj i ljudskoj čistoći odricanje postiglo 
svoje savršenstvo, kad je svoj život predao za naše spasenje i kad 
nam poklanja svoju Majku da ne bismo ostali siroti. 

Djevičanstvo nije ništa negativno, štoviše, ono sliči pupoljku 
koji se nije rascvjetao. Ono nije hladno, ono se ne može izjednačiti 
sa otuđivanjem od života. Isto tako kao što i pravednost nije samo 
odsutnost nepoštenja, kao što milosrđe nije samo pomanjkanje 
okrutnosti, i kao što vjera nije samo manjak sumnja, tako je i 
čistoća više nego odsutnost strastvenosti. Ona je nesebičnost 
rođena iz ljubavi i to iz najviše Ljubavi. 

Svatko tko je položio zavjet ne ljubi više prolaznom, nego 
vječnom ljubavi, Božjom ljubavi. I u čistoći postoji neka vrsta 
strastvenosti - Thompson je naziva «bezstrastvenim zanesenjem 
i uzbuđenim mirom». 

Sigurno nije nemoguće živjeti djevičanski, pa i oni koji tu 
lajepost ne posjeduju mogu je postići. Sv. Augustin naziva Mariju 
Magdalenu «nad - djevicom«. To gotovo nevjerojatno zvuči. 
On stavlja nju, nekadašnju bludnicu, u djevičanstvu odmah iza 

Blažene Djevice. Ona je, mogli bismo tako reći, postigla opet 
svoju čistoću kada je u preodređenju sjedinjenja sa euharistijskim 
Spasiteljem oprala one noći svojim suzama noge Gospodinove. 

To je bio njezin prvi susret sa čistoćom, i ona je svoj daljnji 
život tako strogo podložila zakonima ovoga duhovnoga dodira 
da je kratko vrijeme iza toga, na Veliki petak, susrećemo na 
podnožju križa. A pored nje stoji sama Majka Božja. 

Kakva li zanosna para! Žena, čije je ime još domala značilo 
skoro isto što i sam grijeh, i Preblažena Djevica! Zašto ne bi Marija 
i nas ljubila kad je Magdalenu ljubila i kad je za Magdalenu bilo 
nade, onda se smijemo i mi nadati i imati povjerenja. Kao što je 
ona opet zadobila svoju čistoću, tako možemo i mi opet postati 
čisti. Ali sve to uspjet će nam samo po Mariji. Mi je zovemo 
prečistom Majkom jer Ona i nas čini čistima. 

Marij može se svatko obratiti, ne samo obraćeni giješnici kao 
Magdalena, nego i svete djevice i dobri muškarci, jer Ona je 
Djevica i Majka. Ipak nam se čini kao da djevičanstvu samom 
nešto nedostaje. U njemu narav nije potpuna, jedna sposobnost 
ostaje neiskorištena. I majčinstvo samo, čini nam se, kao 
da je nešto izgubilo, jedna je sposobnost napuštena. Ali kod 
Marije nema ni «manjka ni gubitka» (Sheila Kay Smith). Tu je 
djevičanstvo združeno s majčinstvom, tu je «proljeće vječnoga 
svibnja». 

Djevičanstvo, dakle, nije sebičnost Ono je samozataja, briga za 
druge, žrtva. Ono se može vinuti u takve visine da Majka Kristova 
postane našom Majkom. Odbacimo, dakle, krivu zasadu svijeta 
koja bi nas htjela uvjeriti da je čista ljubav slijepa. Ona ne može 
biti slijepa, jer naš Gospodin kaže da ona nije slijepa. «Blaženi 
čista srca, jer će oni Boga gledati» - oni će Boga gledati! Marija 
neka nam otvori oči! 


79 



ČETVRTA RIJEČ 


«Blago siromasima u duhu, jer je njihovo kraljevstvo 

nebesko!» 

eBoie moj. Bole moj, zašto si me ostavio?» 

Na početku svog javnog života propovijedao je Gospodin 
na brdu Blaženstava: «Blaženi siromasi u duhu, jer je njihovo 
kraljevstvo nebesko.» Na koncu svoga života oživotvoruje ovo 
siromaStvo duha svojom četvrtom riječi s križa: «Bože moj. Bože 
moj, zašto si me ostavio?» 

Svjetski duh ne razumije ni ovog blaženstva, ni ove riječi s 
križa. Jedna od najkarakterističnijih oznaka modernog društva je 
pohlepa za posjedovanjem; Aristokracija nije više plemstvo od 
krvi, ni plemenitost duše, nego novac. Mjerilo vrijednosti nije 
poštenje, nego posjedovanje. 

Gospodin je došao na svijet da uništi pohlepu za novcem. 
Želim odmah ovdje naglasiti da se pod siromašnima duhom ne 
smatraju glupi ljudi, nisu to samo siromasi, ili ljudi pod teškim 
okolnostima. Biti siromašan duhom znači unutarnje oslobođenje 
od pohlepe i zato se među njih mogu ubrojiti i oni koji su bogati 
zemaljskim dobrima, jer i oni se mogu unutarnje osloboditi 
upravo tako, kao što i siromasi mogu biti škrti i pohlepni. 

Ovo blaženstvo znači dakle: blaženi su svi koji se ne daju 
zarobiti imetkom, blaženi su svi koji su, bili oni sada siromašni 
ili bogati, u dubini svoje duše po svom naziranju siromašni, 
spremni davati potrebnima. 

Gospodin nije samo propovijedao siromaštvo u duhu. On ga 
je i proživljavao, i time je svladao oholost u tri oblika njezine 
pojave: oholost onim što imamo, tj. materijalnu oholost; oholost 
onim što jesmo, tj. socijalnu oholost; oholost onim što znamo, tj. 
intelektualnu oholost 

Zato što se zemaljski posjed tako podiže na prijestolje, što 
se lov na bogatstvo smatra kao najotmjeniji cilj čovjeka, što se 
ljudi hvale samo svojim imetkom i posjedom, zato je Krist bio 
siromašan i dobar. Njegova Majka potiče iz najsiromašnijeg sloja 
ljudi. Ona je u hramu mogla žrtvovati samo golubice, a Njegov 
poočim bio je seoski obrtnik. On, kome pripada cijeli svemir, 
rodio se u zapuštenoj pastirskoj štalici. 

U svome poslanju posebno je naglasio siromaštvo kad je u 
Nazaretu rekao: «Duh Gospodnji je nada mnom; On me pomazao 
da naviještam Evanđelje siromašnima.)) On je bio i u svom 
javnom životu siromašan: «Lisice imaju jame i ptice nebeske 
gnijezda, a Sin čovječji nema gdje da nasloni glavu.» 

I u smrti ostao je siromašan, svukli su Mu haljine - posljednje 
što Mu je preostalo od zemaljskih dobara; razapeše Ga na križu 
postavljenom na državne troškove i položiše Ga u tuđi grob. 

Tako je dao zadovoljštinu za one koji se diče onim što imaju, 
jer nije imao ništa i postao je Siromah cijeloga svijeta. On, 
najbogatiji duhom, ponizio se radi nas do siromaha, da bismo 
mi postali bogati. Zato je On jedini u povijesti koga i bogati i 
siromašni mogu tražiti za sebe: «On pripada nama. On je jedan 
od nas.» 

No zadovoljštinu nije trebao dati samo za oholost, bogatstvo, 
nego i za snobizam, za vlastoljubivost. Sav je svijet pun ljudi koji 
se, na temelju okolnosti u kojima žive, drže boljima od svojih 
bližnjih i time se hvale. 

I za njih je izvršio pokoru kad je slavu svoga božanstva sakrio 
u tijelu čovjeka i kad je na sebe preuzeo najgorču zapuštenost i 
žigosanje. Već na početku Njegova života stoji riječ: «K svojima 
dođe i svoji Ga ne primiše.)) Gradovi su se odvratili od Njega: 
Betlehem je odbio da ga ukonači, Nazaret Ga je istjerao van 
svojih zidina, Jeruzalem Gaje kamenovao. 

Doista jc mogao o sebi reći: «Nije prorok bez časti, osim 
u svom zavičaju i u svojoj kući.» Ljudi su Ga napustili. Neki 
njegovi učenici, kad su čuli da će sebe dati na poklon u obliku 
kruha, govorahu: «Ovo je tvrd govor, tko će Ga razumjeti?» ... i 
oni Ga nisu više slijedili. 

Zakonodavci su Ga napustili i predbacivali Mu kad je blagovao s 
giješnicima: «Gle čovjeka izjelice i pijanice, prijatelja carinicima 
i giješnicima!» Ostavljali su Ga dapače i siromasi te se blago 
potužio: «Ne ćete doći k meni da živite.» 

Jedan od Njegovih apostola izdao Ga je za 30 srebrnjaka, 
jedan, jer se stidio pred služavkom, i trojica kad su spavali. Pa 
i oni kojima je pomagao odvratili su se od Njega: «Nisam li ih 
deset izliječio? Gdje su drugih devet? Nitko osim ovoga tuđinca 
nije se vratio i slavio Boga!» 

I tada, na kraju života, mogao je rimski vlastodržac reći: «Tvoj 
vlastiti narod predao Te meni.» Tako je On, Kralj kraljeva, bio 
siromašan po svom socijalnom položaju, jedan od izbačenih, da 
bismo mi po toj zapuštenosti - dah nam zastaje kod te pomisli - 
postali djecom Božjom! 

I napokon, izvršio je pokoru i za ohole duhom, za sve koji 
misle da mnogo znaju, koji su bez vjere i oslanjaju se samo na 
ljudsku mudrost Za njih postao je siromašan duhom pristavši na 
poniženja i prividni neuspjeh. 

U javnom životu veselilo Ga je što uzvišene istine nebeskog 
kraljevstva shvaćaju samo ponizni: «Slavim Te Oče, Gospodaru 
neba i zemlje, što si ovo sakrio od mudrih i razumnih, a objavio 
malenima.» 

U noći smrtne muke, u vrtu, kad je sa svim svojim strahotama 
započelo otkupljenje oholosti, rekao je: «Duša mi je nasmrt 
žalosna.» A na križu proživio je blaženstvo siromašnih duhom 
kad je priznao zadnje i najveće svoje siromaštvo, duhovno 
siromaštvo: «Bože moj. Bože moj, zašto si me ostavio?)) 

Čak i podnevno sunce sakrilo je svoje svjetlo kao simbol 
duhovne zapuštenosti Njegove duše. Sigurno Ga Otac nije 
ostavio, ali Krist nije htio gorčine svoga kaleža umanjiti ni 
jednom jedinom kapi utjehe svoga Božanstva. 

Iz Njega se izvinuo uzdah zapuštenosti, a ne zdvojnosti. 
Zdvojna duša ne zove Boga. Kao što umirući, potpuno iscrpljen, 
ne ćuti muke gladi, nego se zadnjom snagom bori za svoj život, 
tako ni bezbožnik, ni grješnik, ne osjeća bolne zapuštenosti kao 
najsvetiji, kao Krist na križu. 

To je bilo najteže ispaštanje. Nije bilo teško biti siromašan 
imetkom, nije bilo toliko teško biti žigosan od društva i ostavljen 
od prijatelja. Ali strašno teško je bilo u času smrtne borbe odreći 
se Božje utjehe, da bi mogao zadovoljiti za one koji vjeruju samo 
u svoju mudrost, za umišljene intelektualce koji ne će sagnuti 
svoje glave pred Božjom mudrosti, za ateiste koji provode život 
bez Boga i za sve koji Njegovo Ime brišu sa zemlje živih. 

Riječ sa križa otkriva nam kako teške, smrtne duhovne muke 
pate duhovi i srca koji su bez Boga. 

On je iskusio što znači biti bez Boga. On je proživio samotnost 
i bijedu bezbožnika, jer je patio i iskusio njihovu zapuštenost, da 
bismo mi dobili sigurnu utjehu, da nikada ne bismo morali biti 
bez Njega. U osjećanju da je odijeljen od Boga, otkupio je sve 
koji bez Boga žive. 

Pogledajte siromašnog Čovjeka! Siromašan na odijelu, bez 
ičega, siromašan po položaju i od svojih prijatelja napušten, 
siromašan duhom - od Boga rastavljen. Zato vrijedi od onda 
sve do danas: Blaženi siromašni u duhu. Blaženi koji su u duhu 
siromašni jer ništa ne žele, jer sve posjeduju, dapače i stanove u 
kući svoga Oca. 

Prije nekoliko godina otvorio je neki kardinal klauzuru nekog 
karmelskog samostana i učinio ga pristupačnim vanjskom 

svijetu. Jedna karmelićanka povela je jednog svećenika. Sa krova 
samostana vidjelo se preko doline prema suprotnom brežuljku na 
kojemu je stajala velika lijepa kuća kao simbol svega što svijet 
može pružiti. 

Svećenik se sjetio siromaštva redovnica i rekao je: «Predstavite 
sebi, sestro, da ste u onoj kući živjeli prije nego što ste došli 
u Karmel. Zamislite da ste imali sva bogatstva, svu raskoš i 
svjetske zabave koje može pružiti onakav dom. Da li biste ga 
ostavili da postanete karmelićankom?» A ona je odgovorila: «To 
je bila moja kuća, prečasni.» 

Blaženi su i socijalno siromašni duhom. Blaženi koji poznaju 
samo jedno plemstvo, plemstvo krsnog studenca i čast Kralja nad 
kraljevima. 

Na Sudnjem danu strašno će se promijeniti položaj u društvu, 
jer Bog ne poštiva ovosvjetski položaj. Naše mjesto u kraljevstvu 
Božjem ne zavisi od toga, koliko smo obljubljeni na zemlji, nego 
od toga što smo spasili kod brodoloma ovoga svijeta - čistu 
savjesti ljubav prema Bogu. 

Za ovo oboje svijet se malo brine. Zato nas je Gospodin 
upozorio da će nam neograničena ljubav prema Njemu privući 
mržnju svijeta: «Doći će čas kad će svatko tko vas ubije misliti 
da Bogu služi. To će vam činiti jer ne poznaju ni Oca, ni Mene. 
Ali to sam vam rekao da se sjetite mojih riječi kad nadođe taj 
čas.» 

Kako Njegova nauka znači potpuni obrat poštivanja položaja i 
časti, pokazuju i ove riječi koje jasno govore: «Blago vama kad 
vas zbog Mene pogrde i sve zlo izgovore protiv vas! Veselite se i 
kličite, jer je plaća vaša velika na nebesima.» 

Blaženi, napokon, koji znaju da su siromašni znanjem. Blaženi 
ponizni, blaženi koji se daju podučiti, koji jednako kao i pastir 
znadu da ništa ne znaju, ali koji sliče mudracima koji znadu da ne 

znaju sve. Vjera u Boga, vjera u molitvu, nada u Krista, štovanje 
Majke Božje, vjera u Euharistiju i u nepogrešivost - sve se to 
može pametnima činiti ludim - ali «ludost Božja mudrija je od 
ljudi.» 

Kad bismo bili u dilemi da li da sa ulice spasimo stotinu 
pokvarenih muževa i žena, kao što su bili Magdalena i Zakej, ili 
da obratimo jednog sveučilišnog profesora koji misli daje njegov 
maleni duh riješio sve zagonetke svemira, bolje bismo učinili da 
odemo na ulicu i da dovedemo njih stotinu k Bogu. 

Sam Bog potvrdio je ovaj izbor, jer Krist je rekao onima, koji 
su se držali mudrima: «Zaista vam kažem: carinici i bludnice 
ulaze prije vas u kraljevstvo Božje.» 

Zašto smo, dakle, oholi? Zašto upotrebljavamo svu energiju na 
to, da postanemo bogati? I što koristi čovjeku ako zadobije čitav 
svijet, a izgubi svoju dušu? Zašto tražimo ugled i prvo mjesto 
za stolom Bog nas opominje: «Ako si pozvan, pođi i sjedni na 
zadnje mjesto; kad će domaćin doći, reći će ti: prijatelju, pomakni 
se gore... jer tko se sam uzvisuje, ponizit će se, a tko se ponizuje, 
uzvisit će se.» 

Zašto smo oholi? Tko bi nas na cijelome svijetu, osim našeg 
Gospodina, ljubio kad bismo bili siromašni, zapušteni, bez 
prijatelja i neznalice? Francis Thomson kaže to vrlo lijepo: 

«Tako bijedno i nestalno biće? 

Zašto bi te itko ljubio? 

Ja jedini veličina sam ništavila tog,» 
tako reče, 

«A kako bi je ti zaslužio, 
ti od svih ljudi manji, najniži? 

Ti ne znaš 

Da ljubavi vrijedan nisi 

Crviću zemaljski, tko bi te ljubio? 

Samo Ja, i nitko nego Ja. 

Što tebi uzeh, nisam uzeo 
Da tebi naškodim. 

Već da tražiš u mom zagrljaju. 

A djetinja ti ćud što držala je 
Izgubljenim, Ja ti sačuvah. 

Ustaj, primi Me za ruku, dođi.» 

PETA RIJEČ 

«Blaleni, koji gladuju i leđaju pravde, jer će se nasiiitL» 

nŽedan sam.» 

Na početku svoga javnog života propovijedao je Gospodin 
na brdu Blaženstava o potrebi živog nastojanja: «Blaženi koji 
gladuju i žeđaju pravde, jer će se nasititi.« Na kraju svoga javnog 
života dao je sam o tome primjer na brdu Kalvariji, kad je iz 
Njegovih ustiju izašao apostolski zov: «Žedan sam.» 

Svijet ne razumije ni blaženstvo, ni riječ, jer je po svojoj naravi 
ravnodušan. On rado govori o religiji, ali osjeća neku dosadu 
da je izvršava. Revnost i srdačnu ljubav prema Bogu ironično 
naziva <unistikom» i s time je za njega svršeno. A religiju je nešto 
što pripada našem bitku, otprilike onako kao poezija. 

Nije neobično da koji katolik kaže: «Znam da u petak ne 
bih smio jesti meso iz strahopoštovanja prema danu na koji je 
Gospodin žrtvovao svoj život za mene. Ali nisam htio mome 
domaćinu praviti neprilika.« Ili, koncem tjedna bio sam kod nekih 
mojih prijatelja koji ne vjeruju, pa nisam u nedjelju išao k misi da 
se ne bi spotakli o mene.» Ili: «Kad su se rugali štovanju Majke 
Božje i svetaca, radije sam šutio da ne potaknem prepiranje o 
religiji.« 

To je svjetska ravnodušnost - strah da se s Bogom, koji nas je 
stvorio, posve i potpuno sjedinimo. Ako svijet gladuje i žeđa, onda 
je to uvijek za stvorovima koji su manje važni negoli pravda. 

Protiv zasićenja životinje u nama, koja pušta duh da gladuje, 
ustao je Krist: «Jao vama koji ste siti, jer ćete gladovati.» «Ta Otac 
vaš nebeski zna da vam sve ovo treba. Tražite najprije kraljevstvo 
Božje i pravednost Njegovu i sve će vam se ovo dodati.» 

On upozorava da se čuvamo ravnodušnosti koja stvara 
kompromise jer se bojimo borbe za Božju pravdu. «Koji god, 
dakle, prizna mene pred ljudima, priznat ću i Ja njega pred Ocem 
svojim koji je na nebesima. A koji god zataji mene pred ljudima, 
zatajit ću i Ja njega pred Ocem svojim kqji je na nebesima.» A o 
pravdi, koja se ograničava samo na zemaljsko pravo, a isključuje 
dužnosti čovjeka prema njegovom Stvoritelju, rekao je: «Kažem 
vam, ako nije pravednost vaša mnogo veća negoli književnika i 
farizeja, ne ćete uči u kraljevstvo nebesko.» 

No revnost za Božju pravdu nije istakao samo u negativnim 
opomenama. Njegovo obrezanje ukazuje na nestrpljivost da 
se zaputi putem pravde koji Ga je doveo u Vrt i na križ. Iz 
nestrpljivosti poučavao je sa 12 godina u Hramu želeći da ljudima 
govori o ljepotama putova svoga Oca. 

U početku Njegovog javnog života vidimo kako trgovce izgoni 
iz Hrama i tako ispunjava proročanstvo o apostolatu: «Revnost 
za kuću tvoju izjeda Me.» Poslije je iskoristio poziv na jedan 
ručak da spasi dušu Magdaleninu, a jednog vrućeg dana poslužio 
se običnom željom za svježom vodom da Samarijanki otkrije 
znanje o vječnim izvorima. 

On je došao, kao što sam kaže, ne da uništava duše, nego 
da ih spašava, a kad je ugledao mnoštvo ljudi, zahvatilo Ga je 
milosrđe jer su bili tužni i sličili su ovcama bez pastira. Tada se 
obratio svojim učenicima: «Žetva je velika, ali radnika je malo. 

Molite se, dakle. Gospodaru žetve da pošalje radnike u svoju 
žetvu.» Njegova životna misija izvirala je iz revnosti, iz gladi i 
žeđi za pravdom Božjom, kao što to najbolje pokazuje Njegova 
prispodoba o vatri: «Došao sam da bacim vatru na zemlju, pa što 
bih drugo želio nego da se zapali? Ima krštenje kojim trebam biti 
krš ten i žudim da se ispuni.» «Imam i druge ovce koje nisu iz ove 
zemlje. I njih moram dovesti, i one će čuti Moj glas i bit će jedno 
stado i jedan pastir.» 

A sada, kad Mu je blizu kraj života, još više čezne za pravdom. 
On, koji se sam naziva izvorom života i koji je ujedno bio i Pećina 
iz koje je potekla voda kad ju je Mojsije dotakao štapom, On sada 
iz dubine svoga srca uzvikuje poziv Pastira, povik čežnje za svim 
dušama na svijetu: «Žedan sam.» 

On nije želio zemaljsku vodu, jer su i zemlja i more Njegovi, a 
kad su Mu dodali ocat i žuč da si ublaži boli, otklonio je. Nije Ga, 
dakle, mučila fizička, nego duhovna žeđa, žeđa za blaženstvom 
pravde, neutaživa žeđa za ljudskim dušama. 

Svijet odbija revnost za Božju pravdu, a u Njemu mrzio ju 
je svijet prvi puta. Ona je Krista dovela na Križ. Svijet voli 
ravnodušne, osrednje, prosječne, a mrzi sve one koji su bilo 
predobri, bilo prezli. 

Zato na Kalvariji nalazimo Gospodina razapeta zajedno s 
kradljivcima. Nevinost i grijeh sudarili su se sa zakonom. Neki 
dolaze na križ jer su za sistem predobri, a drugi opet - jer su 
prezli. 

Svijet mrzi revne kao što je bio Krist, jer se po njima još više 
ističe njegova osrednjost. Ali on mrzi i zle, kao što su kradljivci, 
jer smetaju njegovom zadovoljstvu. 

Kvantitet je oduvijek bio suprotan kvalitetu. Dobri moraju 
umrijeti jer su dobri, a zli jer su zli, a preostaju osrednji. Naš 
Gospodin je na to rekao: «Svijet ne mrzi vas, ali mene mrzi jer 

svjedočim da su njihova djela zla.» Ako je to vrijedilo za našega 
Gospodina, onda to mora vrijediti i za nas, jer sluga nije iznad 
gospodara. 

Ako nas se, kao strastvene pobornike Božje stvari, ljudi odriču, 
ne možemo reći da nas On, kojega su prvoga mrzili, nije na to 
upozorio. «Ako vas svijet bude mrzio, znajte da je mene mrzio 
prije vas. Da ste od ovoga svijeta, svijet bi ljubio svoje. Ali, jer 
niste od ovoga svijeta, nego sam vas Ja odabrao, zato vas mrze 
... Kad su mene progonili, progonit će i vas ... da bi se ispunila 
riječ zapisana u njihovom zakonu: mrzili su me bez razloga.» 
Kristovi apostoli nisu nikada obljubljeni, oni svršavaju na križu. 

Unatoč tome moramo žeđati za pravdom i gorjeti za Božje 
kraljevstvo. Jer sve što je dobro, troši se i daje. Sunce je dobro 
i troši se dajući svjetlo i toplinu, cvijet je dobar i troši se dajući 
miris, životinja je dobra i poklanja se svaka na svoj način. Čovjek 
je dobar i daje se, Krist je dobar i iz Njega mora teći Njegovo 
kršćanstvo, iz vatre Njegove ljubavi moraju vrcati iskre, On mora 
rasplamsati vatru u srcima ljudi i mora govoriti o Onome koga 
ljubi, jer je Ljubav sama. 

Jaka ljubav očeličuje čovjeka za velika djela. Mjera za revnost, 
kojom privodimo dušu Kristu, ujedno je i mjera naše ljubavi. 

Želja za obraćenjem duša ne može se usporediti sa oholom 
propagandom - to je težnja za savršenstvom. Apostol želi ljude 
privesti Bogu iz posve drugih razloga, nego što bi npr. neki 
trgovac želio povećati svoju prođu. 

Trgovac se služi reklamom da bi povisio svoj dobitak. Krist 
privlači ljude da bi povećao sreću drugih. On hoće duše privesti 
Bogu isto tako kao što hoće da sunce sjaji, da cvijeće cvate i da 
janjići postaju ovce - jer to služi njihovom usavršavanju i zato 
njihovoj sreći. 

Olovka, koja je napravljena za pisanje, ne smije služiti za 
kopanje. Ptica, koja je stvorena za letenje, ne smije zamijeniti 
svoje mjesto s krtom. Duši, koja je određena za puninu života, 
ne smiju se odrezati krila, jer ona se ne smije zagušiti u mržnji 
i polovičnim istinama i okaljati svoju ljepotu. Ona mora postati 
savršenom, ona se mora sjediniti sa Životom i istinom, sa ljubavi 
i ljepotom Božjom. 

Krist je apostol, jer On ljubi savršenost, cjelovitost, potpunost, 
sreću, jednom riječju. On ljubi Boga. Zato je Njegova želja da 
svatko postane sličan Bogu i bude usmjeren prema Bogu. 

Ni jedna cijena nije previsoka da se postigne taj cilj, kako 
kaže sv. Pavao: «Što će nas odijeliti od ljubavi Kristove? Žalost 
ili nesreća, glad ili golotinja, opasnost ili progonstvo ili mač? 
(Ovako je pisano: Poradi Tebe ubijaju nas svakog dana. Kao 
ovcu vode nas na klanje). Ali u svemu tome pobjeđujemo za 
volju Njemu koji nas je ljubio. Znadem da nas ni smrt ni život, 
ni anđeli, ni gospodstva, ni vlasti, ni sadašnjost, ni budućnost, ni 
noć, ni visina, ni dubina, ni ikoje stvorenje ne bi moglo odijeliti 
od ljubavi Božje koja je u Kristu Isusu, našemu Gospodinu.» 

Nije li upravo taj manjak naše revnosti za Bolje stvari kriv 
što danas na licu naše Zemlje ima mrinje i neprijateljstva, 
ljubomore i rata ? 

Uzmimo da na cijelom svijetu živi samo jedan čovjek koji 
vjeruje u Crkvu, koji prima sv. Pričest, koji priznaje primat 
Petrov i koji prisustvuje sv. misama. Uzmimo, nadalje, da će ovaj 
revni vjernik prve godine obratiti samo jednog nevjernika Kristu 
i Njegovoj Crkvi. Kad bi svaki od ove dvojice sljedeće godine 
obratio opet po jednoga nevjernika, bilo bi ih u drugoj godini već 
četvero. 

U narednoj godini svaki od ove četvorice priveo bi opet po 
jednog nevjernika Kristu. To bi na kraju treće godine bilo već 

osam konvertita. Ali nakon 30 godina klečali bi već po crkvama 
1 milijarda 73 milijuna 740 tisuća 842 na pričesnim klupama i 
jeli Kruh života. 

To je strašna opomena koja nam prikazuje kako smo teško 
zatajili u izvršavanju svoje dužnosti u širenju ljubavi i znanja 
o Kristu medu ljudima. Da li zaboravljamo da žeđa za pravdom 
spašava i našu vlastitu dušu? Nismo li čuli riječi sv. Jakoba da će 
svatko tko jednog giješnika svrati sa krivog puta, spasiti svoju 
dušu od smrti i zadovoljiti za mnoge grijehe? 

Zar nikada ne mislimo na to da će hladni goijeti, a mlaki da će 
žariti kao baklje u noći, da nebesko kraljevstvo trpi silu i da se 
samo silom osvaja? Ako je tome tako, onda razumijemo zašto 
je Gospodin po vikao: nŽedan sam.» No unatoč tome, mi Mu 
pruiamo ocat i luč ravnodušnosti. 

Zato prestanimo s polovičnošću! Srca gore! Svijet zahtijeva 
svjetlo. Zar ćete vi svoje svjetlo staviti pod stol? Zemlja zahtijeva 
začina, zar ćete vi soli oduzeti okus? Isus je rekao: «Vi ste sol 
Zemlje. Ako sol obljutavi, čime će se osoliti?» Pogledajte ateiste 
koji žedaju za mirom, a da to ni ne slute. Gledajte mnoge ljude 
koji sebi ne postavljaju višeg cilja života nego li životinje, život 
koji se sastoji odjela i pila, spavanja i plijena. 

Sjetite se svih onih koji mrze dobro samo zbog svoje vlastite 
zloće. Oni nose u sebi čeinju za Bogom, ali ona je sakrivena 
pod pepelom njihova iivota. Oni iive u strahu da kad bi Ga 
imali, ne bi pored Njega smjeli ništa drugo posjedovati 

Mi ćemo se u prvom redu moliti za one koji mrze religiju i 
Boga. Ali to još nipošto ne znači da bismo ih mi morali mrziti. 
Oni čeznu za nečim što im svijet ne može dati. Znali oni to ili ne, 
ali oni gladuju i žedaju za Božjom pravdom. Zato im ne smijemo 
mržnju vraćati mržnjom. Naprotiv, trebamo pobuditi prema njima 
milosrđe zato što oni tako mnogo toga propuštaju. 

Naše milosrđe prema njima moralo bi ići tako daleko da nas 
potakne da sve poduzmemo, kako bismo ih spasili od propasti. 
To je naša kršćanska dužnost, jer mi ne spašavamo svoju dušu 
samu, nego samo zajedno sa ostalima. 

Na Sudnjem danu pitat će nas: gdje su tvoja djeca? Ako budemo 
tada mogli pokazati na one koje smo spasili, ako budemo mogli 
pokazati samo jednog bezvjerca iz kojeg smo učinili praktičnog 
katolika koji prima sv. Pričest, onda ćemo mi, koji gladujemo i 
žeđamo, biti nasićeni iz Božjih izvora. 

ŠESTA RIJEČ 

eBlaieni mirotvorci, jer će se oni sinovi Boiji zvati.» 

hS vršeno je.» 

Na početku svoga javnog života propovijedao je Gospodin na 
brdu Blažensatva: «Blaženi mirotvorci, jer će se oni sinovi Božji 
zvati.» Na kraju svoga života oživotvorio je ovo blaženstvo kad 
je trijumfalno po vikao: «Svršeno je.» 

Poput ostalih blaženstava stoji i ovo blaženstvo u očitoj 
suprotnosti s duhom svijeta, u kojemu pravda znači moć, a 
krjeposti su prepiranje i agresivnost To je još blago rečeno, jer u 
naše vrijeme razvio se pogled na svijet kojemu je glavna zasada 
klasna borba. 

Nikada prije toga u cijeloj povijesti svijeta nije postojao 
politički sistem kojemu bi glavni motiv bila mržnja, a još manje 
da bi je i u djelo provodio. 

No o kakvom to mini govori ovo blaženstvo? Najbolje ga je 
razjasnio sv. Augustin: «Mir je mirovanje i rad.» 

Mir je mirovanje i rad u kome nema podjarmljivanja, nego 
je sve podčinjeno najvećem Dobru, naime Bogu. Zato osjetila 
trebaju biti podložna razumu, razum vjeri, a čovjek Bogu kao 

svome vječnom cilju i posljednjem savršenstvu. To je temelj 
mira. 

Ovo mirovanje u radu donio je Krist na zemlju već onda kad 
su anđeli kod Njegovog rođenja pjevali: «Slava Bogu na visini, 
a na zemlji mir ljudima dobre volje.» On je zapovjedio svojim 
učenicima da podržavaju mir medu sobom i kad uđu u koju kuću 
da pozdrave sa: «Mir kući ovoj». 

Blaženstvo koje ovdjeposmatramo.blagoslivljasve mirotvorce, 
a Kristove riječi nad Jeruzalemom sjećaju nas Njegove žalosti 
nad svima koji ne ljube mir: «Kad bi ti znao, i to ovoga dana, što 
je za tvoj mir, ali sada je to sakriveno tvojim očima». 

Kad su Krista u vrtu uhvatili, povukao je Petar mač i odsjekao 
uho sluzi velikog svećenika. Krist ga je ukorio riječima: «Vrati 
svoj mač u korice; jer svi koji se hvataju mača, od mača će i 
poginuti.« On se dotaknuo ranjenoga uha i iscijelio ga. 

Sljedećeg dana tjerali su ljudi u smrt svoga Otkupitelja, koji 
je došao da propovijeda mir. Bio je to sukob globalnih razmjera 
između ratobornih i miroljubivog Sina Božjega. A prije nego što 
je Krist umro, zaključio je posljednjim mirotvornim riječima: 
«Svršenoje.» 

Što je svršeno? Rat je završio. Rat protiv grijeha! Rat protiv 
zla! Rat protiv Boga! Svršeno je otkupiteljsko djelo sjedinjeno 
s Bogom. Krist je propatio krunicu žalosnih otajstava i sada 
započinje slavna. 

Sve je bilo isplaćeno, sve do posljednjeg novčića i mirovni je 
ugovor potpisan: «Blaženi mirotvorci«. On je uspostavio mir 
i povikao u trijumfu: «Svršeno je!« Nije se radilo o primirju, 
nego o pobjedi, o završnom djelu što je bilo učinjeno, nije se 
moglo više povući - sklopljen je mir s Bogom. S Bogom se može 
pomiriti svaki čovjek koji taj mir slobodno prihvaća. 

Do sada smo govorili o miru koji je Krist donio na svijet. Sada 
ćemo promatrati poteškoće koje treba savladati. Krist je Knez 
mira. Tko se mača laća, pogiba od mača; kraljevstvo, koje je u sebi 
razdijeljeno, raspada se, a pozdrav uskrsnuća zove se PAX. Kako 
se to može složiti s riječima Kristovim: «Ne mislite da sam došao 
donijeti mir na zemlju. Nisam došao da donesem mir, nego mač. 
Ne mislite da sam došao donijeti pasivnost, ne, nego razdvajanje. 
Od sada će od petorice u kući trojica biti protiv dvojice i dvojica 
protiv jednoga. Otac će ustati na sina, a sin na oca, majka protiv 
kćeri, a kćer protiv majke; svekrva protiv snahe, a snaha protiv 
punice. Tko nema mača, neka proda haljinu i neka kupi mač.» 

Razjašnjenje ovih prirodnih suprotnosti nalazimo u riječima 
koje je upravio u noći Posljednje večere svojim apostolima; tu 
je učinio razliku između dvije vrste mira. «Mir vam svoj dajem, 
ne dajem ga kao što ga daje svijet. Ovo sam vam rekao da imate 
u meni mir. U svijetu bit ćete žalosni. Ali imajte povjerenja, jer 
Ja sam ga nadvladao.» Njegov mir i mir svijeta nije jedan te isti 
mir. 

Ove nam riječi jasno otkrivaju da nam naš Gospodin nudi 
takav mir i utjehu kakvu nam samo On može dati, mir koji izlazi 
iz dobro uređene savjesti, iz pravednosti, iz ljubavi prema Bogu 
i prema bližnjima. Blaženi mirotvorci, koji navještaju i šire mir, 
jer će se zvati djecom Božjom. Svaki će od njih vidjeti božanski 
znak koji ih čini sličnima Bogu. 

Ali sve ove koji ljube mir, koji slijede Njegove stope i svakim 
danom uzimaju svoj križ na sebe, koji ljube više Njega negoli 
svijet, koji su se svega odrekli da bi Njemu pripadali, ove koji 
se uzdaju u Providnost koja nosi ptice, koji djetinjski vjeruju i 
Krista ljube i stoga čeznu za unutarnjim mirom svoje savjesti 
koji može dati samo Bog - ove će, iz svih ovih razloga, svijet 
mrziti. 

Siromašne u duhu mrze oni koji misle samo na svoj vlastiti 
interes. Laktaši i ljudi koji žele sebe istaknuti gledaju na blage 
ljude kao na svoje neprijatelje. Oni, koji gladuju i žeđaju pravde, 
osjećaju da ih ravnodušni ljudi preziru. Nepomirljivi rugaju 
se milosrdnima. Svijet sa svojim krivim mirom koji izlazi iz 
sebičnosti ratuje sa onima koji traže mir u savjesti. 

Tako će otac često mrziti sina koji bi radije postao svećenik nego 
trgovac; a majka će moguće mrziti kćerku koja ide u samostan, 
umjesto da se preda vrtlogu društva. Nevjesta će mrziti svekrvu 
jer se zalaže za svetost braka. A svekrva će mrziti nevjestu koja 
ide u crkvu, koja se raduje istini i veseli euharistijskom životu. 
To je smisao prispodobe o podijeljenoj kući. 

Neki mladić pohađa sveučilište. Njegovi mu roditelji ne bi 
zamjerili kad bi se priključio kakvom orijentalnom kultu sunca, 
kad bi postao sljedbenik Budhe ili Konfuciusa, ili kad bi sam 
osnovao neku novu vjeru. Ali kao bi se priključio Crkvi, otvorili 
bi na njega vatru. 

Zaista: «Nisam došao da donesem mir, nego rab> Ali Gospodin 
će utješiti mladića: rat će potrajati samo kratko vrijeme. «U 
svijetu ćeš biti nesretan. Ali uzdaj se, Ja sam pobijedio svijet.» 

Knez mira donosi rat - rat protiv krivog mira koji je bez reda i 
bez rada. Ako postoji nešto na svijetu čega se moramo bojati, onda 
je to opasnost krivog mira, opasnost lijenosti i ravnodušnosti. I 
Krist je mogao sa svijetom sklopiti krivi mir, ali nije. Nisu li Ga 
oni koji su Ga tjerali u smrt pozivali da se s njima združi? Nisu li 
Mu dovikivali na Njegovo «Svršeno je» ovako: «Neka sada siđe 
s križa da vidimo i vjerujemo.« Ili drugim riječima: siđi dolje 
i sklopi krivi mir. Ti se pretvrdokomo pozivaš na prava svoga 
nebeskog Oca. Zauzeo si previše beskompromisan stav prema 
grijehu. Previše se intolerantno pozivaš na svoje božanstvo. 
Zar ne vidiš, tvoje tvrdnje da si Sin Božji i Otkupitelj svijeta 

ruše mentalitet dosadašnjeg svijeta? Nisi li čuo da Ti je jedan 
od sudaca jučer navečer rekao: jedan mora umrijeti da se narod 
umiri. Sidi dolje, sklopit ćemo mir. 

O da, da je sišao dolje, bio bi sklopljen mir, ali krivi mir. Naš 
Gospodin ostao je na križu, sve dok nije bilo izvršeno. On nije 
htio sklapati nikakve kompromise o poslušnosti volji svoga Oca. 
Strahota grijeha nije se smjela umanjiti. 

Tako je ostao na križu i borio se protiv zla sve dok nije rat svršio; 
umirući borac koji se, premda mu snage nestaje, ustrajno bori 
sve dok ne izvojšti pobjedu. Stoga je mogao na kraju poviknuti: 
«S vršeno je.» 

I mi se moramo čuvati krivoga mira. Sa svih nas strana pozivaju 
da se pridružimo ligi za izmirenje s grijehom. Mi to ne smijemo 
jer je to krivi mir. 

Zato što se ustručavamo priznati ovaj krivi mir, što ne silazimo 
sa svoga križa i što se ne ćemo pridružiti njihovom krivom miru 
koji se temelji na nepravdi, privlačimo na sebe njihovu mržnju i 
njihovu osvetu. Ali mi ne možemo očekivati da će svijet s nama 
drugačije postupati negoli s našim Gospodinom. 

Mir nama znači imati dobru savjest, a ne prihvaćati diktaturu 
nemorala. Mir uključuje ljubav prema neprijatelju, a ne prezir; 
on počiva u duši, a ne u vanjskim znakovima. 

Mi se moramo čuvati krivog mira utemeljenog na nepravdi 
i ne smijemo prodati Gospodina za trideset srebrnjaka zato što 
nam nije donio materijalno bogatstvo. Mi Ga ne smijemo zatajiti 
pred ljudima ako bi nas koja služavka ismijavala. Mi ne smijemo 
spavati u času pogibelji, a prije svega ne smijemo sići sa križa 
kad se mučimo tek 2 sata i 52 minute. Nekoliko decenija našega 
križa još je manje u usporedbi s vječnošću. 

Moramo se oboružati da podnosimo prezir zato što smo 
miroljubivi. Moramo biti pripravni da izdržimo mržnju svijeta, 
% 



jer je Gospodin rekao da nas svijet mrzi zbog Njega. Moramo 
ostati dok ne bude izvršeno, pa makar nas ljudi oko nas budu 
krivo gledali. 

Ovaj život nije pobjeda. To je rat, a Bog mrzi mir onih koji 
su određeni za duhovnu borbu. Definitivna pobjeda bit će tek u 
Posljednji dan. 

SEDMA RIJEČ 

nBlaieni lalosni, jer će se oni utješiti.» 

«Oče, u ruke tvoje predajem Duh svoj.» 

Na početku svoga javnog života propovijedao je Gospodin na 
brdu Blaženstava: «Blaženi žalosni, jer će se oni utješiti.» Na 
kraju svoga javnog života na Kalvariji našao je ovu blaženu 
utjehu: «Oče, u ruke tvoje predajem Duh svoj.» 

Kao između svih ostalih, tako se između ovoga blaženstva i 
svijeta otvara duboka provalija. «Jedite, pijte i veselite se, jer 
sutra moramo umrijeti!» Nikada ne će svijet moći u žalosti vidjeti 
blagoslov, ona je za njega prokletstvo. Smijeh je zlato koje on 
traži, a žalost je neprijatelj kojega izbjegava. 

Kao što svijet ne razumije križ, tako ne razumije ni žalost. 
Modemi se čovjek oboružava maskom ravnodušnosti protiv 
žalosti koju mu nanosi njegov bližnji, i ne misli da mu ova 
duhovna tupost može, doduše, uštedjeti mnogo boli, ali da mu 
njegovu vlastitu unutarnju boležljivost sve više pojačava, sve 
dok ne sagnjili i propadne. 

No posve je razumljivo da to ne smijemo shvatiti tako kao daje 
Krist s ovim blaženstvom htio osuditi smijeh i veselje, a veličati 
žalost i suze. On je isto tako malo držao do filozofije tragike kao 
i mi. Nije li On korio farizeje kad su za vrijeme posta mrštili 
svoja lica? Nije li Njegov apostol sažeo sumu Njegovog života i 
Njegovog uskrsnuća u jednoj riječi: «Veselite se?» 

Razlika između blaženstva svijeta (smijte se i svijet će se s 
vama smijati) i blaženstva Kristova (blaženi žalosni) sigurno nije 
u tome da bi nam svijet pružao smijeh, a Krist suze. U suštini 
uzeto, to nam uopće nije ni stavljeno na izbor, već jedino to da 
izaberemo hoćemo li biti žalosni na početku ili na kraju. Ili, 
drugim riječima, da izaberemo da li će prije doći na red smijeh 
ili suze. 

Gdje ćemo tražiti svoju sreću, u vremenu ili u vječnosti? Oboje 
ne možemo imati. Hoćemo li se smijati na zemlji ili na nebu? 
Oboje nije moguće. Hoćemo li se radije veseliti prije ili poslije 
smrti? Mi ne moramo trpjeti tu i tamo, ali ne možemo ni svoju 
plaću imati i tu i tamo. 

Kako li je duboko tragična riječ koju će naš Gospodin na kraju 
vremena reći djeci ovoga svijeta: «Primili ste plaću svoju.» 

Kojim ćemo putem, dakle, udariti? Da li kraljevskim putem 
križa koji vodi do uskrsnuća i k vječnom životu, ili putem 
sebičnosti koji vodi k vječnoj smrti? Prvi je put pun tmja, ali ako 
njime dosta daleko pođemo, završit će za nas u ružama. Drugi 
započinje u ružama, ali ako smo njime dosta daleko išli, završava 
u trnju. 

Nije nam moguće slijediti oba puta, nije nam moguće izabrati u 
oba svijeta Stoje najbolje. Ne možemo ljubiti Boga i Mamona, ne 
možemo biti istovremeno i živi i mrtvi. Nitko ne može služiti dva 
gospodara: ili ćemo jednome služiti, a drugoga prezirati. 

Ako se spasimo na ovome svijetu, izgubili smo u drugome 
životu; ali ako na ovome svijetu izgubimo život, bit ćemo spašeni 
na drugome. Tko u grijehu sije, žanje propast; tko u istini sije, 
žanje život vječni. Oboje nije istovremeno moguće. 

Čime, dakle, započeti, s postom ili s gozbom? To je pitanje. 
Naš Gospodin započinje postom i završava svetkovanjem. Svijet 
započinje gozbom i svršava nevoljom. 

Jaz između ova dva životna nazora susrećemo na svakoj stranici 
Evanđelja. Bogati rasipnik bio je bogat na zemlji, ali nakon smrti 
nije imao niti jedne kapi hladne vode. Lazar, naprotiv, bio je na 
zemlji prosjak, ali u Abrahamovom krilu bio je bogataš. Gospodin 
je rekao: «Jao vama koji se sada smijete, jer ćete plakati i jaukati. 
Blaženi koji sada plaću, jer će se oni smijati.» 

Nije ćudo da Krista, koji je zauzeo tako ekstreman stav prema 
zlu ovoga svijeta, nazivaju «čoyjekom boli, koji je u danima 
svoga života na ovome svijetu glasnim povicima i sa suzama 
molio Onoga koji bi Ga mogao spasiti od smrti, molio Gaje i bio 
je uslišan zbog svoga strahopočitanja prema Bogu». 

Evanđelje nigdje ne spominje da bi se On ikada bio smijao, 
ali često čitamo da je plakao. Plakao je na grobu svoga prijatelja 
Lazara, plakao je nad gradom koji Ga je trebao ubiti, i suze su 
sjale na Njegovom božanskom licu kad je protužio: «Jeruzaleme, 
Jeruzaleme, koji ubijaš proroke i kamenuješ one koji su poslani 
k tebi; koliko sam puta htio sakupiti djecu tvoju kao što kvočka 
sakuplja piliće svoje pod krilo, ali vi ne htjedoste.» 

Malo kasnije plakao je u vrtu krvave suze kad su gorici valovi 
bola čitavog svijeta strujali kroz jedno jedino Srce. I tri sata 
krvario je na križu sve dok žalost Njegova nije bila dovršena. 

Ali i suze i boli nisu svršetak. One znače samo momentalnu 
smrt, kao što i sjeme umire prije nego se razvije u cvijet i životnu 
raskoš. 

Nije li On rekao: «BIaženi koji plaču, jer će se oni smijati.» On 
je patio, a sada slavi svoju svetkovinu. On je podnosio trnje, a 
sada nosi zlatni diadem, On se žalostio, a sada se raduje. 

Sada je ostvareno blaženstvo žalosti i jakim glasom dovikuje 
zadnje riječi preko brda Golgote, koje je kao patnik izgovorio na 
ovoj zemlji. Bile su to riječi trijumfa i veselja: «Oče, u tvoje roke 
predajem Duh svoj.» Takve riječi izgovara samo jaki, moćni. 

99 



Nitko Mu nije oduzeo život. On gaje odložio slobodnom voljom 
i Evanđelje nigdje ne kaže da je umro. 

Smrt nije došla k Njemu. On je pošao u susret smrti. Njemu 
nije smrt otvorila svoja vrata. On ih je sam otvorio jer je znao 
kamo vodi put. 

Njegov zadnji čas nije bio kao kad se lađa otisne u besputno 
more na vožnju u nepoznate zemlje pod nebom bez zvijezda. On 
je imao siguran cilj. On je znao kamo ide. Prognani kralj vraća 
se kući. Izgubljeni Sin dolazi natrag u kuću svoga Oca. Nebeska 
zvijezda, koja je prije 33 godine započela svoje putovanje da 
rasvijetli svijet, vraća se opet k Njemu koji ju je poslao. Veliki 
kapetan našao je opet obalu domovine i donio je slavodobitne 
znakove svoje pobjede. 

Bolna otajstva su završena, sada počinju slavna. Da, doista, 
«blaženi žalosni, jer će se oni utješiti.» 

Gospodin je dovršio patnju. Njegova žalost našla je utjehu. 
Kako je s nama? Koje blaženstvo ćemo mi odabrati? Hoćemo 
li sav smijeh ismijati ovdje na zemlji, ili ćemo nešto uštedjeti za 
vječnost? Hoćemo li sada bježati pred križem, ili ćemo ga uzeti 
na leda? Hoćemo li tako živjeti da na kraju možemo reći: «Oče, u 
tvoje ruke predajem duh svoj?» Onda moramo sada biti žalosni. 
Ali zašto? 

Najprije zato što će nam svijet donijeti žalost ako odaberemo 
Otkupiteljeva blaženstva. Ako smo blagi, pokušat će nas 
natjerati na srdžbu; ako smo milosrdni, predbacivat će nam da 
smo nepravedni, ako smo čista srca, vikat će da se pričinjamo 
sramežljivima. Ako gladujemo i žeđamo pravde, ne ćemo imati 
uspjeha. Ako smo miroljubivi, nazvat će nas kukavicama, a ako 
smo siromašni u duhu, prezirat će nas. 

Bol je posve prirodna posljedica kršćanske borbe sa zlom 
ovoga svijeta. Budući da smo odabrani od ovoga svijeta, zato nas 

svijet mrzi. Ali sluge nisu veće od Gospodara, pa kad je On radi 
njih krvavim suzama plakao, morat ćemo i mi plakati. 

Evo prvog uzroka naše žalosti; mi smo odabrali Čovjeka boli. 
Ali «blago vama kad vas, zbog Mene, pogrde i prognaju i sve zlo 
slažu protiv vas. Veselite se i kličite, jer je plaća vaša velika na 
nebesima.» 

Drugi uzrok naše žalosti je duboka bol koju smo nanijeli Majci 
našega Gospodina. Mi se ne možemo dosta nažalostiti, što smo 
Njoj, koja je i naša Majica, pripravili toliku žalost. 

Mi smo joj zadali bol; nema, naime, ni jednog zlog djela na 
ovome svijetu koje ne bi našlo svoju nevinu žrtvu. 

Grijeh zacrtava strahovito široke tragove. Kad bacimo kamen u 
more, nastaju valovi koji glatku površinu mora namreškavaju još 
i na najudaljenijim obalama. I Kalvarija je imala još jednu svoju 
nedužnu žrtvu, koja nije ništa pridonijela zašto bi Gospodina 
razapeli na križ. Jedino biće koje je zaista moglo reći: «Nedužna 
sam u krvi toga čovjeka.» Ta nedužna žrtva bila je Marija. 

Stoje učinila, čime je zaslužila sedam bodeža? Kakav je zločin 
počinila da su joj oduzeli Sina? Ona nije ništa učinila, ali zato 
smo mi skrivili. Mi smo se ogriješili o Njezinog božanskog Sina, 
mi smo Ga osudili na križ i svojim grijesima ranili smo Nju. 

No najveći uzrok naše žalosti morale bi ipak biti one boli koje 
smo nanijeli Njemu samome. Da smo bili manje oholi, trnje bi 
Ga bilo manje izbolo. Da smo svoju gramzljivost nešto bolje 
svladavali, ne bi Ga bili čavli u rukama tako pekli. Željezo Mu ne 
bi tako duboko probilo noge da naše noge nisu išle putem grijeha, 
a Njegove usne ne bi popucale i isušile se da nismo izgovarali 
toliko oštrih riječi. Da nismo tako giješni, ne bi Njegova smrtna 
borba tako dugo trajala, a da smo više ljubili, ne bi se na Njega 
survala tako divlja mržnja. 

Između Njegovog križa i nas postoji posve osobna veza. Bune, 
nepravde i grijesi počinjeni u našem životu sudjelovali su kod 
raspeća. Mi ne možemo oprati svoje ruke u nevinosti, kao ni Pilat 
koji ih je ispružio na podnevnom suncu i izjavio da nije kriv. 

Nije Njega toliko ranilo ni boljelo raspeće, ni Ana, ni Kajfa, 
ni krvnici koji nisu znali što rade. Nisu Mu Njegovi neprijatelji 
zadali najveću bol. «Da su to učinili moji neprijatelji, mogao bih 
podnijeti.» 

Mi smo oni koji smo Mu pripravili najveću bol, jer mi znamo 
što činimo. Mi smo kušali Njegovu slatkoću i lomili smo s Njime 
kruh. Učinio nas je svojim pouzdanicima. Slomili smo srce 
Njemu koji je došao iscijeliti srca slomljena. To je naša najveća 
žalost 

Ali žalost još nije zdvojnost. Mi smo doista Krista pribili na 
križ, ali ipak ima za nas oproštenje. «Oče, oprosti im.» Mi smo 
doista proboli Marijino srce, ali i to može biti oprošteno: «Sine, 
evo ti Majke.» Suze u našim očima suše se na riječima: «Blaženi 
žalosni, jer će se oni utješiti.)) 

Ne mislite, dakle, da blaženstvo žalosti uzdiže bol na prijestolje. 
Ne, ono svršava u trijumfalnom povratku k Ocu. Svi vi, koji 
mjesecima i godinama ležite razapeti bolima, ne zaboravite da 
će i za vas doći čas kad će vas skinuti s križa i kad će Spasitelj 
promatrati vaše ruke i noge da bi na njima našao znakove svojih 
rana. Po njima bit će nam određena vječna radost. Ako budemo 
sličili u svome mirovanju Njemu, bit ćemo Mu slični i u slavi. 

Svi vi muževi i žene, braćo i sestre, koji ste izgubili svoje 
najmilije, mislite na to da je dobar Pastir svoje ovce poveo na 
zelene paše da biste vi, druge ovce, slijedile svoje mile sve do 
zagrljaja vječne Ljubavi. 

Vi, čiji život sliči studencu suza prolivenih zbog grijeha, mislite 
na to da će, poput krsne vode koja briše Istočni grijeh, i vaše suze 

oprati grijehe koje ste počinili. Ne zaboravite da će doći dan kad 
će ih Bog sam izbrisati. 

Vi, koji ste izgubili vjeru i koji se bojite ispovijedi, koji 
ste odviše kukavni da se Bogu bacite do nogu i da molite za 
oproštenje, mislite na to da je i vaš strah žalost, jer vi ste bijedni 
u svom srcu. 

Vi ste slomili svoje vlastito srce. Ali ne bojte se. Ponesite ga 
u nakovanj Kalvarije i stavite ga u vatru ljubavi. Tamo će se 
opet potpuno iscijeliti i ozdraviti, i ne će se trebati nikada više 
žalostiti. Jer srce, koje sam Bog izliječi, ne poznaje više boli, 
nego samo veselje. 

Svima vama koji ste žalosni rekao je: «Blaženi, jer ćete se 
utješiti.» Vi ste postili s Kristom, sada ćete sjediti s Njime u 
slavlju. On ima mnogo toga spremljeno za vas, jer kad je bio na 
zemlji, zadržao je nešto i spremio za one koji plaču. 

Ali ono Stoje sačuvao za vječnost, što će raspeće vašega života 
učiniti »štetnim, što će vječnost učiniti blaženom, ekstadčnom, 
bestrastvenom strasti ljubavi, što će značiti vrhunac svega 
blaženstva i kruna svega života, to što je tako brižno čuvao za 
vječnost i što nebo čini nebom, to je - Njegov smiješak. 

SADRŽAJ 


MUKA I SMRT ISUSA KRISTA_ 5 

Slike i primjeri: Smrt Isusa Krista je «zamjena» • Smrt je 
Isusova tajna Božje ljubavi - Očeva ljubav - Smrt Isusa Krista 
nam pomaže u trpljenju - «Da li ću naći raspelo?» - Što je za nas 
Isusov križ.14 

USKRSNUĆE ISUSA KRISTA_19 

Slike i primjeri: Uvjerljiva priznanja - Da Krist nije uskrsnuo 
- Pobjedničko slavlje pravde - Naše duhovno uskrsnuće - 
Kršćanska mučenica i pjev Aleluja.28 

UZAŠAŠĆE ISUSA KRISTA NA NEBO..J3 

Slike i primjeri: Vado parare vobis locum - Viđenje svete 
Matilde - Gubavčeva pjesma - Dvije krune - 


Opasna plovidba.41 

OPĆI SUD_44 


Slike i primjeri: Drugi dolazak Isusa Krista- Odvajanje - Bljesak 
- otkrivač - Kristalni kip - Zastrašujući pogled - Pogled umiruće 
majke - Sastanak na općenitom sudu - Smotra i nagrada.53 


DODATAK:.59 

SEDAM BLAŽENSTAVAI SEDAM RIJEČI NA KRIŽU 

Prva riječ.59 

Druga riječ.67 

Treća riječ.74 

Četvrta riječ.80 

Peta riječ.86 

Šesta riječ.92 

Sedma riječ.97 

